
CUVINT ÎNAINTE 


Către sfîrşitul lui octombrie 1642, mănunchiul de teologi 
sosiți de peste hotare și care se bucuraseră de ospitalitatea lui 
Vasile Lupu, sfirşiseră, la Iași, cercetarea și îndreptarea unei 
Mărturisiri de credință ortodoxe venite de la Chiev. În noua 
sa alcătuire, lucrarea, tradusă în grecește, a şi fost, de îndată, 
trimisă la Constantinopol pentru a căpăta întărirea cuvenită 
din partea Marii Biserici 1. 

Manuscrisul, în limba latină ?, sosit din ceea ce se numea 
pe atunci Rusia Mică, era opera Mitropolitului Chievului, Ga- 
liţiei și a toată Rusia, Petru Movilă. Fecior, nepot și frate de 
voievod, numărind printre rudele sale apropiate și un mitropo- 
lit al Moldovei și Sucevei, Petru studiază, din fragedă vîrstă 
în Polonia, ţară cu care Movileștii aveau strînse și trainice le- 
gături, Intrat, în vîrstă de treizeci de ani, în 1627, în cinul mo- 
nahicesc, ajunge repede igumen al vestitei mînăstiri, zisă din 

1. Cea mai informată şi exactă prezentare a împrejurărilor în care 
s-a iniţiat, s-a desăvirșit și difuzat prin tipar «Mărturisirea Ortodoxă» 
rămîne Introducerea Pr. Niculae M. Popescu la ediţia dată împreună cu 
Diac. Gh. I. Moisescu: 'OpfioBotos ‘Opohoyia Mărturisirea ortodoxă. Text grec 
inedit, ms. Parisinus 1265, Text român, ed. Buzău, 1691..., cu o precuvîn- 
tare de Tit Simedrea, Mitropolitul Bucovinei, București, 1942. Să se vadă 
și Al. Elian, Contribuţia grecească la «Mărturisirea Ortodoxă» în «Bal- 
cania», V (1942), p. 79—135. Traducerea de față urmează textul grecesc 
al ediţiei de mai sus. 

2. Pentru ceea ce privește textul latin al Mărturisirii ca şi pentru 
toate problemele ridicate de Mărturisirea lui Movilă se va recurge cu 
folos la ed, Antoine Malvy et Marcel Viller, La Confession orthodoxe de 
Pierre Moghila Metropolite de Kiev (1633—1646). Texte latin inédit publié 


avec introduction et notes... în «Orientalia Christiana», vol. X, num. 39, 
Octobri et Decembri 1927, Roma—Paris, 1927. id 

Peșteră, Lavra Pecerska — din Chiev, iar în 1633 este ales mii 
tropolit, urmînd să păstorească pînă la sfirşitul lui 1646, cînd 
se stinge din viaţă. Primele decade ale veacului al şaptespre: 
zecelea sînt, pentru Biserica cîrmuită de Movilă, vremuri de 
restrişte din pricina progreselor amenințătoare pe care le fă- 
cuse uniația, începînd încă din ultimii ani ai secolului prece- 
dent. Constituirea unei puternice Biserici uniate, cu o ierarhie 
deosebit de întreprinzătoare, propaganda îndrăzneață pe care 
aceasta o întreprinsese în rîndul ortodocșilor, îi determină pe 
aceștia din urmă să convoace, în toamna lui 1640, un sobor la 
Chiev, în dorinţa de a găsi mijloacele potrivite de stăvilire 
a pătrunderii învățăturilor eterodoxe în rîndurile creştinilor 
pravoslavnici. Mitropolitul Movilă a şi adus cu sine ceea ce 
s-a numit mai tîrziu Expositio fidei Ecclesiae Russorum, o Măr- 
turisire de credință ortodoxă, care a fost supusă discuțiilor din 
sinod. i 

Toate învățăturile dintr-însa au fost primite, mai puțin 
două, care au prilejuit o dezbinare. Era vorba de poziția pe 
care Biserica trebuia să o afirme, privind locul sufletelor după 
moarte şi, de asemenea, momentul prefacerii Darurilor, 
legat de cuvintele pe care sfinţitul slujitor le rostește în același 
timp. Hotărirea definitivă urma să fie dată de Marea Biserică 
din Constantinopol, căreia i s-a şi cerut sprijinul. Purtind o 
asemenea înaltă sancțiune, Mărturisirea de credinţă trebuia 
să fie un îndreptar de neștirbită dreaptă-credinţă pentru cre- 
dincioșii din Rusia chievană, aflată pe atunci sub coroana 
Poloniei, care avea toate motivele să sprijine o întindere a 
uniaţiei în teritoriile ce atîrnau de ea. Nu a fost totuși vorba de 
o trimitere, nemijlocit, la Constantinopol, a acelei Expositio 
fidei (în limba latină, deci) — pe care Marea Biserică probabil 
nici nu ar fi acceptat-o. 

S-a hotărît, deci, ca proiectul încuviințat — cu rezervele 
amintite — de sinodul din 1640 să fie supus unor dezbateri în- 
tre teologi, atit din Rusia Mică, cît și din Constantinopol, pen- 
tru a se ajunge la forma definitivă, după care întărirea Marii 
Biserici rămiînea doar o simplă formalitate. Întilnirea teologi- 

lor trebuia să se petreacă într-o țară ortodoxă, care să aibă 
relațiile cele mai bune atit cu Chievul cît şi cu Patriarhia ecu- 
menică. S-a recurs astfel, după o oarecare întirziere, la Mol- 
dova, unde ospitalitatea fastuoasă a lui Vasile Lupu, pe atunci 
cel mai de seamă sprijinitor al Marii Biserici, a îngăduit dele- 
gaților veniţi din Răsărit şi Miazăzi cele mai prielnice condiţii 
de lucru. 

Într-adevăr, în toamna lui 1642 au şi sosit la Iaşi trei cle- 
rici din Chiev : Isaia Trofimovici Kozlovski şi Ignatie Oxeno- 
vici, igumeni ai unor miînăstiri, şi Iosif Kononovici, rectorul 
vestitei academii movilene din Chiev, cu limba de predare la- 
tină. Din Constantinopol soseau: fostul mitropolit al Niceii, 
Porfirie, și predicatorul Marii Biserici, Meletie Sirigul, socotit 
cel mai de seamă teolog grec din veacul său. Nu a asistat la 
lucrări nici unul dintre ierarhii moldoveni, cum greșit mai 
cred încă unii cercetători, pentru că nu a fost vorba decit de 
ceea ce am numi azi o reuniune de experţi în probleme în care 
erau direct interesate numai cele două părți: Chievul și 
Constantinopolul. Izvoarele contemporane, de altfel, nu lasă 
nici un fel de îndoială în această privinţă. 

Delegații au căzut de acord asupra punctelor controver- 
sate, hotărînd, în spirit ortodox, că nu există pentru sufletele 
trecute din viaţă, un loc intermediar, echivalent Purgatoriului 
catolic, chiar lipsit de focul curăţitor și, iarăși, că prefacerea 
Darurilor se petrece odată cu rostirea invocării Duhului Sfînt, 
adică ceea ce numim Epicleza Euharistică. 

Meletie Sirigul ar fi dorit, se pare, ca această conferință 
teologică din lași, de la Trei Ierarhi, să ia atitudine și împo- 
triva catehismului apărut cu cîţiva ani în urmă sub numele pa- 
triarhului ecumenic, acum defunct, Chiril Lucaris, care prin 
caracterul său netăgăduit calvinizant stîrnise o adevărată fur- 
tună printre teologii noului Bizanţ. Un sinod constantinopolitan 
îl condamnase în 1638 și tot pe atunci Meletie Sirigul începuse 
să lucreze la vestita sa Întimpinare împotriva catehismului, 
care s-a tipărit însă mai tîrziu, în 1690, la Bucureşti. Sînt semne 
că rătăcirile puse — pe drept sau pe nedrept — în seama lui 


8 MĂRTURISIREA DE CREDINȚĂ A BISERICII ORTODOXE 


Lucaris pricinuiseră neliniște şi printre ortodocşii din regatul 
polon, unde fostul patriarh era bine cunoscut. Un sinod, ţinut 
la Constantinopol, în mai 1642, osindise din nou, punct cu 
punct, învăţăturile eterodoxe din catehismul lucarian. Totuşi, 
nici delegaţii Chievului și se pare nici gazda, adică Voievodul 
moldovean, nu au încuviințat o atare dezbatere; așa încît 
«Mărturisirea», în forma sa ultimă dobîndită la Iași, se deose- 
beşte printr-un puţin obișnuit ton irenic, fără ascuţișuri pole- 
mice împotriva catolicilor sau protestanților. 

Lucrarea a fost apoi tradusă în limba greacă populară de 
însuși Sirigul și trimisă la Constantinopol, însoţită de o versi- 
une latină. Copii fidele după amîndouă versiunile, greacă şi 
latină, ni s-au păstrat, și ele se găsesc azi într-un manuscris 
al Bibliotecii Naţionale din Paris. 

Despre întărirea pe care patriarhul Partenie cel Bătrîn și 
ceilalţi patriarhi apostolici din Răsărit au acordat-o în 1643 
«Mărturisirii» vom reveni mai jos. Să amintim. însă că, în de- 
cembrie 1642, ieşea de sub teascurile de la Trei lerarhi prima 
tipăritură grecească dată la lumină în Moldova, cuprinzînd 
— pe o foaie volantă — în registrul inferior, scrisoarea de mul- 
țumire a delegaților greci și ruteni către Vasile Lupu, pentru 
sprijinul căpătat, iar, în partea de sus, scrisoarea sinodală a 
patriarhului ecumenic, Partenie I, cuprinzind condamnarea 
punct cu punct — la amintitul sinod din mai 1642 — a capitole- 
lor eterodoxe din catehismul lucarian. În mod surprinzător, 
actul este subscris, pe lîngă membrii sinodului patriarhicesc și 
înalții demnitari ai Marii Biserici, şi de ierarhi ruși şi moldo- 
veni: mitropolitul Varlaam, episcopii de Roman, Rădăuţi şi 
Huși, precum și de Serafim, igumenul de la Trei Ierarhi ?. Sînt 
mulţi cercetătorii care au socotit greşit că gramata lui Partenie 
întărește hotăririle așa-numitului sinod de la Iaşi (care de fapt 
s-a ţinut cîteva luni mai tirziu) și că, implicit, ierarhii moldo- 
veni au semnat fiindcă participaseră la lucrările sinodului. 
3-0 bună reproducere fotografică a tipăriturii, la N, Cartojan 
Istoria literaturii române vechi, vol. I, Bucureşti, 1940, pl. următoare p. 95 


Vezi şi importantele precizări ale lui Nic. M. Popescu, ed. cit., p. XXVIII 
n. |. 

Cu aceasta sfîrşim ceea ce s-ar putea numi preistoria 
Mărturisirii Ortodoxe. Aceasta — într-o formă care nu ştim 
cu cît se deosebea de conceptul latin al lui Movilă, care nu 
ni s-a păstrat — merită însă cu prisosință să fie legată de nu- 
mele marelui ierarh, care a iniţiat-o și, desigur, a și redactat-o 
în cea mai mare măsură. 

Tratatele ortodoxe de Teologie Simbolică socotesc, în- 
deobște, că, în veacul al șaptesprezecelea, au fost date la lu- 
mină trei Mărturisiri de credință principale și anume — în 
ordinea alcătuirii lor — cea a lui Mitrofan Critopulos, cea a 
lui Petru Movilă și, ultima, Mărturisirea lui Dositei al Ieru- 
salimului. Credem că locul cîştigat de Mărturisirea lui 
Movilă în lumea ortodoxă și în afara ei se desprinde mai lim- 
pede, dacă vom caracteriza pe scurt celelalte două Mărturi- 
siri, punînd în lumină ceea ce le deosebește, în chip vădit, de 
cea dintii, 

Expunerea credinţei Bisericii Răsăritene, pe care o dato- 
răm lui Critopulos £, a luat naștere în împrejurări speciale. Tî- 
nărul protosinghel grec și viitor patriarh al Alexandriei, ocro- 
tit de Chiril Lucaris, în cursul unei lungi călătorii de studii în 
Europa protestantă s-a oprit și în orășelul german Helmstădt, 
unde, în 1625, la cererea profesorilor luterani ai universităţii 
din localitate, a alcătuit un mic tratat de teologie dogmatică 
ortodoxă, completat cu un capitol asupra stării de atunci a 
Bisericii Răsăritene din imperiul otoman. Într-un secol în care, 
în urma Contrareformei, polemicile dintre romano-catolici şi 
diferitele confesiuni protestante deveniseră deosebit de acerbe, 
se recurgea uneori, de către una sau cealaltă dintre părţile în 
dispută, la ortodocşi fără poziţii oficiale în sînul Bisericilor, 
pentru asemenea expuneri de credinţă a Bisericii Răsăritene, 
care le puteau sluji în susținerea anumitor puncte controver- 
"4. Pentru tot ceea ce priveşte Mărturisirea lui Krilopulos să se vadă 
lucrarea temeinică a lui Ioan I. Ică, Măzturisirea de credinţă a lui Mitrofan 
Kritopulos, însemnălatea ei istorică, dogmatică şi ecumenistă, în «Mitro- 
polia Ardealului», XVIII (1973), p. 209—471. Textul mărturisirii, în tradu- 


cerea românească — cea dintii tălmăcire într-o limbă modernă — se află 
la p. 414—471. 

sate de doctrină. Mitrofan Critopulos, simplu protosinghel, a 
fost unul dintre aceștia și anume solicitat de protestanți. Citeva 
decenii mai tirziu, marele învățat moldovean, Nicolae Milescu, 
pe atunci în exil, a fost solicitat, de data aceasta, de o perso- 
nalitate din lumea catolică, să întocmească o expunere, mai 
restrînsă, a învăţăturii ortodoxe, cu specială privire la Euharis- 
lie şi astfel s-a ajuns, în 1665, la alcătuirea cunoscutului 
Enchiridion sive Stella Orientalis Occidentali splendens 3. 
Dacă scrierea lui Critopulos putea să apară favorabilă poziții- 
lor protestante, expunerea lui Milescu înclina spre cele ro- 
mano-catolice, fără ca vreuna din ele să denatureze esenţa în- 
văţăturii de credinţă a Răsăritului. Ne găsim, astfel, în fața 
unor expuneri cu caracter particular, care nu angajau Biserica ; 
acesteia nici nu i s-a cerut, de altfel, să le acorde sancţionarea 
sa oficială, Socotim, de aceea, că titlul de «Mărturisire de cre- 
tlinţă», care deseori li s-a dat, nu este cel mai potrivit și poate 
da naştere la confuzii. Să mai amintim că așa numita «Mărtu- 
risire» a lui Mitrofan Critopulos, publicată pentru prima oară 
în Germania, în 1661, s-a bucurat de o slabă și tîrzie răspîndire 
printre ortodocși, deși meritele ei, sub raport speculativ, nu 
pot fi puse la îndoială. O asimilare a cuprinsului ei de către 
pături mai largi ale credincioşilor ar fi fost, de altminteri, ane- 
voioasă, din pricina aparatului conceptual folosit de Critopulos 
și a limbii puriste în care îşi prezintă expunerea. În sfîrșit, 
zelul ecumenist al autorului, precum și caracterul așa-zis irenic 
al Mărturisirii sale, de care se vorbește uneori, merită să fie 
meditate în lumina constatărilor unui bun cunoscător al acti- 
vităţii viitorului patriarh, care relevă «punctul de vedere oare- 
cum limitat al Mărturisirii lui Critopulos, binevoitor față de 
protestanți și înverșunat faţă de catolici» 6. 

5. Vezi Al. I. Ciurea, Mărturisirea de credinţă a Spătarului Nicolae 
Milescu, «Stella Orientalis Occidentali splendens», în «Ortodoxia», X 
*41958), p. 511—538. 

6. Cf. Ioan I. Ică, op. cit, p. 319. O apreciere judicioasă a Mărturisirii 
lui Critopulos a dat I. Michalcescu, Die Bekenntnisse und die wichtigsten 


Glaubenszeugnisse der griechisch — orientalischen Kirche, Leipzig, 1904, 
p. 185. 

Mäărturisirea de credință a lui Dositei al Ierusalimului a 
apărut în împrejurări ce amintesc de cele care au dus la alcă- 
tuirea expunerii mai sus amintite a lui Nicolae Milescu şi 
anume datorită polemicii dintre janseniști şi reformați în ju- 
yul catehismului imprimat la Geneva în 1629 şi 1633, sub nu- 
mele lui Chiril Lucaris şi, în special, în problema transsub- 
stanţierii (după terminologia catolică), adică a prefacerii Da- 
rurilor, în Taina Euharistiei. Dositei, neîmpăcat adversar al 
Reformei, nu putea împărtăși tezele vădit cterodoxe ale cate- 
hismului lucarian, dar — pe de altă parte — s-a străduit cu 
orice prilej să conteste paternilatea lui Lucaris asupra cate- 
hismului genevez. 

Sinodul din Ierusalim, ţinut în 1672, va cuprinde, așadar, 
în actele sale, datorită lui Dositei, atit încercarea de absol- 
vire a defunctului patriarh ecumenic de învinuirea de a fi 
profesat convingeri calviniste, cit şi o contestare, punct cu 
punct, a catehismului lucarian, printr-o Mărturisire de cre- 
dință construită exact ca o replică ortodoxă a acestuia. În- 
tr-adevăr, în 18 «decrete» sau articole și 4 întrebări, atîtea 
cite cuprindea și catehismul lucarian î, Dositei expune, con- 
cis şi limpede, aspectele de căpetenie ale învăţăturii ortodo- 
xe. Lucrarea, sub multe privinţe remarcabilă, redactată în- 
tr-o limbă mai accesibilă decit cea folosită de Critopulos, a 
primit în cîteva rînduri consacrarea din partea ierarhiei ecle- 
siastice ortodoxe și s-a bucurat, prin tipar, de o răspîndire 

7. Din literatura teologică în limba română privitoare la confrunta- 
rea dintre Dositei și catehismul lucarian se poate folosi teza de licență 
a lui Foţiu G. Balamaci, Confesiunea lui Cyril Lucaris şi a lui Dositei, 
patriarhul Ierusalimului, şi deosebirile dintre ele, Bucureşti, 1906. Ante- 
tior, Arhiereul Meletie Gălăţeanu, în lucrarea sa Apărarea Ortodoxiei în 
secolul al XVII-lea, București, 1902, publicase textul grec şi latin al con- 
fesiunii lucariene, însoţit de traducerea românească. În continuare se re- 
producea textul original al Mărturisirii lui Dositei, cu scurte indicaţii, în 
limba română, care preced «decretele» şi întrebările Mărturisirii. Lucrarea 
lui Meletie Gălăţeanu, alcătuită însă fără spirit critic, mai cuprinde și 
citeva piese, în original şi traducere, referitoare la Mărturisirea Ortodoxă 
a lui Movilă, despre care am făcut sau vom face menţiune, în cele ce 
“urmează. Din bibliografia străină relevăm lucrarea lui Curt R. A. Georgi, 


Die Conlessio Dosithei (lerusalem 1672). Geschichte, Inhalt und Bedeutung, 
Miinchen, 1940. 


12 MĂRTURISIREA DE CREDINȚĂ A BISERICII ORTODOXE 


considerabilă, mai mică totuși decît a Mărturisirii lui Movilă. 
Ceea ce o deosebeşte de aceasta din urmă, este, în primul 
rind, tonul hotărît polemic, antiprotestant, al argumentării, 
care a dus, pe de o parte, la unele lacune și limitări în ex- 
punere, iar pe de alta, la folosirea izbitoare a unei terminolo- 
gii și chiar a unor concepte împrumutate scolasticii apusene, 
asupra cărora însuși Dositei a crezut, mai tîrziu, că trebuie 
să revină 8, 

«Mărturisirea Ortodoxă», pe care o dăm la lumină într-o 
nouă tălmăcire, spre deosebire de Mărturisirile mai sus amin- 
tite este alcătuită sub formă catehetică şi cuprinde trei părţi, 
corespunzînd celor trei virtuţi teologale, cu 261 de întrebări 
și răspunsuri. Aprecieri asupra cuprinsului s-au făcut în repe- 
tate rînduri, cu competenţă, de dogmatişti români și străini ?. 
Nu au lipsit nici rezerve ostile din partea unor teologi orto- 
docşi contemporani, care cu greu se pot justifica 19. În gene- 
ral, însă, aprecierile au fost pozitive, uneori de-a dreptul elo- 
gioase. Deși s-au putut ridica unele obiecţii cu privire la felul 
în care este organizată materia prezentată și apartenenţa ei 
la diviziunile lucrării, precum şi oarecare ușoare neclarităţi 
sau posibile insuficiențe (în eclesiologie, de pildă), «Mărturi- 
sirea» lui Movilă rămîne «pururea un monument foarte pre- 
tios al Ortodoxiei şi un ajutor cu totul neîntinat de rătăciri, 
pentru simbolică» !!, Duhul irenic în care a fost redactată și 
pe care l-am relevat va ajuta neîndoios să fie luată ca bază de 
plecare pentru o viitoare «Mărturisire unică» şi obligatorie, 
cum se dorește, și care va trebui să țină seama de spiritul ecu- 
menist, care însuflețește în prezent lumea creştină. 

“8. O prețioasă comparaţie între Mărturisirea lui Kritopulos şi cea a 
lui Dositei, la Ioan I. Ică, op. cit., p. 319—328. 

9. Vezi, acum în urmă, lucrarea citată a lui Ioan 1. Ică, p. 310—319. 

10. Vezi Precuvîntarea lui Tit Simedrea, la ediţia amintită a lui Nic. 
M. Popescu și Gh. I. Moisescu, p. VII—VIII și loan I. Ică, op. cit., p. 317, 
p i Opinia aparține cunoscutului teolog grec H. Andrutsos, citat de 


loan 1l. Ică, op. cit., p. 317—318; pentru unele rezerve ale acestuia din 
urmă, vezi ibidem, p. 315—316. 

O însuşire pe care nu o putem trece cu vederea este şi 
limba curat populară în care a fost tălmăcită, în grecește, de 
Meletie Sirigul, ceea ce a fost relevat încă de patriarhii vea- 
cului al şaptesprezecelea, de Nectarie al Ierusalimului sau de 
Dionisie al Constantinopolului *?. Structura gramaticală și sti- 
lul, voit la nivelul oamenilor fără învăţătură deosebită, a aju- 
tat și credem că va mai ajuta și într-o traducere, la răspîndi- 
rea sa în straturile largi ale dreptcredincioşilor. 

Cit priveşte izvoarele, Mărturisirea Ortodoxă și le-a cău- 
tat, în primul rînd în Sfînta Scriptură şi — într-o măsură mai 
mică — în scrierile sfinţilor părinţi. Sub raportul citatelor 
scripturare, nici una din Mărturisirile veacului al şaptespre- 
zecelea nu intrece ca număr pe cele din Mărturisirea lui 
Movilă. Este un adevărat florilegiu, care slujește nu numai 
rosturile catehetice ale lucrării, dar înseamnă și un nepreţuit 
auxiliar pentru predicator, care găseşte trimiterile la Vechiul 
și Noul Testament, ilustrind şi întemeind enunţări dogmatice, 
grupate pe teme, şi le poate întrebuința cu folos mai ales în 
omiliile exegetice. Literatura patristică este și ea utilizată, dar 
numărul citatelor este mult mai restrîns și se află cu precă- 
dere în prima parte — «Despre credinţă» — a Mărturisirii. (i 
vom găsi, astfel, reprezentaţi pe sfinţii: Ciprian, Chiril al 
Ierusalimului, sfinţii capadocieni, Ioan Hrisostom, cu o omi- 
lie care i se atribuie (vezi P. I, 29), pe Pseudo-Dionisie Areo- 
pagitul, dar mai ales Ioan Damaschin, dogmatistul prin exce- 
lenţă al Bisericii Răsăritene, care este folosit, după cercetările 
învățatului catolic Marcel Viller, în cel puţin cincizeci şi 
cinci de locuri din Mărturisire 13, ceea ce dovedește că marele 
teolog, prin a sa Expunere a credinței ortodoxe, este îndrep- 
tarul de frunte folosit de Movilă în alcătuirea sa. 

Oarecum surprinzătoare pare utilizarea (Part. I-a, într. 71) 
unui pasaj din așa numitul Simbol atanasian sau Quicumque, 
text simbolic apusean din perioada post-augustiniană, atribuit, 

12. Amintim mai jos de gramatele lor din 1667, respectiv 1672, care 
trebuiau să slujească de precuvintări la unele ediții ale Mărturisirii Or- 


todoxe. 
13. Vezi Marcel Viller, op. cit., p. 171—175. 

fără temei, lui Atanasie cel Mare !. În forma sa latină, în care 
s-a redactat şi s-a păstrat, Simbolul cuprinde pe Filioque. 
Mărturisirea ortodoxă, folosind o traducere grecească, înlă- 
tură însă formula purcederii Duhului Sfint şi de la Fiul. În 
cîteva rînduri sînt menţionate sinoadele ecumenice, cu excep- 
ţia celui din Halkedon și a sinodului al-șaselea, ţinut la Con- 
stantinopol (sinodul quinisext este, însă, menţionat în două 
rînduri). O însemnătate deosebită se acordă, însă, primelor 
două (Partea I-a, într. 12), odată ce lor li se datorează Simbo- 
lul de credință numit niceo-constantinopolitan. Sinoadele lo- 

cale sînt şi ele amintite, la fel și canonul PPOR 66 (Partea 
I-a, într. 88). 

Din literatura post-patristică, se remarcă folosirea exe- 
gezelor la Evanghelii, a lui Teofilact de Ohrida, arhiepiscop 
al Bulgariei, la răscrucea veacurilor XI şi XII, ale cărui scri- 
eri s-au bucurat de o deosebită preţuire în lumea slavă şi — 
mai tîrziu — s-au tradus și în românește î5. În sfîrșit, din a 
doua jumătate a secolului XVI, se menţionează (P. I, 98) unul 
din Răspunsurile patriarhului ecumenic Ieremia II, către 
teologii luterani din Tübingen, cu privire la legătura dintre 
cele-șaple Taine ale Bisericii și cele șapte daruri ale Duhului 
Sfînt 16, 

Singurul teolog romano-catolic pomenit în Mărturisire 

(Partea I-a, într. 71) este cardinalul Cesar Baronius (1538— 
1607), care, în ale sale Annales ecclesiastici, sub anul 809, 
amintește de cele două tabele ridicate de papa Leon III, pe 
care era gravat Simbolul de credinţă, în limbile greacă și 
latină, fără adaosul Filioque ". 
14. Pentru Simbolul atanasian, zis şi «Quicumque», se poate. vedea 
1. Mihălcescu, La théologie symbolique au point de vue de L'Eglise Or- 
thodoxe Orientale, Bucarest-Paris, 1932, p. 36—41, unde se dă şi textul 
(latin) al Simbolului. Cf. şi Marcel Viller, op. cit, p. 139-—142: Le symbole 
dit de Saint Alhanase et l'Eglise d'Orient. 

15. Pentru Tcofilact de Ohrida și opera sa exegetică, vezi H. G. Beck, 


Kirche und theologische Literatur im Byzantinischen Reich, München, 
1959, p. 649—651. 

16. Date bogate asupra Răspunsurilor Patriarhului Ieremia II la Ioan 
L. Ică, op. cil., p. 301, 310. 

17, Vezi Marcel Viller, op. cit, p. 128—129: Leon HT:èt le Filioque. 

Dacă fidelitatea Mărturisirii Ortodoxe față de învăţă- 
tura Bisericii soborniceşti şi apostolice de Răsărit este în- 
deobște recunoscută, s-a ridicat totuşi întrebarea dacă schema 
de organizare a materialelor folosite, uneori chiar aceste ma- 
teriale însele, precum şi modul de formulare a unor adevăruri 
dogmatice, nu poartă urmele 'unor influențe primite din partea 
unor catehisme romano-catălice, care circulau în vremea lui 
Movilă. S-a pornit de la însăși împărțirea Mărturisirii Orto- 
doxe în trei mari diviziuni, corespunzînd celor trei virtuţi teo- 
logale și care era urmată de numeroase catehisme occiden- 
tale care luau pildă de la Enchiridion de fide, spe et caritate, 
al Fericitului Augustin. 

Este greu de stabilit care anume catehisme au fost consul- 
tate de alcătuitorul Mărturisirii noastre. S-au făcut apropieri 
cu Catehismul roman al Conciliului tridentin (1566), dar mai 
ales, cu Summa doctrinae christianae, a lui Petrus Canisius 
(1555) 15 și asemănările au fost puse în lumină nu numai de 
teologi apuseni, ci şi de unii ortodocși. ÎL vom aminti doar pe 
marele doymatist român Ioan Mihălcescu (viitorul mitropolit 
Irineu, al Moldovei și Sucevei) care, în 1904, arată că «Ase- 
mănarea dintre dispoziţia şi tratarea materiei din «Mărturisi- 
rea Ortodoxă» și schema obișnuită a catehismelor romano- 
catolice poate să-și găsească explicaţia în faptul că Petru 
Movilă a trăit multă vreme printre catolici» 1%. În afară de 
aceasta, Meletie Sirigul, a cărui contribuție la redactarea 
formei definitive a Mărturisirii a fost hotărîtoare, a stat și el 
sub înrîurirea unor teologi de frunte apuseni, cum a fost car- 
dinalul Bellarmin (1542—1621). Să remarcăm, totuși, că și 
cei care socolesc de netăgăduit folosirea marelui catehism al 
lui Canisius de către Movilă, care ar fi cules dintr-însul şi o- 
parte din numeroasele citate scripturare ce împodobesc Măr- 
turisirea, se simt îndatorațţi să arate că «Movilă nu copiază ci, 
în mod vădit se inspiră din catehismul latin» 2. Afirmația este 

18. Vezi Marcel Viller, op. cit., p. XCI—CVI: Les sources latines de 
Moghila : Les catechismes catholiques. 


19. I. Mihălcescu, Die Bekeantnisse..., p. 25. 
20. Vezi Marcel Viller, op. cit., p. CVI. 

mai cumpănită decit aceea a unui teolog rus contemporan, 
G. Florovsky, care declara, la congresul teologic din Atena, 
din 1936, că «Mărturisirea Ortodoxă este croită în întregime 
numai din stofă catolică» 21, 

Am socotit necesare aceste precizări pentru a risipi unele 
îndoieli care ar putea încolţi în cugetul unora din viitorii citi- 
tori ai Mărturisirii. O operă de pir şi pedagogie ortodoxă 
are nu numai îngăduința, dar şi îndatorirea de a folosi expe- 
rienţa mai bogată a altor confesiuni creștine, pentru a împăr- 
tăși, în chipul cel mai nimerit, adevărurile de credinţă pe care 
le mărturiseşte și care rămîn neştirbit cele ale străvechii tra- 
diţii ortodoxe. O într-ajutorare interconfesională, cerută şi 
de împrejurările istorice și locale în care se elaborează o Măr- 
turisire de credinţă, este, în felul ei, o manifestare în spirit 
ecumenic, care trebuie salutată după cuviinţă. 

În acest chip, alcătuirea lui Petru Movilă, chiar dacă, ra- 
portată la problemele și exigenţele vremii noastre, poate do- 
vedi oarecari lipsuri sau formulări mai puţin clare, reprezintă 
şi azi un îndreptar de credinţă de o nepreţuită valoare. Ceea 
ce a reprezentat această carte în trecut pentru creştinătatea 
răsăriteană, dar şi pentru unii eterodocşi care doreau să cu- 
noască, în formularea ei cea mai autorizată, învăţătura de cre- 
dință a Bisericii Ortodoxe, merită să fie amintit, 

Prin scrisoarea sinodală din 11 martie 1643 %, a patriarhu- 
lui Constantinopolei, Partenie I — căruia i se alătură ceilalţi 
trei patriarhi ortodocși din Răsărit, membrii sinodului Marii 
Biserici şi înalții dregători ai patriarhiei ecumenice —, se în- 
tărește cu sancţiunea autorităţii supreme (un adevărat con- 
sensus Ecclesiae dispersae) textul grec al Mărturisirii Orto- 
doxe care, în toamna anului precedent, fusese trimis Patriar- 
hiei Ecumenice de exarhii ei, pe atunci încă aflători la Iaşi. 
Se relevă conformitatea învățăturilor cuprinse într-însa cu 
dogmele și cu canoanele Bisericii lui Hristos. 

Tu Citat de Tit Simedrea, în Precuvintarea la ed. cit, din 1942, 
p. f 


22. Scrisoarea este publicată la finele traducerii de față a Mărturisi- 
tii ortodoxe. 

In iulie 1672, patriarhul Dionisie al Constantinopolei, 
dînd binecuvîntarea pentru o nouă ediție a Mărturisirii, care 
însă nu a ajuns să vadă lumina tiparului, îndeamnă creștinii 
ortodocşi să primească «cu laude această carte de învăţătură 
ortodoxă, căci este cucernică şi folositoare de suflet» şi-i sfă- 
tuiește să păstreze cartea și să nu părăsească «citania ei puru- 
rea mîntuitloare» %, 

Sinodul din Ierusalim, din 1672 — cu prilejul căruia s-a 
elaborat o nouă Mărturisire, opera lui Dositei, este drept, cu 
un caracter mai special, pronunţat polemic — declară că, fără 
deosebire, întreaga Biserică a Răsăritului «a primit și pri- 
mește» Mărturisirea Ortodoxă din 1642 21. În 1699, în luna fe- 
bruarie, de sub tiparniţa de la Snagov și sub îngrijirea pe 
atunci a ieromonahului Antim Ivireanul, apare o nouă și prea 
frumoasă ediție a Mărturisirii, în originalul său grecesc. 

Dositei al Ierusalimului, în lunga lui epistolă către creș- 
tinii drept-credincioși pusă în fruntea volumului și în care, 
pe larg, ia apărarea lui Chiril Lucaris împotriva învinuirilor 
de eterodoxie, găsește citeva cuvinte de laudă și pentru Măr- 
turisire, care se retipărea acum însoţită de un comentar al 
învățatului grec Visarion Macri, din Ianina, cea dintii, adică 
alcătuirea lui Petru Movilă, trebuind să fie citită ca fiind «în- 
dreptar şi regulă pentru credinţa ortodoxă» %. Cu puţin îna- 
inte, în 1698, același Dositei, care îndruma fără preget viața 
religioasă din Ţările române, poruncea de curînd hirotonitu- 
lui episcop al Ardealului, Atanasie Anghel, să păzească cu 
strictețe «dogmele, Tainele și năravurile Bisericii Răsăritului, 
neclintite, care să văd că fățişat şi curat propoveduieşte 
Sfînta Scriptură, şi aiave învaţă purtătorii de Dumnezeu pă- 
rinţi ; iară însăși cum pre scurt le dovedeşte acestea cartea 
ce să chiamă Pravoslavnica Mărturisire, care de curînd s-au 
23, Vezi Mărturisizea Ortodoxă, ed. N. M. Popescu și Gh. I. Moi- 
sescu, p. 180. 

24. Citat de Marcel Viller, op. cit., p. LXII. 


25. Vezi Emile Legrand, Bibliographie hellénique du XVIl-e siècle, 
t. III, Paris, 1895, p. 75. 


2 — Mărturisirea de credință 

scos pre limba rumânească și s-au și tipărit rumânește» 2%. Era 
vorba, desigur, de traducerea din 1691 a logofătului Radul 
Greceanu asupra căreia ne vom opri în cele ce urmează. 

Să adăugăm că dovezi asemănătoare de înaltă preţuire 
se vor da şi de înalta ierarhie bisericească rusă, patriarhul 
Moscovei, Adrian, recomandînd, în 1696, Mărturisirea Orto- 
doxă ca pe o «carte de Dumnezeu însuflată» 27. 

O privire cît de sumară a edițiilor, în cîteva limbi, pe care 
această scriere le-a cunoscut este, poate, și mai grăitoare. 
Prima ediţie, numai în limba greacă, s-a dat la lumină în 1667, 
în Olanda, prin purtarea de grijă a Marelui Dragoman, Pana- 
iotachi Nicusios, şi cu o precuvîntare a patriarhului de Ieru- 
salim Nectarie, din 1662, care evocă pe larg împrejurările în 
care a fost alcătuită și apoi îndreptată, la Iași, Mărturisirea 
lui Movilă. O a doua ediţie se va datora profesorului din Up- 
psala, Laurentius Normannus, şi se va imprima la Lipsca, în 
1695; ea nu face totuși decit să reproducă ediţia precedentă, 
adăugind și traducerea sa latină. Despre cea de a treia ediţie, 
de la Snagov, din 1699, întocmită după un manuscris astăzi 
pierdut, s-a făcut mențiune mai sus. De atunci, ediţii şi tradu- 
ceri în diferite limbi, ale Mărturisirii Ortodoxe n-au încetat 
să apară %. Mitropolitul Tit Simedrea, în Precuvîntarea sa la 
ediţia din 1942 a Mărturisirii, enumeră cele mai multe din 
aceste tipărituri °., Avem astfel mai multe traduceri slavono- 
ruse, începînd cu cea din 1685, De pe una din aceste traduceri, 
textul a fost transpus în limba germană și publicat în 1727, şi 
apoi încă de două ori, în același veac, Ediţii slavono-sirbe, 
tipărite la Veneţia sînt imprimate în 1764 și 1777. O traducere 
bulgară apare în 1888; alta, în limba olandeză, în 1722. Cîteva 
traduceri engleze văd lumina tiparului, începînd cu 1762. O 

26. Citat de Tit Simedrea, Precuvintare, la ed. cit, N. M. Popescu 
şi Gh. I. Moisescu, p. IV. 

27. Citat de Marcel Viller, op. cit., p. LXIII. 


28. Vezi Nic. M. Popescu, Introducere, la ed. cit, p. XXXI—XXXVI. 
29. Tit Simedrea, loc. cit, p. V—VI. 

tălmăcire în limba maghiară apare la Pesta, în 1791. Merită să 
fie semnalată și ediţia în patru limbi (greacă, latină, germană 
și slavonă), imprimată la Moscova în 1781. 

Cît priveşte traducerile în româneşte, cea dintii se dato- 
reşte logofătului Radul Greceanu și apare, în 1691, la Buzău, 
purtind în frunte, pe lîngă obișnuitele stihuri la stema ţării, 
o scrisoare de închinare către Voievodul Constantin Brînco- 
veanu şi o alta, «cătră cetitoriul pravoslavnic». Este cea dintii 
tălmăcire a Mărturisirii într-o limbă naţională, și a fost urmată, 
pînă în 1942, de nu mai puţin de șaisprezece ediţii românești, 
pe larg descrise de Gh. I. Moisescu, unul din editorii, care — 
în acest din urmă an — reproduce traducerea lui Greceanu, ri- 
dicînd așadar numărul edițiilor românești la optsprezece 5%, 

Este limpede că, date fiind atît recomandările ierarhiei 
superioare bisericești, cît şi neobişnuita răspîndire a Mărtu- 
risirii, în veșmîntul atîtor limbi, opera lui Movilă şi-a cîştigat 
un loc neatins de nici o altă lucrare similară din cadrul teo- 
logiei simbolice ortodoxe. 

În mod firesc se ridică atunci întrebarea cu privire la sta- 
tutul său și al altor Mărturisiri, în raport cu cărţile simbolice, 
în sensul strict al termenului, în măsura în care existența unor 
asemenea cărţi este recunoscută de Ortodoxie. În această pri- 
vință, poziţia teologiei ortodoxe româneşti a fost limpede 
formulată de N. Chiţescu, cu un sfert de veac în urmă. Ade- 
vărate texte simbolice sînt cele elaborate în epoca de consti- 
tuire a Bisericii și care au fost formulate sau însușite de un 
sinod ecumenic. «În fruntea lor — afirmă dogmatistul român 
— stă Simbolul niceoconstantinopolitan, rod incomparabil al 
celor dintii două sinoade ecumenice» 21. Cît privește Mărturi- 
sirile de credință — în fruntea cărora stă, cum s-a văzut, Măr- 


30. Vezi Gh. I. Moisescu, ed. cit, p. XLIX—LXVI, Retipărirea tradu- 
cerii lui Greceanu din 1691 se cuprinde în p. 183—328 ale volumului. 

31. N. Chiţescu, Insemnătatea Mărturisirilor de credință în cele trei 
mari coniesiuni creştine, în «Ortodoxia», VII (1955), p. 485. 

turisirea Ortodoxă a lui Petru Movilă — acestea sînt «opere 
create, după concepția ortodoxă, pe temeiul celor două iz- 
voare ale Descoperirii  dumnezeicști, Sfinta Scriptură şi 
Sfînta Tradiţie, și aprobate de ierarhia superioară a Bisericii, 
în împrejurări istorice speciale. Ca atare, ele sînt deosebite 
atit de simplele tratate de dogmatică, cit şi de catehisme; 
în același timp, ele nu fac parte din Tradiţia dumnezeiască. 
Ele formează însă unul dintre principalele capitole ale Tradi- 
ției bisericești şi sînt parte integrantă a marelui curent dina- 
mic al Tradiţiei creștine» *. 

Preţioase îndreptare sau călăuze pentru creștinul ortodox 
dornic să-și asimileze învăţătura de credinţă a Bisericii, în 
laturile sale esențiale, Mărturisirile nu au putut totuși căpăta 
sancţiunea supremă a unui sinod ecumenic sau pan-ortodox. 
Ele se validează în măsura în care se conformează învăţăturii 
oficiale a Bisericii, întemeiată pe Sfintele Scripturi şi pe Tra- 
diţia dumnezeiască, mai ales cea formulată în epoca sinoade- 
lor ecumenice. 

Ceca ce s-ar putea dovedi că rămîne în afara acestei în- 
văţături «este supus legii discriminării» 3%, Oricum, Mărturisi- 
rile de credinţă apărute — cum s-a spus — în «împrejurări is- 
torice speciale» pot fi depășite de formulări noi, care să pri- 
vească adevărurile veşnice ale învăţăturii creştine dintr-un 
unghi impus de situaţia Bisericii în epoca noastră şi care, cu 
unele completări sau clarificări suplementare, să poată deveni 
obligatorii pentru toată lumea ortodoxă 8. 


Pînă atunci însă Mărturisirea Ortodoxă, opera unui ro- 
mân și — în forma sa definitivă — cristalizată pe pămînt ro- 


32. [bidemg p. 488. 

-33. Ibidem, p. 498. 

34. Cf. toang I. Ică, op. cit., p. 385—391 : Problema, necesității compu- 
nerii unei Mărtătrisiri de credință ortodoxe unice. 

mânesc, rămîne o neegalată carte de învățătură și de zidire 
sufletească creştină. 

Citeva lămuriri asupra felului în care a fost lucrată 
tălmăcirea de faţă ni se par necesare. Traducerea s-a făcut 
după textul grecesc din ediţia N. M. Popescu și Gh. I. Moi- 
sescu, apărută în 1942. S-a urmărit o redare cît mai scrupu- 
loasă a formei originale, cu toate repelările sau slingăciile de 
exprimare ale ei, în dauna, eventual, a unei formulări mai în- 
grijite, românești. 

Trimiterile existente în ediţiile anterioare au fost verifi- 
cate cu grijă, pentru Vechiul și Noul Testament, după urmă- 
toarele ediţii mai recente ale Sfintei Scripturi. Pentru Vechiul 
Testament (mai puţin Psaltirea) s-a recurs la Biblia sau Sfînta 
Scriptură, tipărită acum a doua oară... cu aprobarea Sfintului 
Sinod, Bucureşti, 1975. Cit privește Noul Testament și Psal- 
tirea, îndreptar ne-a fost: Noul Testament cu Psalmii, tipărit 
sub îndrumarea și cu purtarea de grijă a Prea Fericitului Pă- 
rinte lustin, Patriarhul Bisericii Ortodoxe Române, cu aproba- 
rea Sfîntului Sinod, București, 1979. 

Citatele scripturare reproduc — în traducerea de față — 
întocmai textul celor două ediţii românești amintite, chiar 
dacă în originalul grec se găsesc, în foarte puţine cazuri, 
ușoare abateri, pricinuite, credem, fie din scăpări de condei, 
fie din folosirea unor ediţii ale textelor testamentare mai pu- 
țin riguroase decit cele care au stat la baza noilor traduceri 
românești. Micile deosebiri sînt întilnite mai ales în Vechiul 
Testament, pentru care originalul grec al Mărturisirii folosește 
scrupulos traducerea Septuagintei, ceea ce nu se întîmplă în- 


totdeauna în noile tălmăciri româneşti. Pentru un singur citat, 
din lov, 19,25—27 (Partea I-a, într. 121), deosebirea fiind mai 
mare, am socotit potrivit să urmăm și noi, în traducere, tex- 
tul Septuagintei. 

Trimiterile la textele patristice le-am făcut — după pilda 
edițiilor mai noi ale Mărturisirii — referindu-ne la bine cu- 
noscuta colecție a abatelui I. P. Migne, Patrologiae cursus 
completus. Series graeca, t. I—CLXI, Paris, 1857—1866, 
indicînd, după abrevierea P.G., numărul volumului şi al co- 
loanei despărțite prin virgulă. O excepție am făcut pentru 
două citate dintr-o omilie atribuită lui Ioan Hrisostom și edi- 
tată abia la începutul secolului nostru și care, deci, nu putea 
figura în Patrologia lui Migne (Partea a II-a, într. 29). Dăm 
aici, după A. Malvy, trimiterea respectivă: textul a fost 
publicat de S. Haidacher, în Zeitschrift fiir Katholische Theo- 
logie, 31 (1907), p. 163, r. 32 și p. 164, r. 27%. 

Trebuie să observăm că paginile reproduse de Mărturi- 
sire din operele sfinţilor părinţi nu concordă întotdeauna cu 
textul oferit de Patrologia lui Migne sau cu alte ediții mai 
recente. Faptul se datorește, probabil, unor ediţii defectuoase 
care au stat la îndemiîna redactorilor tălmăcirii greceşti a 
Mărturisirii sau, poate, unor confuzii și impreciziuni datorite 
acelorași. Așa bunăoară citatul din Simbolul zis atanasian 
(Partea I-a, într. 71) corespunde numai în parte cu textul din 
P.G. 28, 1584, iar fragmentul din Chiril al Ierusalimului (Par- 
tea I-a, într. 50 și n. 129) nu poate fi identificat ca atare în 
Cateheza XIII, ci se apropie, doar, sub raportul cuprinsului, 
de P.G. 38, 816, 


AL. ELIAN 


35. Vezi A. Malvy, op. cit., p. 84, n. 1. 


MĂRTURISIREA ORTODOXĂ 
A CREDINȚEI BISERICII 
SOBORNICEȘTI ȘI APOSTOLEȘTI 
RĂSĂRITENE 


ÎNTREBAREA | 
Ce trebuie să păzească creștinul 
drept-credincios și sobornicesc pen- 
tru a moșteni viața cea de veci ? 
RĂSPUNS 


Dreaptă credință şi fapte bune, fiindcă cine le ţine pe 
aceste două este bun creștin şi are nădejde temeinică în 
miîntuirea cea veșnică, după cum mărturisește Sfînta Scrip- 
tură: Vedeţi dar că din fapte este îndreptat omul, iar nu 
numai din credință! şi cuvintul de mai jos: Căci precum 
trupul fără de suflet mort este, astfel și credința fără de fapte 
moartă este 2. Iar, în altă parte, dumnezeiescul Pavel spune 
deopotrivă: Avînd credință și cuget bun, pe care unii lepă- 
dîndu-le au căzut din credință ? şi, într-alt loc : Păstrînd taina 
credinței în cuget curat 4. 

„lac. 2, 24. 

. Iac. 2, 26. 


1 
2 
3. I Tim, 1, 18. 
4. I Tim. 3, 9. 

ÎNTREBAREA II 
De ce trebuie creștinul mai întîi să 
creadă și apoi să săvirșească fapte 
bune ? 

RĂSPUNS 


Fiindcă este cu neputinţă să fie cineva plăcut lui Dum- 
nezeu fără credinţă, după cum spune Pavel: Fără credință, 
dar, nu este cu putinţă să fim plăcuji lui Dumnezeu, căci cine 
se apropie de Dumnezeu trebuie să creadă că El este şi că Se 
face răsplătitor celor care Îl caută 5. Ca să placă deci crești- 
nul lui Dumnezeu şi pentru ca faptele sale să-i fie bine 
primite, mai întîi trebuie să aibă credinţă în Dumnezeu și, în 
al doilea rind, să-şi îndrepte viaţa sa, potrivit cu credinţa. 


ÎNTREBAREA III 
Aceste două îndatoriri din ce se 
alcătuiesc ? 

RĂSPUNS 


` Din cele trei virtuți teologice, adică credința, nădejdea 
şi dragostea, potrivit cărora vom împărţi și cele trei părţi ale 
Mărturisirii, astfel încît în cea dintii să mărturisim despre 
articolele credinței, într-a doua despre nădejde și despre 
Rugăciunca domnească și despre Fericiri, iar într-a treia, 
despre dumnezeieştile porunci, în care se cuprinde dragostea 
cea către Dumnezeu și către aproapele. 


5. Evr. 11, 6. 


PARTEA ÎNTÎIA 


A MĂRTURISIRII ORTODOXE 
A BISERICII RĂSĂRITENE 


DESPRE CREDINŢĂ 


ÎNTREBAREA IV 
Ce este credinţa ? 

RĂSPUNS 

Credinţa este (după fericitul Pavel): încredințarea celor 
nădăjduite, dovedirea lucrurilor celor nevăzute. Prin ea cei 
din vechime au dat buna lor mărturie. Sau, în aşa chip: 
Credinţa ortodoxă, sobormicească și apostolească este să 
credem din inimă și din gură să mărturisim un Dumnezeu, 
în trei ipostase, după învăţătura aceluiași Pavel, care spune: 
căci cu inima sa crede spre dreptate, iar cu gura sa mărturi- 
sește spre mîntuire 7. Pe lingă aceasta, creștinul ortodox trebuie 
să 'socotească drept lucru adeverit şi neîndoios că toate arti- 
colele de credinţă ale Bisericii sobornicești şi ortodoxe ne 
sînt lăsate de Domnul nostru lisus Hristos, în Biserică, prin 
mijlocirea apostolilor Săi, iar sinoadele ecumenice le-au tilcuit 


6. Evr. 11, 1. 
7. Rom. 10, 10. 

şi le-au cumpănit. Și să creadă într-însele, după cum porun- 
ceşte Apostolul, cînd grăieşte : Deci, dar, fraților, staţi neclin- 
iiți și ţineţi predaniile pe care le-aţi învățat, fie prin cuvînt, 
fie prin epistola noastră 8. Iar, într-alt loc : Fraților, vă laud că 
în toate vă aduceți aminte de mine şi ţineţi predaniile precum 
vi le-am dat*. Din aceste cuvinte este vădit că articolele 
credinţei au întărirea și dovada că sînt, parte din Sfînta 
Scriptură, parte din predania bisericească și din învăţătura 
soboarelor sfinţilor părinţi. Care lucru făcindu-l învederat, 
sfinţitul Dionisie astfel grăiește : Căci temeiul ierarhiei noastre 
sînt cuvintele dumnezeieștii predanii ; prea cinstite cuvinte 
le numim, cîte ni s-au încredințat de sfinţii noștri învăţători, 
de Dumnezeu însuflaţi, în scrierile lor sfinte şi în cărțile lor 
teologice, dur şi cele în care povăjuitorii noștri au fost călău- 
ziți de bărbații sfinţiți, printr-o învățătură de taină, nemate- 
rială și apropiată cumva de ierarhia cerească, de la cuget la 
cuget, prin mijlocirea cuvîntului trupesc, dar nematerial, adică 
nescris 10. Învățăturile noastre sînt, deci, de două feluri. Pe 
unele le mijloceşte scricrea : cele care se cuprind în cărțile 
teologice ale Sfintei Scripturi, iar altele sînt învățăturile 
lăsate prin viu grai de către apostoli și acestea s-au tilcuit de 
către soboare și de sfinţii părinți; și pe acestea două se în- 
temeiază credinţa. Și nu se cuvine să fie închisă doar în 
ascunzișul inimii, ci să se şi veslească cu gura și să se mărturi- 
sească, fără teamă și fără șovăire, după cum spune și sfinţitul 
Psalmist: Crezut-am, pentru aceasta am grăit !!. Şi noi: cre- 
dem, pentru aceasta şi grăim. 


ÎNTREBAREA V 
Cite sint articolele de credință 
sobornicească şi ortodoxă ? 


8. Il Tes. 2, 15. 
9. 1 Cor. 11, 2. 
10. P.G. 3, 376. 
11. Ps. 115,1. 

RĂSPUNS 

Articolele de credință sobornicească și ortodoxă sînt 
douăsprezece, potrivit cu simbolul celui dintii sinod de la 
Niceea şi al celui de al doilea, de la Constantinopol, în care, 
în așa chip s-au înfăţişat toate cîte ţin de credința noastră, 
încît nu se cade să credem nici mai multe, nici mai puţine, 
nici în alt chip, decit cum au înțeles acei părinţi. Numai că, 
unele din aceste articole sînt deslușite și se înțeleg de la sine, 
şi altele cuprind într-însele lucruri tainice, și de la acestea 
capătă înţeles și celelalte. 


ÎNTREBAREA VI 
Care este cel dintii articol al cre- 
dinței ? 

RĂSPUNS 


Cred într-unul Dumnezeu Tatăl, atotţiitorul, făcăto- 
rul Cerului și al pămintului, văzutelor tuturor și nevă- 
zutelor. 


ÎNTREBAREA VII 
Ce fel de invățătură se cuprinde în 
acest articol al credinţei ? 
RĂSPUNS 


Acest articol al credinţei cuprinde două învățături. Întii, 
să creadă cineva și să mărturisească, cum că este un Dumne- 
zeu, în Treime proslăvit, și că în dumnezeire Tatăl este 
începutul și rădăcina Fiului şi a Duhului Sfînt. În al doilea 
rînd învaţă că Însuși Dumnezeu cel în Treime a făcut din 
neființă toate cele văzute și nevăzute, după cum Psalmistul, 
mărturisind, grăiește : Că El a zis şi s-au făcut, că El a poruncit 
şi s-au zidit 12. 


12. Ps. 148, 5. 

ÎNTREBAREA VIII 
Ce încredințare trebuie să am despre 
Dumnezeu ? 

RĂSPUNS 


Trebuie să crezi că este un Dumnezeu, întru Sfînta Treime, 
potrivit cu Scriptura, care spune; Un Dumnezeu şi Tatăl 
tuturor, Care este peste toate și prin toate şi întru toți 13. Care, 
ca unul ce este bun și prea bun, cu toate că este întru Sine 
desăvirșit şi slăvit, cu toate acestea a făcut dintru neființă 
lumea, pentru ca și alte fiinţe să se împărtășească din bunătatea 
Sa. Dar ce anume este Dumnezeu în ființa Sa, aceasta este cu 
neputinţă să se ştie de vreo făptură, nu numai văzută, dar și 
nevăzută, adică nici de înșiși îngerii, fiindcă nu este defel vreo 
asemănare între ziditor şi zidire. Și prin urmare : Este de ajuns 
pentru cucernicia |noastră] (după cum mărturiseşte Chiril al 
Ierusalimului) să știm că avem un Dumnezeu, Dumnezeu Care 
este şi este în veci, pururi asemenea și acelaşi cu El însuși, 
afară de Care nu este alt Dumnezeu !4. După cum grăieşte 
Însuși Dumnezeu, prin proorocul Său : Eu (sînt Dumnezeu) Cel 
dintîi şi Cel de pe urmă şi nu este alt dumnezeu afară de 
Mine 15. lar Moise, către poporul israelit, cu îndemn astfel 
grăieşte : Ascultă, Israele, Domnul Dumnezeul nostru este 
singurul Domn 16. 


ÎNTREBAREA IX 
Dar dacă Dumnezeu este Unul, se 
pare că ar trebui să fie şi o singură 
persoană ? 

RĂSPUNS 


Nu trebuie, fiindcă Dumnezeu este Unul în fire şi fiinţă, 
dar în trei chipuri, după cum este limpede din învăţătura a În- 
suşi Mîntuitorul nostru, Care a spus apostolilor Săi: Mergind, 


13. Ef. 4,6. 

14. P.G. 33, 548. 
15. Is. 44,7. 

16. Deut. 6, 4. 

învățați toate neamurile, botezîndu-le în numele Tatălui şi al 
Fiului și al Sfîntului Duh 17. Din aceste cuvinte se vede că în- 
tr-o singură dumnezeire sînt trei persoane, Tatăl, Fiul și Duhul 
Sfint. Tată, Care mai înainte de veci naște pe Fiul din în- 
săși fiinţa Sa și purcede pe Sfîntul Duh ; Fiu, născut din Tatăl, 
înainte de veci, de o fiinţă cu EI; Duh Sfînt, înainte de veci pur- 
cezînd din Tatăl, de o fiinţă cu Tatăl și cu Fiul. Tilcuind aceas- 
ta, dumnezeciescul Damaschin grăieşte astfel: Fiul și Duhul 
Sfînt Îl arată pe Tatăl ca singura obirşie 18, Şi, într-un loc, ace- 
lași spune: Fiul este din Tatăl, prin mijlocirea naşterii; Duhul 
Sfint şi El este din Tatăl, dar nu prin mijlocirea nașterii, ci prin 
purcedere !*. Și Grigorie Teologul, la cuvintele Apostolului că- 
tre romani : Pentru că de la El şi prin El şi întru El sînt toate 20, 
grăiește astfel: Cel dintii (adică : de la El) trebuie să-l punem 
în seama Tatălui, cel de-al doilea — în seama Fiului, şi cel 
de-al treilea — în seama Sfîntului Duh, ca să se știe că este o 
Treime în dumnezeire 2!. Şi, pe lîngă acestea, fiindcă deopo- 
trivă și întocmai și fără nici o abatere ne botezăm în numele 
Tatălui și al Fiului și al Sfintului Duh, Deci, ceea ce este Tatăl 
şi firea Sa, tot aceea este și Fiul, și Sfintul Duh. Dar, desigur, 
Tatăl este, după fire, Dumnezeu adevărat și veşnic, făcător al 
tuturor făpturilor văzute şi nevăzute, la fel este deci și Fiul 
și Sfîntul Duh și sint de o fiinţă între Ei, după învăţătura evan- 
ghelistului loan, care spune: Căci trei sînt care mărturisesc 
în Cer : Tatăl, Cuvîntul şi Sfîntul Duh şi Aceștia trei una sînt 22. 
La aceste cuvinte numai aceasta trebuie amănunţit, cum că 
Tatăl este obîrşia dumnezeirii Fiului și a Sfintului Duh; 


aceste două persoane sînt din Acela, Acela însă, din nimeni. 
Aşa am fost învăţaţi de Însuși Adevărul cel veşnic, de Mîntui- 
torul nostru lisus. Așa am primit învăţătură de la sfinţii apos- 
toli. Iar sinoadele ecumenice şi locale, ca și învățătorii Bisericii 


17. Mt. 28, 19. 
18. P.G. 94, 829. 
19. P.G. 94, 821. 
20. Rom. 11, 36. 
21. P.G. 36, 348. 
22. 1 In 5, 7. 

altfel nici n-au învățat, nici n-au lăsat sau întărit, decît îm 
acest chip și această învăţătură o ţine deopotrivă Biserica 
noastră drept-credincioasă și sobornicească. Pentru această 
credinţă, sfinții mucenici și-au vărsat sîngele și și-au schimbat 
viaţa de aci, cu moartea. În același chip trebuie să credem și 
noi neclintit și să păzim această credinţă fără greş şi cu tărie 
și să murim pentru ea (cînd nevoia o cere), pentru nădejdea în 
mâîntuirea noastră, cu ajutorul și al faptelor noastre bune, pen- 
tru care vom avea răsplată veşnică în ceruri. 


ÎNTREBAREA X 
Aș dori să pricep într-un chip mai 
limpede taina Sfintei Treimi. 
RĂSPUNS 


Prin nici o asemănare nu este cu putinţă să se învedereze- 
desăviîrșit acest lucru și să se înfățișeze deslușit minţii noastre 
în ce chip Dumnezeu este unul în fiinţă și trei în ipostase. Și 
cum că, prin nici o asemănare nu se poate cunoaște, o mărturi- 
sește Însuși Dumnezeu, numit Iehova, prin proorocul Său, care- 
spune: Cu cine Mă veţi pune alături şi Mă veţi face egal, cu 
cine Mă veţi asemăna, ca să fiu deopotrivă ? 2 aşa încît nici 
o minte, nu numai omenească, dar nici îngerească, nu poate 
să înţeleagă, nici limbă să tilcuiască. De aceea trebuie să spu- 
nem, împreună cu Apostolul: Noi surpăm iscodirile minții şi 
toată trufia care se ridică împotriva cunoașterii lui Dumnezeu 
şi tot gîndul îl robim spre ascultarea lui Hristos ?*, Credem, fără 
vreo îndoială, că Dumnezeu și Tatăl, ființind din veac și pînă: 
în veac, şi Care, iarăși, nu-Și trage fiinţa de la nimeni, naște pe 
Fiul şi purcede pe Duhul Sfînt. Despre care marele Atanasie 
mai pe larg învăţind, a grăit în Simbolul său şi astfel, crezind, 
nu căutăm mai departe, fiindcă cel ce ia în cercetare și isco- 
deşte măreția dumnezeiască este oprit de Scriptură, care: 
spune: Cele mai presus de tine nu le căuta şi cele mai tari; 


23. Is. 46, 5. 
24. II Cor. 10, 5. 

decit tine nu le iscodi. Cete ce s-au poruncit ție, acelea cu cu- 
viinjă le cugetă, că nu-ţi sînt de nevoie cele ascunse. În mul- 
tele tale îndeletniciri nu te ține de lucrurile zadarnice %. Ne 
este de ajuns, deci, atit: cum că Sfinta Scriptură a Legii celei 
vechi, înfăţișîndu-ne un singur Dumnezeu, ni-L tălmăcește în 
trei persoane, zicind: A zis Dumnezeu: «să facem om după 
chipul şi asemănarea Noastră» % şi: Iată Adam s-a făcut ca 
unul dintre Noi, și haidem dar să Ne pogorim și să ameste- 
căm limbile lor, ca să nu se mai înțeleagă unul cu allul %. La 
fel a arătat şi proorocul, cînd a spus: Și strigau un (înger) că- 
tre altul zicînd: Sfînt, sfint, sfint este Domnul Savaot, plin 
este tot pămîntul de slava Lui 2. Şi sfinţitul Psalmist a grăit: 
Cu cuvîntul Domnului cerurile s-au întărit şi cu duhul gurii 
Lui toată puterea lor 30. Despre aceasta grăieşte mai pe larg și 
Sfînta Scriptură și învățătorii Bisericii. 


ÎNTREBAREA XI 
Care sînt însușirile lui Dumnezeu ? 
RĂSPUNS 


După cum Dumnezeu este nepătruns, tot aşa și însușirile 
Sale sînt nepătrunse; dar cît putem culege din Sfînta Scrip- 
tură şi de la învățătorii Bisericii, într-atît avem puterea și să 
înțelegem și să grăim. Şi de aceea trebuie să știm că însușirile 
dumnezeieşti ţin unele de persoană și altele de fiinţă. 


ÎNTREBAREA XII 
Cure sint însuşirile lui Dumnezeu 
după persoane ? 

RĂSPUNS 


Însușirile după persoane, în cele dumnezeieşti, sînt acelea 
după care Persoanele Siintei Treimi Se deosebesc, așa încit 


25. Inţ. Sir. 3, 20—22. 
26. Fac. 1, 26, 

27. Fac. 3, 22, 

28. Fac. 11, 7. 

29. Is. 6, 3. 

30. Ps. 32, 6. 

una să nu poată fi o alta. Adică persoana Tatălui nu este per- 
soana Fiului, fiindcă Tatăl nu este născut din cineva, pe cînd 
Fiul este născut din Tatăl, după fire, mai înainte de veci, po- 
trivit cu Scriptura, care spune: Din pîntece, mai înainte de 
luceafăr Te-am născut 8!. A fi Tatăl, aşadar, și a fi Fiul şi a fi 
Duhul Sfînt [adică]: nenașterea şi nașterea și purcederea, 
deosebesc persoanele în cele dumnezeiești, dar nu ființa, care 
nicicînd nu se împarte întru sine, ci numai se desparte de 
creaţie. lar una şi aceeași persoană nu poate să fie a celui 
născut, împreună cu a celui nenăscut. La fel trebuie să gîndim 
şi despre Duhul Sfînt, Care purcede din fiinţa şi firea Tatălui, 
fără începătură, adică din veci și este de o fiinţă cu Tatăl şi cu 
Fiul, dar Se desparte de Tatăl, prin însuşirea Sa personală, 
fiindcă purcede din Acela. Şi, iarăși, Se desparte de Fiul, 
fiindcă nu este din Tatăl prin chipul nașterii, după cum este 
Fiul, ci prin chipul purcederii, din Însuși Tatăl, și sint de o 
fiinţă între Ei și Fiul și Duhul Sfînt, pentru că şi aceste două 
persoane sînt din aceeași și însăși firea Tatălui şi sînt de o 
fiinţă cu Tatăl, odată ce sînt din firea Lui. Pentru care Grigorie 
Teologul grăiește astfel: Aceasta ține deopotrivă de Fiul şi 
de Duhul Siint, că și una şi cealaltă persoană, din aceste două, 
sînt din Tatăl, iar însuşirea Tatălui este aceasta, că este ne- 
născut, iar a Fiului, că este născut și a Duhul Sfint, că este 
purces 32, O însușire personală a Fiului mai este și toată icono- 
mia întrupării, pe care nu și-a luat-o nici Tatăl, nici Duhul 
Sfînt. În acest chip ne învaţă să credem şi să mărturisim 
Sfinta Biserică, cea sobornicească și apostolească, un Dumne- 
zeu după fire în Treimea (persoanelor). Pentru care citește ce 
s-a hotărît la cel dintii sinod ecumenic de la Niceea și la cel 
de-al doilea, de la Constantinopol. 


ÎNTREBAREA XIII 
Care sînt însuşirile lui Dumnezeu, 
care fin de fiinţă ? 


31, Ps. 109, 3. 
32. P.G. 35, 1221. 

RĂSPUNS 


Însușirile lui Dumnezeu care ţin de ființa Sa sînt acelea 
care se potrivesc la fel și Tatălui, și Fiului, şi Sfintului Duh, 
anume: a fi Dumnezeu, a [i veșnic, fără de început, fără de 
sfirșit, bun, atotputernic, ziditor, mai-inainte-știutor, atoate- 
veghetor, la toate de faţă și pe toate împlinindu-le, nemărgi- 
nit, atoateştiutor, al celor ascunse și al celor văzute și — ca să 
spun pe scurt — afară de acele însuşiri personale, de care am 
vorbit: nenașterea, sau a fi Tatăl și obîrșia; nașterea, sau a 
fi Fiul întrupat; purcederea, sau a fi Duhul Sfînt; orice se 
spune despre Dumnezeu, toate acelea sînt însușiri ale fiinţei 
dumnezeiești, pe care le au, deopotrivă, şi cele trei persoane, 
fără vreo deosebire. 


ÎNTREBAREA XIV 
De ce, în primul articol al credinţei, 
lăsîndu-se la o parte celelalte însu- 
şiri, au pus numai pe aceea de atot- 
țiitor 2 
RĂSPUNS 
Deoarece cu acest cuvînt se tilcuiește mai amănunţit în- 
suşirea lui Dumnezeu, fiindcă nici o făptură nu se poate numi 
atotputernică, iar aceasta, din două pricini. Mai întîi, fiindcă 
nu-şi are de la ea însăși firea sa, ci de la ziditorul ei. În al doi- 
lea rînd, fiindcă nu poate și ea, în nici un chip, să facă o făp- 
tură din nimic. Aceste două însușiri se potrivesc numai atot- 
puternicului Dumnezeu. Cum că Dumnezeu este atotputernic, 
El Însuși ne arată, spunînd în Apocalipsă: Eu sînt Alfa și 
Omega, zice Domnul Dumnezeu, Cel ce este, Cel ce era şi Cel 
ce vine, Atotjiitorul 33. La fel grăiește şi arhanghelul: Că la 
Dumnezeu nimic nu este cu neputinţă 5. Și această atotținere 
şi atotputernicie a lui Dumnezeu este statornicită de însăşi 
vrerea și bunăvoința Sa: încît, adică, să nu facă tot ceea 
ce poate; ci numai ceea ce voiește, aceea și poate și 


34. Lc. 1, 37. 

tace. După cum spune sfinţitul Psalmist: Dumnezeul nos- 
tru e în cer; în cer şi pe pămînt toate cît a voit a făcut. 
Putea să facă zeci de mii de lumi ca aceasta, dar nu 
a voit. Trebuie, apoi, înţeleasă această atotputernicie a 
lui Dumnezeu cum că este întru desăvirșire, departe 
de orice neîmplinire și neputinţă, cum se învederează cu 
o pildă : Dumnezeu nu poate să fie rău, sau să păcătuiască, sau 
să Se mintă pe Sine sau să Se tăgăduiască, cum spune Pavel, 
fiindcă aceasta este lucru al nedesăvirșirii. Și dacă Dum- 
nezeu ar fi vrut să fie rău, sau să înșele, sau să Se tăgădu- 
iască pe Sine, n-ar fi fost atotputernic, fiindcă acestea, prin 
cle însele, sînt semne ale lucrurilor nedesăvirșite. Dumnezeu 
este deci atotputernic prin voinţa şi bunătatea Sa, cea întru 
totul desăviîrșită, după cum o slăvește Proorocul cîntăreţ, cînd 
grăiește : Cine este Dumnezeu mare ca Dumnezeul nostru ? 
Tu ești Dumnezeu care faci minuni. Cunoscută ai făcut către 
popoare puterea Ta 7, Și, în sfirșit, se cheamă atotputernic și 
atotţiitor fiindcă toate stau în puterea Lui și lumea a făcut-o 
fără nici o greutate și fără vreo osteneală, numai cu vo- 
ința Sa. 


ÎNTREBAREA XV 
Și dacă Dumnezeu este necuprins și 
se află pretutindeni, de ce se spune 
că locuieşte în ceruri şi în alte lo- 
curi de pe pămînt, mai deosebite ? 
RĂSPUNS 


Nu că cerul sau Sionul sau vreun alt loc ar mărgini cum- 
va dumnezeirea cea fără materie și fără trup, fiindcă Dumne- 
zeu nu are vreun loc, ci El este loc pentru Since. Dar fiindcă 
în aceste locuri El lucrează mai cu deosebire, iar lucrările și 
harul Său se arată mai învederat și mai des, pentru aceasta 
se zice că locuiește într-însele. De pildă : în ceruri (cum spune 
sfinţitul Damaschin), căci în acestea se află îngerii care fac 

35. Ps. 113, 11. 


36. Vezi Evr. 6, 18 şi II Tim. 2, 13. 
37. Ps. 76, 13. 

voia Lui şi-L. slăvesc veşnic ; pe pămînt, fiindcă aci, datorită 
trupului Său, a avut legături cu oamenii ; în siinia Biserică, 
fiindcă acolo, în chip deosebit, harul Său se dăruieşte cre- 
dincioșilor şi slava Sa se vestește. Deopotrivă, și fiecare loc 
in care se arată în vreun chip harul lui Dumnezeu se cheamă 
loc al Său %. 


ÎNTREBAREA XVI 
Și ducă zici că este o însușire numai 
a lui Dumnezeu să cunoască toate, 
adică pe cele ascunse şi pe cele în- 
vederate, cum de le-au cunoscut 
și proorocii și îngerii ? 
RĂSPUNS 
Dumnezeu cunoaște prin Sine însuși toate cele ascunse 
si din adîncuri ale oamenilor şi ale îngerilor, nu numai atunci 
cînd gîndesc la ele, dar încă înainte de zidirea lumii, după 
cum grăiește Scriptura: Ochii Domnului de zece mii de ori 
sînt mai luminoşi decît soarele şi privesc la toate căile oame- 
nilor și văd toate părțile cele ascunse 3%, Iar, în alt loc: A cu- 
poscut Domnul toată ştiinţa şi a căutat la semnul veacului. 
Vestind cele ce au trecut și cele ce vor veni şi descoperind 
urmele celor ascunse +°, Și loan, în Apocalipsă: Eu sînt Cel 
care cercetez rărunchii şi inimile, şi voi da vouă fiecăruia 
după faptele voastre *!. Îngerii însă și oamenii, dacă vreodată 
ştiu cele ascunse din viitor, le ştiu din dumnezeiască desco- 
perire, după cum stă mărturie Scriptura, cînd grăiește: EI 
descoperă cele mai adinci și cele mai ascunse lucruri ?. Cum 
i-a descoperit lui Elisei ceea ce sluga lui, Ghehazi, luase în- 
tr-ascuns, pe drum, de la Neeman %. lar lui Petru apostolul, 


38. P.G. 94, 852. 

39. Inţ. Sir. 23, 27. 

40. Inţ. Sir. 42, 25. 

41. Apoc, 2, 23. 

42, Dan. 2, 22. 

43. Vezi IV Regi 5, 26. 

despre Anania și Safira *. Și o asemenea știință au avut încă 
și toți proorocii. 


ÎNTREBAREA XVII 
Mai sint cumva şi alte însuşiri, pe 
care numai Dumnezeu le are ? 
RĂSPUNS 
Însușirile lui Dumnezeu sînt nenumărate. Dar cele des- 
pre care am vorbit mai sus, ca unele ce sînt de folos pentru 
mintuire, sînt de ajuns ca să ne arate ce trebuie să știm des- 
pre Dumnezeu, Pentru aceasta, tu, lăsînd la o parte pe cele- 
lalte, crede statornic şi neclintit că este un (singur) Dumne- 
zeu, în Treimea Persoanelor, atotputernic, Care Se află pre- 
tutindeni și le ştie pe toate, neschimbat în fire şi veșnic. 


ÎNTREBAREA XVIII 
Fiindcă, în acest articol, este pus 
cuvîntul acesta : făcător, oare Dum- 
nezeu este făcătorul tuturor lucru- 
rilor ? 
RĂSPUNS 
Fără nici o îndoială, Dumnezeu este făcător al tuturor 
făpturilor văzute şi nevăzute. Și înainte de orice a făcut toate 
puterile cerului din neființă, cu socotința Sa, ca pe niște cîn- 
tăreţi aleși ai slavei Sale. Și a zidit acea lume, pătrunsă numai 
de minte, care L-a cunoscut bine pe Dumnezeu, după harul 
care i s-a dat, și care se supune cu desăviîrşire voinţei Sale. 
Apoi s-a zidit de Dumnezeu, din neființă, lumea aceasta vă- 
zută și materială. Iar apoi, Dumnezeu a făcut pe om, îndoită 
alcătuire din suflet, nematerial și înzestrat cu judecată, şi din 
trup material, ca să se cunoască de la un om, cu îndoită 
alcătuire, cum că El Însuși este făcătorul celor două lumi, al 
celei nomateriale şi al celei materiale. Și, din această pricină, 
omul se numește : lume mică 45, fiindcă poartă în sine chipul 
lumii celei mari. 


44. Vezi Fapte 5, 1—10. 
45. Vezi P.G. 94, 873. 

ÎNTREBAREA XIX 
Odată ce Dumnezeu a plăsmuit în- 
tii pe îngeri, ce trebuie să credem 
despre ei? 

RĂSPUNS 


Îngerii sînt duhuri, plăsmuite de Dumnezeu dintru nefi- 
ință în ființă, ca să-L slăvească în cîntări pe Dumnezeu şi să-L 
slujească, Apoi ca să servească și în lumea aceasta, oameni- 
lor, călăuzindu-i spre împărăţia lui Dumnezeu. Li se încredin- 
jează, de asemenea, paza cetăților, a împărăţiilor, a ţărilor, a 
miînăstirilor, a bisericilor şi oamenilor, clerici și mireni. O 
pildă pentru aceasta avem în Faptele Apostolilor, unde scrie : 
lar un înger al Domnului, în timpul nopții, a deschis ușile tem- 
nijei şi, scoțindu-i, le-a zis: Mergefi şi, stînd, grăiţi poporului 
in templu toate cuvintele vieţii acesteia 16, Și iarăși : Un înger 
al Domnului a venit deodată (...) și a zis lui Petru : Încinge-te 
şi încalță-te cu sandalele (...) Pune haine pe line și vino după 
mine”, Și, după puţin: Și Petru, venindu-și în sine, a zis: 
Acum ştiu cu adevărat că Domnul a trimis pe ingerul Său și 
m-a scos din mina lui Irod, şi din toate cîte aștepta poporul iu- 
deilor *. Deopotrivă îngerii îi păzesc şi pe cei mici, după în- 
vățătura Mîntuitorului nostru, Care a spus: Că zic vouă: Că 
îngerii lor, în ceruri, pururea văd fața Tatălui Meu, Care este 
în ceruri 4. Ei mai poartă încă, înaintea Măreţiei dumnezeiești, 
rugăciunile şi milosteniile noastre şi celelalte fapte bune. Nu 
fiindcă Dumnezeu, chipurile, n-ar căta, la milosteniile noas- 
tre şi n-ar auzi rugăciunile noastre, ci fiindcă aceia mijlocesc 
pentru noi. Și, în Legea cea veche, înainte să fie dată legea 
lui Moise, îngerii învățau pe străbunii noștri legea și voia 
lui Dumnezeu și le arătau calea mintuirii, precum mărturi- 
sește sfinţitul Dionisie. Şi, mai tîrziu, după ce s-a dat legea, 
i-au învățat,călăuzindu-i spre bine. Şi Scriptura înseamnă acest 


46. Fapte 5, 19—20. 
47. Fapte 12, 7—8. 
48, Fapte 12, 11. 
49. Mt. 18, 10. 

fapt, spunînd că îngerii s-au arătat proorocilor și le-au spus 
dinainte cele ce se vor întimpla ; precum lui Iosif, cînd înge- 
rul i-a dat de veste să ia aminte la hotărîrea lui Irod, zicînd: 
Scoală-te, ia Pruncul şi pe mama Lui şi fugi în Egipt și stai 
acolo pînă ce-ţi voi spune, fiindcă Irod are să caute Pruncul 
ca să-L, ucidă 5%. De asemenea şi cînd Iosif se temea să slu- 
jească Fecioarei, îngerul Domnului l-a îmbărbătat şi i-a dat 
învăţătură. Ei mai descoperă și lucrările dumnezeieşti, după 
cum la vremea nașterii lui Hristos au descoperit păstorilor că 
Hristos S-a născut în Betleem. Și, după porunca lui Dummezeu, 
stînd alături de fiecare om, îl feresc de orice primejdie și a- 
lungă pe vrăjmașul sufletelor noastre care, fără milă, pedep- 
sește pe om, cînd înţelege că Dumnezeu i-a îngăduit. Și cum 
că îngerul ne păzeşte, ştim limpede din ceea ce spune Scrip- 
tura pentru cel ce nădăjduiește în Domnul: Că îngeriior Săi 
va porunci pentru tine ca să te păzească în toate căile tale. 
Pe miîini te vor inălja ca nu cumva să impiedici de piatră pi- 
ciorul tău 5!, 


ÎNTREBAREA XX 
În cite trepte se împart îngerii ? 
RĂSPUNS 


După cum spune Dionisie %?, se împart în nouă cete, iar a- 
cestea, în trei trepte. Iar în prima treaptă se află aceia care 
sînt mai aproape de Dumnezeu, precum Tronurile, Heruvimii 
și Serafimii; într-a doua treaptă sînt Stăpîniile, Domniile şi 
Puterile, iar într-a treia — Îngerii, Arhanghelii, Începătoriile. 
Şi ei sînt în asemenea chip orinduiţi, încît îngerii cei mai de 
jos primesc de la cei mai de sus luminarea şi binefacerile 
dumnezeieşti. Aceşti îngeri au rămas în harul lui Dumnezeu 
pe vecie, odată ce nu s-au întovărășit cu Lucifer, ca să se 
împotrivească lui Dumnezeu. Și pentru aceasta, căpătind acest 
har nu pot să greșească niciodată, și nu datorită firii lor, ci 


50. ML. 2, 13. 
51. Ps. 90, 11—12. 
52. Vezi P.G. 3, 200 


PARTEA ÎNTIIA — DESPRE CREDINŢĂ 39 


harului lui Dumnezeu. Și cele ce s-au arătat sînt de-ajuns 
pentru cunoașterea îngerilor, în măsura în care o cere ros- 
tul scurtei învățături ortodoxe de faţă. Și noi, ştiind că îngerii 
ne ajută și mijlocesc pentru noi, să-i chemăm în orice rugă- 
ciune a noastră, ca să-L roage pe Dumnezeu pentru noi, și 
mai cu seamă, pe acel înger care este păzitorul nostru. 


ÎNTREBAREA XXI 
Ce trebuie să credem despre îngerii 
cei răi ? 

RĂSPUNS 


Cum că îngerii cei răi au fost făcuţi buni de către Dum- 
nezeu, fiindcă tot ce a făcut Dumnezeu a făcut bine, Dar 
aceia, cu însăși a lor voință au ajuns răi, după cum mărturi- 
seşte Domnul nostru despre căpetenia lor, cînd zice: El, de 
la început a fost ucigător de oameni și nu a stat întru ade- 
văr, pentru că nu este adevăr întru el. Cînd grăiește minciuna, 
grăieşte dintru ale sale, căci este mincinos și tatăl minciu- 
nii 5, Aceștia sînt începătorii a toată răutatea, defăimători ai 
măreției dumnezeiești, înșelători ai sufletelor omenești — și ei 
și uneltele lor — după cum ne face predanie Biserica, spunînd : 
Fii treji, privegheaţi. Potrivnicul vostru, diavolul, umblă, răc- 
nind ca un leu, căutind pe cine să înghită 5t. Cu toate acestea, 
se cade să ştim că demonii nu-și pot folosi puterea lor faţă 
de vreun om sau și de altă făptură, fără ca Dumnezeu să în- 
qăduie. Și la aceasta, martoră este Scriptura, cînd spune: 
lar demonii Îl rugau, zicînd : Dacă ne scoţi afară, trimite-ne 
în turma de porci. Și El le-a zis: Duceţi-vă 55. De asemenea 
se cade să știe fiecare și aceasta: că nu pot sili pe om să 
păcătuiască; numai cu ispita îl amăgesc. Fiindcă omul este 
stăpin pe sine şi acestei cirmuiri de sine nici Însuşi Dumne- 
zeu nu-i aduce vreo silnicie sau vreo ananghie. Și, odată ce 


53, In 8, 44, 
54. I Pt. 5, 8. 
55. Mt. 8, 31. a . ta 

ei sînt osîndiţi pe veci, nu vor ajunge niciodată să primească 
harul dumnezeiesc, după cum s-a spus: Duceji-vă de la Mine, 
blestemuților, în focul cel veşnic, care este gătit diavolului 
şi îngerilor lui 5. 


ÎNTREBAREA XXII 
Ce trebuie să credem despre cele- 
lalte făpturi ? 

RĂSPUNS 


Cum că Dumnezeu le-a făcut pe toate din nimic, prin po- 
runca Lui și, la urmă, l-a alcătuit pe om și l-a făcut stăpîn pes- 
te toată făptura care se află sub cer, zicînd: Să facem om 
după chipul şi după asemănarea Noastră, ca să stăpînească 
peștii mării, păsările cerului, animalele domestice, toate vie- 
tţile ce se tirăsc pe pămînt și tot pămîntul 5. Acelaşi lucru 
îl spune şi sfinţitul Psalmist : Pusu-l-ai pe dinsul peste lucrul 
miinilor Tale, toate le-ai supus sub picioarele lui. Oile și boii, 
toate ; încă şi dobitoacele cîmpului ; păsările cerului şi pești! 
mării, cele ce străbat cărările mărilor 58, Şi, mai sus: Micșo- 
ralu-l-ai pe dinsul cu puțin iajă de îngeri, cu slavă şi cu 
cinste l-ai încununat pe el 5. Dar, fiindcă omul n-a păzit po- 
runca lui Dumnezeu, în rai, cînd era nevinovat, ci a luat și 
a mîncat din fructul oprit, pentru aceasta a fost lipsit de vred- 
nicia lui și de starea pe care o avea în vremea nevinovăţiei 
sale. Și, izgonit din rai, a ajuns așa cum îl zugrăvește pro- 
arocul, cînd spune: Omul, în cinste fiind, n-a priceput; ală- 
turatu-s-a dobitoacelor celor fără de minte şi s-a asemănat 
lor ®, Şi a auzit cuvintele; Căci pămînt eşti şi în pămint te 
vei întoarce ®t, 


56. Mt. 25, 41. 
57. Fac. 1, 26. 
58. Ps. 8, 6—8. 
59. Ps. 8, 5. 
60. Ps. 48, 12. 
61. Fac. 3, 19. 

ÎNTREBAREA XXIII 
Care era starea de nevinovăție a 
omului, adică de curăție și de lipsă 
de păcat a lui? 

RĂSPUNS 


De două feluri este starea lipsei de răutate, adică a nevi- 
novăţiei (după síîntul Vasile). Întiia este o înstrăinare de bu- 
năvoie de la păcate, cînd — adică — omul se îndepărtează 
cu însăşi voinţa sa de la greșeli, datorită deprinderii pe care 
o are și obişnuinţei îndelungate cu faptele bune. A doua este 
neștiința și necunoașterea răului, adică atunci cînd nu cu- 
noaște şi nici n-a încercat întru nimic răul, fie din pricina 
vîrstei sale, fie din alte pricini. Şi, potrivit cu acest al doilea 
fel, crau nevinovăjia și lipsa de răutate în Adam, înainte să 
păcătuiască, sădite într-însul potrivit cu toată desăvirşirea și 
dreptatea, atit în privinţa minţii, cît și a voinţei. În minte se 
cuprinde toată știința, iar în voinţă, toată blîndeţea și bună- 
tatea. Deoarece, cunoscînd Adam prea bine pe Dumnezeu (în- 
trucit, în vremea aceea, îi era îngăduit și i se cuvenea), odată 
ce-L cunoştea pe Dumnezeu, cunoștea toate lucrurile împre- 
ună cu El. Şi de aceasta avem dovadă, între altele, cînd s-au 
adus la Adam toate vieţuitoarele ca să le dea nume. Şi le-a 
numit pe fiecare dintr-însele, ceea ce s-a întîmplat fiindcă le 
cunoștea firea lor, nu dintr-altă învăţătură, ci doar fiindcă 
qîndea şi cugeta la Dumnezeu și la bunătăţile Lui. Cît des- 
pre voinţă, aceasta se supunea întotdeauna judecății, cu toate 
că era pururi slobodă și omul avea putere să păcătuiască sau 
să nu păcătuiască. După cum se spune în Scriptură: Să nu 
zici: Domnul m-a depărtat, că cele ce El le-a urît nu le vei 
face. Să nu zici: El m-a înșelat ; n-are El lipsă de omul păcă- 
los. Toată urîciunea o urăște Domnul, şi nu este iubită ce- 
ior care se tem de Dinsul. El din început a făcut pe om şi l-a 
lăsat în mina sfatului său. De vei vrea, vei ține poruncile și 
credința şi vei face cele bine-plăcute. Pus-a înaintea ta foc 

și apă şi la ori care vei vrea, vei întinde mîna ta. Înaintea 
oamenilor este viața și moartea și oricare le va plăcea li se 
va dat?. Și după puţin: Nimănui n-a poruncit să lucreze ne- 
legiuit şi nimănui n-a dat libertate să păcătuiască 4%, Așadar, 
intr-o astfel de stare de nevinovăție şi lipsă de păcat se atla 
omul, asemenea îngerilor. Cum însă a greşit, călcînd porunca, 
îndată, chiar acolo, în rai, a căpătat starea de păcat și a ajuns 
muritor. Căci așa ne încredinţează Scriptura, zicînd: Plata 
păcatului este moartea *, Și atunci, pe dată a pierdut desă- 
vîrşirea judecății și a cunoștinței, iar voinţa s-a plecat mai 
mult spre rău decit spre bine. Şi astfel, odată ce el a încercat 
răul, starea de nevinovăție şi de lipsă de ráutate s-a schimbat 
în starea de păcat, şi omul desăvirşit s-a înjosit întru atita, 
încît să spună, împreună cu David: lar eu sînt vierme și nu 
om 65, 


ÎNTREBAREA XXIV 
Sint oare toți oamenii supuși aces- 
tui păcat ? 

RĂSPUNS 


După cum toţi oamenii se aflau în starea de nevinovăție, 
“în Adam, tot astfel, şi după ce a greşit, toţi au greșit într-însul, 
și au rămas în starea de păcat. De aceea sînt supuși nu numai 
păcatului, dar și pedepsei datorată păcatului. Care pedeapsă 
se cunoaște prin această hotărire a lui Dumnezeu: Căci, în 
ziua în care vei mînca din el, vei muri negreșit 16. Pome- 
nind de aceasta, grăiește şi Apostolul: Precum printr-un om 
-a intrat păcatul în lume și prin păcat moartea, așa și moartea 
a trecut la toți oamenii, pentru că toți au păcătuit în el“. 
62, Inţ, Sir. 15, 11—17. 

63, Inţ. Sir. 15, 20 

64, Rom, 6, 23. 

65. Ps, 21, 6. 


66. Fac. 2, 17. 
67. Rom. 5, 12. 

Din care pricină, încă din pîntecele maicii noastre ne zămis- 
lim și ne naştem cu acest păcat, cum spune sfinţitul Psal- 
mist: Că iată, întru fărădelegi m-am 7ămislit şi în păcate m-a 
născut maica mea "8, Şi păcatul acesta se numeşte strămoşesc. 
Intii, fiindcă, înainte de el, omul nu era întinat de nici un alt 


păcat, cu toate că diavolul era stricat de păcatul lui, din în- 
demnul căruia a odrăslit și în om păcatul acesta numit stră- 
moşesc. Acestuia îi este supus şi Adam care l-a săvirșit și 
noi, care coborîm dintr-insul. Apoi, fiindcă omul nu se ză- 
mislește decît în păcat. 


ÎNTREBAREA XXV 
Odată ce Dumnezeu știa că Adam 
va greși, de ce l-a plăsmuit ? 
RĂSPUNS 


Nu numai despre păcatul lui Adam, dar și despre răula- 
tea Luceafărului, înainte de a-l plăsmui șiia prea bine. Și des- 
pre fiecare gînd, cît de mic, şi despre fiecare făptură știa ce 
avea să cugete și să săvirșească. Cu toate acestea, El n-a 
voit ca păcatul omenesc sau viclenia diavolului să biruiască 
bunătatea dumnezeiască. Ca să învedereze, deci, mai mult 
bunătatea Sa, l-a făcut bun pe acel înger, dar acesta, cu în- 
săşi voinţa și hotărîrea lui s-a făcut rău; deopotrivă l-a fă- 
cut și pe om, care a greşit din îndemnul aceluia. Cu toate 
acestea, cît priveşte pe om, Dumnezeu a chibzuit ca, odată 
cu păcatul acestuia, să strălucească şi mai puternic bunătatea 
Lui, odată ce avea să trimită pe Unul Născut Fiul Său în valea 
aceasta a pămîntului, să ia trup de la Prea Curata Fecioară 
cu împreună-lucrarea Sfintului Duh, ca să răscumpere pe om 
şi să-l ridice în împărăţia Sa cu şi mai mare slavă decit era 
în rai, pentru rușşinarea diavolului. Și, pentru aceasta, acel 
păcat nu L-a împiedicat pe Dumnezeu să plăsmuiască pe om. 


68. Ps. 50, 6. 

ÎNTREBAREA XXVI 
Dacă Dumnezeu a cunoscut toate, 
înainte de a le da ființă, oare le-a 
şi hotărît, deopotrivă, dinainte, să 
. fie bune și rele şi să nu ajungă alt- 
minteri de cum au ajuns ? 
RĂSPUNS 


Dumnezeu, înainte de facerca lumii, a cunoscut toate lu- 
crurile, dar numai pe cele bune le-a hotărît dinainte (cum zice 
sfințitul Damaschin), fiindcă ar fi fost împotriva bunătăţii dum- 
nezeiești dacă le-ar fi hotărît dinainte pe cele rele. Iar rău 
a socotit că este numai păcatul, deoarece nimic rău nu se 
află, la drept vorbind, în lume, fără numai păcatul, care este 
călcarea legii dumnezeieşti și a voii dumnezeiești. Iar cele- 
lalte, cu care Dumnezeu ne pedpseşte pentru păcatele noas- 
tre, precum ciumă, foamete, războaie, boli și altele asemenea 
lor se numesc rele, cu privire la noi, fiindcă ne aduc suferinţe 
şi necazuri de care să ne ferim. Înaintea lui Dumnezeu însă 
cle nu sînt rele, fiindcă au puterea binelui, odată ce, pedepsin- 
du-ne cu acestea, ne îndeamnă spre bine. Și cînd Scriptura 
spune : Se întîmplă vreo nenorocire în cetate fără ca Domnul 
să nu o fi pricinuit 26%, ea numește nenorocire dreapta pe- 
deapsă a lui Dumnezeu. Și, iarăși, Dumnezeu hotărăște dina- 
înte, potrivit cu înţelepciunea și dreptatea Sa, numai acele 
lucruri care nu stau în puterea noastră să se întîmple. Dar 
acele lucruri bune care stau în puterea noastră să se pe- 
treacă le hotărăşte, venind și El, cu bunăvoia Sa, în sprijinul 
voinţei noastre. Care fapt nu nimiceşte firea cîrmuirii de sine. 


ÎNTREBAREA XXVII 
Ce este cirmuirea de sine ? 
RĂSPUNS 


Cîrmuirea de sine a omului este o voinţă slobodă și nea- 
tîrnată. Şi se naște din socotinţă, adică din judecată, ca să 


69. Amos 3, 6. 

săvirșească binele sau răul. Fiindcă făpturile înzestrate cu 
judecată trebuie să aibă o fire cîrmuitoare şi să o folosească 
în chip slobod, sub călăuzirea minţii. Şi această minte, cînd 
omul] se afla în starea de nevinovăție, adică înainte de a pă- 
cătui, era nestricăcioasă în desăvirşirea ei, iar datorită pă- 
catului s-a stricat. Dar voinţa, deși a rămas nevătămată, pu- 
tind să dorească binele sau răul, a ajuns totuși, la unii oa- 
meni, mai șovăitoare și înclină spre rău; iar la alţii, spre 
bine. Pentru care, Marele Vasile grăiește astfel: Prin însăși 
voia şi hotărîrea sa, fiecare poate fi, fie sămință sfintă, fie 
dimpotrivă 70. Auzi ce spune Pavel: Căci eu v-am născut prin 
Fvanghelie în Iisus Hristos ?!. Şi cuvintele acelea pe care le 
spune : Celor ciți L-au primit, care cred în numele Lui, le-a 
dat putere ca să se facă fii ai lui Dumnezeu 72. Acest sfînt das- 
căl arată că, deși voința omenească a sulerit de pe urma pă- 
catului strămoșesc, cu toate acestea și acum, în vremea de 
faţă, stă în hotărîrea fiecăruia să fie bun şi fiu al lui Dum- 
nezeu, sau rău și fiu al diavolului. Toate acestea stau în mii- 
nile și în puterea omului. Iar faţă de ce este bun, harul dum- 
nezeiesc vine într-ajutor; dar el îl întoarce pe om și de la 
rău, fără să silnicească cirmuirea de sine a omului. 


ÎNTREBAREA XXVIII 
Odată ce oamenii se nasc în stare 
de păcat, oare numai trupul este din 
sămînța lui Adam sau, impreună cu 
el, și sufletul ? 

RĂSPUNS 


Trupul omenesc se trage din sămînța lui Adam, dar su- 
fetul vine de la Dumnezeu, cum spune Scriptura: Domnul, 
Care întinde cerurile ca un cort, Care pune temelie pămîn- 
tului şi Care zidește duhul omului în lăuntrul său 7’, lar, într- 


70. P.G. 30, 612. 
71. 1 Cor. 4, 15. 
72. In 1, 12. 

73. Zah. 12, 1. 

altă parte : Şi ca pulberea să se întoarcă în pămînt cum a fost, 
iar sufletul să se întoarcă la Dumnezeu, Care l-a dat”. Pe 
lîngă acestea, dacă sufletul ar fi fost din sămînța omului, ar 
muri laolaltă cu trupul și s-ar risipi în pămînt. În Scrip- 
lură vedem, dimpotrivă, acolo unde Hristos, vorbind cu tilha- 
rul, pe cruce, a spus: Adevărat grăiesc ţie, astăzi vei ii cu 
Mine în rai 5. Fiindcă trupul lui a rămas pe cruce, iar su- 
fletul său, ca duh fără de moarte, a mers în rai, împreună cu 
Hristos. Dacă însă ar fi fost din sămînță de om, ar fi murit 
pe cruce, împreună cu trupul. Apoi, cum s-ar fi putut ade- 
veri cuvintele Domnului nostru, Care spune : Au n-aţi citit ce 
vi s-a spus vouă de Dumnezeu, zicînd : Eu sînt Dumnezeul lui 
Avraam și Dumnezeul lui Isaac şi Dumnezeul lui lacov ? Nu 
este Dumnezeul morților, ci al viilor 76, Ceea ce trebuie înţe- 
les nu pentru trup, ci pentru suflet, fiindcă trupurile morţilor 
s-au risipit în pămînt. Dar cuvîntul se adevereşte pentru su- 
fet care, odată ce este viu, stă în orice vreme înaintea lui 
Dumnezeu. Dar, dacă şi el ar fi din însăși sămința din care 
este și trupul, ar muri împreună. lar sufletul se dă de către 
Dumnezeu, după ce trupul s-a înfiripat și ajunge în stare să-l 
primească. Şi cînd este dat, se revarsă în tot trupul, cum 
face focul în fierul înfierbîntat. Dar, printr-o socoteală mat 


deosebită, se află în cap și în inimă. 


ÎNTREBAREA XXIX 
Dacă Dumnezeu este A-toate-făcă- 


tor, trebuie, așadar, să Se îngrijeas- 
că de toate ? 
RĂSPUNS 


Acesta este adevărul. De la mic la mare, pe toate le cu- 
noaște cu de-amănuntul şi de toate Se îngrijește, de fiecare 
din cîte a făcut. Precum putem să cunoaștem din cuvintele 
lui Hristos, Care spune: Au nu se vind două vrăbii pe un 

74. Ecl. 12, 7. 


75. Lc. 23, 43. 
76. Mt. 22, 31—32. 

ban? Şi nici una din ele nu va cădea pe pămint fără știrea 
Tatălui vostru. La voi însă și perii capului, toți sînt numă- 
rați î. Această pronie se arată şi în vechea Scriptură, prin. 
glasul lui David, cind spune: Ochii tuturor spre Tine nădăj- 
duiesc și Tu le dai lor hrană la bună vreme. Deschizi Tu mîna 
la și saturi pe loți cei vii de bunăvoință 78, 


ÎNTREBAREA XXX 
Oare același lucru sînt, întru cele 
dumnezeiești, preștiința, mai înain- 
te-hotărirea şi pronia ? 
RĂSPUNS 


Preștiinţa, mai  înainte-hotărirea şi pronia sînt lucrări 
deosebite întru cele dumnezeiești. Fiindcă pronia are legă- 
tură cu lucrurile ce au fost create. Dar preștiinţa și mai îna- 
inte-hotărirea sint la Dumnezeu mai înainte să ia fiinţă toate 
cele create, deși în chipuri deosebite. Preștiinţa este o cu- 
noaştere a celor ce vor să fie, fără o îngrădire a felurilor, fără 
sa se hotărască ce anume arc să fie. Îar inainte-holărirea, po- 
irivil cu preștiința, este o orinduire a felurilor, adică rindu- 
iește ce anume urmează să ia ființă, dar numai ce este bine, 
nu și ce este rău. Fiindcă, dacă ar riîndui și răul, ar fi impo- 
lriva bunătăţii fireşti a lui Dumnezeu. De aceea, pe drept cu- 
vînt putem spune, după înțelegerea noastră, că, la Dumnezeu, 
in rîndul întîi stă preştiinţa şi apoi înainte-hotărirea. Apoi, 
după creaţie, urmează și pronia celor create. De aceasta, A- 
postolul ne-a învăţat în chip limpede, cînd a spus: Căci pe 
cei pe care i-a cunoscut mai înainte, mai înainte i-a și hotă- 
rit (...). Iar pe care i-a hotărît mai înainte, pe aceștia i-a și 
chemat; și pe care i-a chemat, pe aceștia i-a și îndreptat; 
iar pe care i-a îndreptat, pe aceştia i-a şi mărit 7. Şi o ase- 


72 Mt. 10, 29. 
78. Ps. 144, 15. 
79. Rom. 8, 29 și 30. 

menea socotinţă se cuvine să se facă numai pentru om, fiindcă 
celelalte făpturi (în afara îngerilor, care se află într-o stare 
sigură și fără primejdie) nu ţin de mai înainte-hotărîre, fiindcă 
nu au cîrmuirea de sine și de accea într-însele nu se află nici 
un păcat și orice fac, fac potrivit cu firea lor, şi de aceea nici 
nu se pedepsesc, nici nu se preamăresc. 


ÎNTREBAREA XXXI 
Din acest articol al credinţei, ce alta 
mai aflăm despre Dumnezeu și des- 
pre făpturi ? 
RĂSPUNS 
Orice lucru bun poţi cugeta, pune-l în intregime pe sea- 
ma lui Dumnezeu, bunul cel mai înalt, ca fiindu-i pricină şi 
începătură. Și orice este rău, să ştii că acesta este străin şi 
departe de E], nu după loc, ci după fire. Cit priveşte făptura, 
în măsura în care ce s-a făcut de El este lucru bun, şi ea este 
bună. Dar cu această deosebire că, atunci cînd făptura înzes- 
irată cu judecată și cîrmuire de sine se îndepărtează de Dum- 
nezeu, ea este rea; nu pentru că așa ar fi fost plăsmuită, ci 
datorită faptelor sale nesocotite. Însă făptura lipsită de ju- 
decată, care nu are cîrmuire de sine, este bună, în tot chipul, 
în firea ei. 


ÎNTREBAREA XXXII 
Care este al doilea articol al cre- 
dinţei ? 
RĂSPUNS 
Și într-unul Domn lisus Hristos, Fiul lui Dumnezeu, 
Unul-Născut, Carele din Tatăl s-a născut mai înainte de 
toţi vecii. Lumină din lumină, Dumnezeu adevărat din 
Dumnezeu adevărat; născut, nu făcut, cel de o ființă 
cu Tatăl, prin Carele toate s-au făcut. 

ÎNTREBAREA XXXIII Ă 
Ce învață pe ortodocși acest arti- 
col al credinței ? i 


RĂSPUNS 


Două lucruri tălmăceşte : întîi, că Fiul lui Dumnezeu, lisus 
Hristos, este Dumnezeu veşnic, născut din însăși firea Tatălui, 
deopotrivă cinstit și deopotrivă slăvit cu Tatăl, cum El Însuși 
a spus despre Sine: Și acum, preaslăvește-Mă Tu, Părinte, la 
Tine Însuți, cu slava pe care am avut-o la Tine, mai înainte 
de a îi lumea. Apoi, în acest articol se găseşte învăţătura 
aceasta, că — adică — lisus Hristos este nu numai făcătorul 
lucrurilor, dar al însuşi timpului şi al veacului, în care au luat 
naștere fiinţele, după cum a grăit Apostolul: Prin Care a fă- 
cut și veacurile 81. lar despre fiinţe, loan Evanghelistul spune : 
Lumea prin El s-a făcut, dar lumea nu L-a cunoscut 8. 


ÎNTREBAREA XXXIV 
Aceste două cuvinte, care sînt puse 
în acest articol: lisusHristos, 
ce înseamnă ele ? 

RĂSPUNS 


lisus înseamnă Miîntuitor, precum a tălmăcit arhanghe- 
lul, grăind către Iosif: Ea va naşte Fiu şi vei chema numele 
Lui lisus, căci EI va miîntui poporul Său de păcatele lui 8. 
Și de aceea, după o îndreptăţită socotinţă, numele acesta nu 
se poate da vreodată, în nici un chip, în lumea aceasta altcuiva 
decît Domnului și Mîntuitorului nostru, Care a slobozit în- 
treg neamul omenesc din robia diavolului. Iar Hristos înseam- 
nă uns, deoarece, în legea cea veche, cei unşi se chemau 
hristoși, adică preoţii, împărații și proorocii. Întru aceste trei 
slujiri a fost uns Hristos și nu în chip obișnuit, cum au fost 
alţii, ci în chip deosebit de toţi ceilalţi unși, cum spune des- 

80. In 17, 5. 

81. Evr. 1,2. 


82. In 1, 10. 
83. Mt. 1, 21. ! 

pre El Psalmistul: Iubit-ai dreptatea și ai urît jărădelegea ; 
pentru aceasta Te-a uns pe Tine Dumnezeul Tău, cu unide- 
lemnul bucuriei, mai mult decit pe părtașii Tăi 81. Și această 
ungere trebuie înţeleasă în legălură cu Sfîntul Duh, că a fost 
uns de Duhul cel Sfînt, după spusa proorocului Isaia: Duhul 
Domnului este peste Mine, că Domnul M-a uns să bineves- 
tesc săracilor 5, Aceste cuvinte Hristos le înţelege despre 
Sine, cînd zice: Astăzi s-a împlinit Scriptura aceasta, în ure- 
chile voastre %. Hristos îi întrece pe părtaşii săi, în trei înalte 
vrednicii și măreţii covirșitoare. lar cea dintii este preoţia, 
după rînduiala lui Melchisedec, despre care Apostolul astiel 
grăiește : Iar de Dumnezeu a fost numit: Arhiereu după rîn- 
duiala lui Melchisedec 5. Tot el, într-alt loc, Îl numește pe 
Hristos preot, pentru că S-a adus pe Sine jertfă lui Dumnezeu 
și Tatăl, şi spune: Care, prin Duhul cel veşnic, S-a adus lui 
Dumnezeu pe Sine jertfă fără de prihană 5%, și, mai jos: Hris- 
tos a fost adus odată jertiă ca să ridice păcatele multora 8. 
A doua măreție deosebită și înălțime covirşitoare este împă- 
răția Sa, pe care a arătat-o arhanghelul Gavriil, cînd i-a dat 
vestirea mîntuitoare Prcacuratei Fecioare, zicînd: Și Domnu? 
Dumnezeu Îi va da Lui tronul lui David, părintele Său, şi va 
împărăji peste casa lui Iacov în veci și împărăția Lui nu va 
avea sfirşit %. De asemenea și magii, la vremea Nașterii Sale, 
purtind daruri, au dat mărturie pentru împărăţia Sa, zicînd: 
Unde este regele iudeilor, Cel ce S-a născut ?2!, Aceasta 
o dovedește şi ce s-a scris deasupra osîndei Sale, la vremea 
morții: lisus Nazarineanul, Împăratul iudeilor *. Şi pentru a 

84. Ps. 44, 9. 

85. Is. 61,1. 

86. Lc. 4, 21. 

87. Evr. 5, 10. 

88. Evr. 9, 14. 

89. Evr. 9, 28. 

90. Lc. 1, 32. 


91. Mt. 2, 2. 
92. In 19, 19. 

treia covîrşitoare vrednicie, Moise a dat proorocie, de la 
Dumnezeu, zicînd ; Prooroc din mijlocul tău şi al fraților tăi, 
ca şi mine, îți va ridica Domnul Dumnezeul tău ?3, Această mă- 
reţie a Lui s-a făcut cunoscută prin Sfinta Sa Ìnvățătură, prin 
care Și-a tălmăcit și dumnezeirea Sa, precum și cîte altele 
erau îndestulătoare pentru mîntuirea oamenilor, după cum În- 
suşi a spus: Le-am făcut cunoscut numele Tău 5%. Şi, mai sus: 
Cuvintele pe care Mi le-ai dat le-am dat lor, iar ei le-au pri- 
mit şi au cunoscut cu adevărat că de la Tine am ieşit și au 
crezut că Tu M-ai trimis %, lar slujirea de prooroc (care era 
a treia înaltă vrednicie) Hristos a arătat-o cînd a grăit dina- 
inte ce va avea să fie, nu prin vreo descoperire oarecare, ci 
din însăși cunoștința Sa, ca Dumnezeu și om adevărat. 


ÎNTREBAREA XXXV 
Din ce pricină Fiul lui Dumnezeu se 
cheamă; Unul-Născut? 
RĂSPUNS 


Sfînta Scriptură învaţă deslușit că Fiul lui Dumnezeu este 
Unul-Născut, cind spune: Am văzut slava Lui, slavă ca a U- 
nuia-născut din Tatăl % și, mai jos : Fiul cel Unul-Născut, Care 
este în sînul Tatălui *, Şi Se cheamă Unul-Născut, fiindcă unul 
singur este, după ființă, Fiu al lui Dumnezeu. Ceilalţi, cîţi se 
numesc fii ai lui Dumnezeu, capătă numele acesta după har 
și după înfiere, nu după fire, aşa cum sînt toţi credincioşii și 
aleşii lui Dumnezeu. lar harul acesta al înfierii se dă prin 
mijlocirea lui Hristos, cum spune Scriptura: Celor cîji L-au 
primit care cred în numele Lui le-a dat putere să se facă fii 
ci lui Dumnezeu 5%. 


93. Deut. 18, 15. 

ÎNTREBAREA XXXVI 
Ce înseamnă aceste două cuvinte : 
lumină din lumină ? 

RĂSPUNS 


Pentru înțelegerea lor trebuie să ştim că lumina este de 
două feluri, una creată şi alta necreată. Și, pentru lumina 
creată, Scriptura spune : Și a zis Dumnezeu : «Să fie lumină l» 
Și a fost lumină. Și a văzut Dumnezeu că este bună lumina 
și a despărțit Dumnezeu lumina de întuneric *. Iar despre lu- 
mina necreată, proorocul spune: Nu vei mai avea soarele ca 
lumină în timpul zilei şi strălucirea lunii nu te va mai lu- 
mina ; ci Domnul va fi pentru tine o lumină veșnică şi Dum- 
nezeul tău va fi slava ta. Soarele tău nu va mai asiinţi și luna 
nu va mai descrește ; ci Domnul va fi pentru tine lumină veş- 
nică 1%, Și această lumină se înțelege, aci, că este cea ne- 
creată, după cum se vădește din cuvintele articolului de faţă, 
care spune : Dumnezeu adevărat din Dumnezeu adevărat, năs- 
cut nu făcut. Lumina cea creată, însă, a fost făcută din nimic. 
Dar lumina cea născută, adică Fiul, este din ființa Tatălui. 
Pentru aceasta, Apostolul grăieşte astfel: Care, fiind strălu- 
cirea slavei și chipul ființei Lui şi care ține toate cu cuvîntul 
puterii Sale, după ce a săvirșit, prin El însuși, curățirea păca- 
telor noastre, a șezut de-a dreapta slavei, întru cele prea-înal- 
te !0!. Tot aşa și El grăiește despre Sine : Eu sînt lumina lumii, 
cel ce Îmi urmează Mie nu va umbla în întuneric, ci va avea 
lumina vieţii 12. Jar lumină din lumină se spune fiindcă are 
în sine toată ființa Tatălui, după cum, cînd o lumină se aprinde 
de la alta, cuprinde în sine toată firea aceleia. Tot astfel, a- 
ceste cuvinte care se află în articolul de față : prin Care toate 
s-au făcut, trebuie înţelese că, după cum Fiul este de o fi- 
inţă cu Dumnezeu și Tatăl, tot astfel este şi Făcător şi nu s-au 
făcut printr-Însul ca printr-un serv sau printr-o unealtă ; cum 

99. Fac. 1, 3—4. 

100. Is, 60, 19 


101. Evr. 1,3. 
102. In 8, 12, 

scrie Scriptura: În lume era și lumea prin El s-a făcut 1%, 
adică de Dinsul. 


ÎNTREBAREA XXXVII r | 
Care este al treilea articol al cre- 
dinţei ? 

RĂSPUNS 


Care pentru noi oamenii și pentru a noastră mîntu- 
ire S-a pogorit din ceruri şi S-a întrupat de la Duhul Siint 
și din Maria Fecioara și S-a făcut om. 


ÎNTREBAREA XXXVIII 
Ce învață acest articol al credinței ? 
RĂSPUNS 


Patru lucruri învaţă. Întîi, că Fiul lui Dumnezeu, pentru 
mâîntuirea noastră, S-a coborit din ceruri, după făgăduinţa Sa, 
în pîntecele Preacuratei Fecioare Maria, cum Însuși spune 
despre Sine: Și nimeni nu s-a suit la cer, decit Cel ce S-a 
coborit din cer, Fiul omului 10%, Şi S-a coborit din cer, nu ca 
să schimbe locul, fiindcă, odată ce este Dumnezeu, Se află 
pretutindeni și pe toate le împlinește, ci fiindcă aşa a bine- 
plăcut  Măreţiei Sale să Se smerească pe Sine luînd firea 
omenească. il al doilea rînd, acest articol învaţă că Domnul 
nostru lisus Hristos a luat adevărata fire omenească și nu 
una părelnică sau închipuită. Și atunci trupul Său s-a plăs- 
muit în pîntecele Preafericitei Fecioare, cînd ea a răspuns 
îngerului şi a zis : Iată roaba Domnului, Fie mie după cuvîntul 
tău ] 105 Atunci, de îndată S-a făcut om desăviîrșit, cu toate mă- 
dularele Sale, şi cu suflet care gîndeşte, unite cu Dumnezeu. Şi, 
într-unul şi același ipostas, a fost Dumnezeu adevărat şi om 
adevărat. Și neprihănita Fecioară a fost cunoscută drept Maica 
lui Dumnezeu, după cum Elisaveta a grăit către ea : Și de unde 

103. In 1, 10. 


104. In 3, 13. 
105. Lc. 1, 38. 

mie aceasta, ca să vină la mine Maica Domnului meu ? 1% De 
asemenea este nevoie să ştim şi aceasta, că nici firea dumne- 
zeiască nu s-a schimbat în cea omenească, nici cea omenească 
în cea dumnezeiască, ci fiecare fire a rămas întreagă într-un 
singur ipostas, cu toate însușirile ei în afară de păcat, cît pri- 
veşte firea omenească. 


ÎNTREBAREA XXXIX 
Ce învață în al treilea rind acest ar- 
ticol al credinţei ? 

RĂSPUNS 


Cum că întruparea lui Hristos s-a făcut prin lucrarea Sfin- 
tului Duh; că, așa cum Fecioara înainte de zămislire era 
fecioară, tot aşa și în timpul zămislirii și după zămislire a ră- 
mas fecioară, şi chiar la naștere, păstrînd neștirbită pecetea 
fecioriei sale, încît, și după naştere ea este, în veacuri fără de 
sfîrşit, fecioară. 


ÎNTREBAREA XL 
Ce alta mai cuprinde acest articol ? 
RĂSPUNS 


In privinţa Preacuratei Fecioare Maria, Maica Domnului. 
Pe aceasta, odată ce s-a învrednicit să împlinească o atare 
taină, toţi ortodocşii sînt datori să o slăvească după cuviință 
și să o cinstească pe ea ca Maică a Domnului nostru lisus Hris- 
tos sau, mai bine zis, ca pe Născătoarea de Dumnezeu. De 
aceea, Biserica i-a făcut o cîntare, alcătuit din cuvintele ar- 
hanghelului și ale sfintei Elisaveta, punînd și de la ea puţine 
altele, în chipul acesta: Născătoare de Dumnezeu, Fecioară, 
bucură-te, cea plină de dar, Marie, Domnul este cu tine. Bine- 
cuvîntată eşti tu între femei şi binecuvîntat rodul pîntecului 
tău, fiindcă ai născut pe Miîntuitorul sufletelor noastre. 


106. Lc. 1, 43. 

ÎNTREBAREA XLI 
Ce trebuie să gindim despre aceste 
cuvinte de întîmpinare ? 
RĂSPUNS 


Mai întîi trebuie să crezi că aceste cuvinte de întimpinare 
își au începutul şi rădăcina de la Insuși Dumnezeu, şi au fost 
aduse din ceruri, pe pămînt, de arhanghel, deoarece arhanghe- 
lul nu s-ar fi încumetat să le rostească, dacă Dumnezeu nu i-ar 
fi poruncit. lar cuvintele pe care le-a spus sfinta Elisaveta, de 
la Duhul Sfînt le-a grăit, ceea ce este vădit, fiindcă evanghe- 
listul zice : Și Elisaveta s-a umplut de Duh Sfînt şi cu glas mare 
a strigat : Binecuvâîntată eşti tu între femei și binecuvîntat este 
rodul pîntecelui tău 1%, lar cuvintele pe care le-a adăugat Bise- 
rica şi acestea sînt de la Duhul Sfînt. Și însăşi Biserica, potri- 
vit cu puterea pe care o are, poruncește să slăvim foarte adesea 
pe Fecioara cu această cîntare, în vremea rugăciunii. 


ÎNTREBAREA XLII 
Ce învățăiură se află în aceste cu- 
vinte de întîmpinare ? 
RĂSPUNS 


În aceste cuvinte de întîmpinare se află pomenirea întru- 
pării Fiului lui Dumnezeu şi a binefacerilor pe care ni le-a 
dăruit printr-însa. De asemenea ele ne împărtăşesc și această 
învățătură, că — adică — Cuvîntul lui Dumnezeu, Cel fără de 
inceput, pogorîndu-Se din cer, nu aducea cu Sine trupul, ci 
l-a luat în pîntecele Preasfintei Fecioare, din preacuratul ei 
sînge, cu lucrarea Sfîntului Duh. Și S-a născut dintr-însa ca din 
adevărata Sa maică. Așa trebuie să credem, cu tărie și cu ade- 
vărat. Iar pe cei care spun 1% că lisus a coborit din cer trupul 
pe care l-a purtat și l-a trecut prin Sfînta Fecioară ca printr-un 
jgheab, Biserica i-a socotit eretici și i-a osîndit. De asemenea, 
în aceeași cîntare se află şi învăţătura care ne îndrumează să 


107. Lc. 1, 41. 
108. Vezi P.G. 33, 468. 

o numim pe Fecioara Născătoare-de-Dumnezeu. Fiindcă ea L-a 
născut pe Dumnezeu, după firea cea omenească şi că, din- 
tr-însa, S-a născut Hristos, Dumnezeu desăvirşit și om desă- 
virșit. Se mai află încă, în această cîntare, la cuvîntul care 
pe Fecioară o numește cea plină de har, şi această învățătură : 
că ea este părtașă a harului dumnezeiesc mai mult decit 
orice altă făptură, fiindcă este Maica lui Dumnezeu. Şi de 
aceea Biserica o înalță mai presus de heruvimi și serafimi. 
lar acum, ea este mai presus de toate cetele îngerești, stînd 
la dreapta Fiului său, în toată cinstea și slava, cum spune 
Psalmistul : Șezut-a împărăteasa de-a dreapta Ta, îmbrăcată 
în haină aurită şi prea înfrumusețată 109. Fiecare creştin 
ortodâx. trebuie să rostească această cîntare cu evlavie, cerînd 
mijlocirea Fecioarei, căci mult poate rugămintea Maicii pentru 
îmbunarea Fiului. Şi cine vrea să se arate cucernic faţă de ea, 
să citească acatistul, paraclisele 'și celelalte cîntări, alcătuite 
întru slava sa. 


ÎNTREBAREA XLIII 
Care este ai patrulea articol al cre- 


dinţei ? 
RĂSPUNS 


Şi S-a răstignit pentru noi în vremea lui Ponţiu Pilat 
și a pătimit şi S-a îngropat. 


ÎNTREBAREA XLIV 
Ce învață acest articol ? 
RĂSPUNS 


Șase lucruri ne învaţă. Întîi că, potrivit cu acea fire ome- 
nească pe care Cuvîntul a luat-o de la Fecioara Maria, potrivit 
cu aceea El a pătimit pe cruce pentru noi, în toată puterea 
cuvîntului și cu adevărat. Şi a murit cu adevărat ceea ce se 
vede din Sfînta Scriptură, care spune: Și lisus, strigînd cu 


109. Ps. 44, 11. 

glas tare, a zis: Părinte, în mîinile Tale încredințez duhul 
Meu. Și aceasta zicînd, şi-a dat duhul!!. Şi cinstitul Său 
sînge cu adevărat l-a vărsat pentru noi și prin el ne-a răscum- 
părat, cum spune Apostolul: Mai înainte rinduindu-ne în a Sa 
iubire spre înfierea întru EI prin lisus Hristos... Întru El avem 
răscumpărarea, prin sîngele Lui și iertarea păcatelor, după bo- 
găția harului Lui ™, 


ÎNTREBAREA XLV 
Care este al doilea (punct) pe care 
îl cuprinde articolul acesta ? 


RĂSPUNS 


Cum că a pătimit, fără de păcat, pentru păcatele noastre, 
precum spune apostolul Petru: Știind că nu cu lucruri strică- 
cioase, cu argint sau cu aur, aţi fost răscumpărați din viaţa 
voastră, deșartă, lăsată de la părinți, ci cu scumpul sînge al lui 
Hristos, ca al unui miel nevinovat și neprihănit 112. Asemenea 
și Botezătorul Ioan mărturisește că, odată ce lisus este nevi- 
novat și fără păcat, a pătimit pentru păcatele noastre. De 
aceea spune : Iată Mielul lui Dumnezeu, Cel ce ridică păcatul 
lumii 113, Şi a pătimit de bună voie, cum Singur spune: Putere 
am Eu ca să-l pun [suiletul Meu] şi putere am, iarăși, ca să-l 
iau "4, 


ÎNTREBAREA XLVI 
i Ce învață, în ai treilea rînd, acest 
articol ? 

RĂSPUNS 


Că Hristos a suferit pe cruce după trup şi nu după dumne- 
zeire, fiindcă dumnezeirea n-a suferit, nici n-a fost pironită pe 
cruce, nici n-a primit scuipări și palme, nici n-a murit; și că 
numai cu trupul a suferit ne arată Apostolul, cînd spune : Acum 


110. Lc. 23, 46. 
111. Ef. 1,5 şi 7. 
112. 1 Pt. 1, 18. 
113. In 1, 29. 

114. In 10, 18. 

v-a împăcat, prin moartea (Fiului Său) în trupul cărnii Lui, ca 
să vă pună înaintea Sa sfinți, fără de prihană şi nevinovaţi 15. 
Dumnezeirea însă, dacă a luat firea omenească, nicicînd nu s-a 
despărţit de ea, nici în vremea patimilor şi a morţii pe cruce, 
nici după moarte, cu toate că sufletul s-a despărţit de trup. 
Dar dumnezeirea nu s-a despărțit niciodată, nici de trup, nici 
de suflet. De aceea, la vremea morţii, ipostasul lui Hristos a 
fost unul și același. 


ÎNTREBAREA XLVII 
Ce învață, în al patrulea rind, acest 
articol ? 

RĂSPUNS 


Că moartea lui Hristos s-a petrecut în chip mai deosebit 
de cum a fost a tuturor celorlalți oameni, pentru aceste pri- 
cini: întîi, pentru povara păcatelor noastre, după cum zice 
proorocul despre El: Dar E] a luat asupră-Și durerile noastre 
și cu suferinţele noastre S-a împovărat. Și noi Í] socoteam pe- 
depsit, bătut şi chinuit de Dumnezeu. Dar El fusese străpuns 
pentru păcatele noastre și zdrobit pentru fărădelegile noas- 
tre 116. Şi alt prooroc, grăind ca din partea lui Hristos: O, voi 
trecătorilor, priviți și vedeți dacă este vreo durere ca aceea 
care mă copleșește !!!. În al doilea rînd, fiindcă, pe cruce, El 
a împlinit preoţia, aducîndu-Se pe Sine jertfă lui Dumnezeu 
şi Tatăl, pentru răscumpărarea neamului omenesc, cum spune 
despre El Apostolul: Care S-a dat pe Sine prej de răscumpă- 
rare pentru toți "8. Şi, în altă parte: Hristos ne-a iubit pe noi 
şi S-a dat pe Sine pentru noi, prinos şi jertfă lui Dumnezeu, 
întru miros cu bună mireasmă “°. Iar într-alt loc: Pentru noi, 
Hristos a murit cînd noi eram încă păcătoși 120. De asemenea, 
acolo, pe cruce, a desăvirşit mijlocirea dintre Dumnezeu și 

115. Col. 1, 22. 

116. Is. 53, 4. 

117. Plîng. 1, 12. PY 

118. 1 Tim. 2, 6. i apye 


119. Ef. 5, 2, 
120. Rom. 5, 8. 

-oameni, cum acelaşi Apostol grăieşte despre El: Și printr- 
Insul toate cu Sine să le împace, fie cele de pe pămînt, fie cele 
din ceruri, făcînd pace prin El, prin sîngele crucii Sale 121. Iar, 
în altă parte : Ștergînd zapisul ce era asupra noastră, care ne 
“era potrivnic cu rînduielile lui, şi l-a luat din mijloc, pironin- 
-du-l pe cruce 122, 


ÎNTREBAREA XLVIII 
Ce învaţă, în al cincilea rînd, artico- 
lul acesta ? 

RĂSPUNS 


Despre punerea în mormînt a Domnului nostru lisus Hris- 
tos. Că, după cum a pătimit pe cruce, în toată puterea cuvin- 
tului și cu adevărat, tot așa a și murit cu adevărat, şi cu ade- 
vărat a fost pus în mormînt, într-un loc de vază. Și aceasta 
s-a întîmplat nu fără pricină, ci ca să nu aibă cineva, mai 
tîrziu, bănuieli cu privire la adevărata Lui înviere din morţi. 
Fiindcă dacă s-ar fi înmormîntat în vreun loc ascuns și, cum 
se spune, pe furiș, iudeii ar fi avut prilej să-L defaime pe 
Hristos. Așadar, pentru mai mare încredințare şi slavă a cinsti- 
tei învieri a lui Hristos, s-au ridicat iudeii și au mers la Pilat, 
zicînd : Porunceşte ca mormîntul să fie păzit pînă în a treia 
zi. Și el a răspuns: Aveţi strajă; mergeţi şi întăriji cum ştiţi. 
lar ei, ducîndu-se, au întărit mormîntul cu strajă, pecetluind 
piatra 123. Această strajă a iudeilor a mărturisit foarte fățiș că 
Hristos a înviat din morți, fiindcă în vremea aceea ei se te- 
meau, cum spune Scriptura : Și iată s-a făcut cutremur mare, 
că îngerul Domnului, coborînd din cer şi venind, a prăvălii 
piatra și şedea deasupra ei. Și de frica lui s-au cutremurat cei 
ce păzeau și s-au făcut ca morți 12. Aceştia, mai tîrziu, mergind 
în cetate, au vestit arhiereilor toate cele întîmplate. Și pentru 
aceasta au fost nevoiţi să rostească şi acele cuvinte pe care 

121. Col. 1, 20. 

122. Col. 2, 14. 


123. Mt, 27, 64—66. 
124. Mt. 28, 2. 

le-a spus femeilor îngerul Domnului : Ştiu că pe lisus cel răs- 
tignit [1 căutaţi. Nu este aici; căci S-a sculat precum a zis; 
veniţi de vedeţi locul unde a zăcut. Și degrabă mergind, spu- 
neji ucenicilor Lui că S-a sculat din morţi 125. Pentru această 
pricină deci, mormîntul lui Hristos este bine ştiut, ca să fie de 
încredințare pentru toți cum că ucenicii Lui nu L-au răpit, nici 
nu L-au înmormîntat în loc ascuns, cum au răspîndit zvonul 
iudeii cei vicleni, dind bani ostaşilor. Această bănuială a risi- 
pit-o însă mormîntul în care zăcuse, pecetea pietrei, împreună 
cu straja iudeilor. La fel şi Iosif și Nicodim, care erau oameni 
de cinste între iudei. Şi, iarăși, giulgiul în care au înfășurat 
trupul neînsuflețit al Domnului nostru și marama care se afla 
pe capul Său și a rămas în mormînt, după învierea Sa. Toate 
acestea dovedesc că trupul n-a fost răpit de ucenicii Lui, ci a 
înviat. Odată cu această învăţătură trebuie să se înţeleagă și 
lucrul acesta, că, după proorocie, era nevoie ca mormîntul Lui 
să fie în cinste, cum a fost şi este pînă astăzi. Căci proorocul 
spune : Și sălaşul Lui va fi plin de slavă 1%. Și cine se va duce 
la el, cu credinţă și dragoste în Hristos, dobîndeşte mare ier- 
tare de păcate, apropiindu-se printr-însul de Hristos. 


ÎNTREBAREA XLIX 
Printre cele spuse, aș dori să aflu 
despre sufletul lui Hristos, în ce loc 
s-a aflat după moartea Lui și îna- 
inte de înviere ? 

RĂSPUNS 


Sufletul lui Hristos, odată ce s-a despărţit de trup, a fost 
mereu reunit cu dumnezeirea, şi cu dumnezeirea s-a pogorit în 
iad, deşi în acest articol nu ni se amintește cu nimic despre 
aceasta. Numai că faptul ne este încredinţat de toate cîntă- 
rile bisericești care vorbesc despre aceasta, cum că Hristos 
S-a pogorit în iad cu sufletul şi cu dumnezeirea. Și, mai cu 


125. Mt. 28, 5—7. 
126. Is. 11, 10. 

deosebire, în acel tropar al Bisericii care spune : În mormânt 
cu trupul, în iad cu sufletul ca un Dumnezeu, în rai cu tîlharul 
şi pe scaun ai fost, Hristoase, împreună cu Tatăl și cu Duhul, 
toate împlinindu-le, Cel ce ești necuprins. lar din iad a izbăvit 
sufletele sfinților protopărinţi și le-a dus în rai, împreună cu 
care a adus și pe tilharul cel ce, pe cruce, crezuse într-Însul. 


ÎNTREBAREA L 
Despre ce vorbeşte şi ne învaţă a- 
cest articol, în al șaselea rind ? 
RĂSPUNS 


Deoarece articolul acesta face pomenire de crucea lui 
Hristos, pe care Hristos a murit şi ne-a mîntuit pe noi, dă 
prilej, astfel, să facem şi noi amintire de cruce. Pentru care 
aşa vorbește apostolul Pavel; Iar mie să nu-mi fie a mă lăuda, 
decit numai în crucea Domnului nostru lisus Hristos, prin care 
lumea este răstignită, şi eu pentru lume ! 127 Iar în altă parte: 
Căci cuvîntul crucii, pentru cei ce pier, este nebunie ; iar pen- 
tru noi, cei ce ne mîntuim, este puterea lui Dumnezeu !%8. Aşa 
încît, pentru pricini însemnate, crucea trebuie să fie cinstită 
de către noi, ca un semn al lui Hristos, căreia i s-a dat putere 
să alunge duhurile rele, fiindcă pe ea s-a vărsat singele Fiului 
lui Dumnezeu şi pe ea a murit. Pentru aceasta, sfintul Chiril 
al Ierusalimului astfel grăieşte : Cînd ne însemnăm cu semnul 
cinstitei cruci, atunci diavolul, înțelegind că Domnul Hristos 
pe ea fost pironit pentru mîntuirea noastră şi pentru nimicirea 
puterii diavoleşti, nu poate să rămînă de faţă, nici să sufere 
puterea ei. Ci se îndepărtează de noi și nu ne mai ispiteşte, mai 
ales că atunci obişnuim să chemăm numele lui Hristos 12, De 
aceea trebuie să ne facem foarte des cruce, fiindcă des simțim 
şi ispitele diavolului, pe care nu le putem alunga în alt chip, 
decît cu crucea dătătoare de viaţă, şi cu chemarea numelui lui 


oa. Gal. 6, 14. 
128. I Cor. 1, 18. 
129, Cf P.G. 38, 816. 

lisus Hristos. Și nu numai că le alungăm de la noi, dar şi de 
la toate lucrurile noastre, cum sînt: mîncări, băuturi, vase şi 
celelalte. De aceea, același Chiril ne învaţă, zicînd : Fă semnu/ 
cinstitei cruci, cînd măninci, cînd bei, cînd şezi, cînd stai în 
picioare, cînd vorbeşti sau cînd te preumbli, şi nu-ţi începe 
nici o treabă fără să faci semnul cinstitei cruci, acasă, pe drum,. 
ziua şi noaptea şi în orice loc 130. 


ÎNTREBAREA LI 
Cum irebuie să ne însemnăm cu 
semnul cinstitei şi de-viață-făcătoa-- 
rei cruci ? 
RĂSPUNS 
Crucea trebuie să o faci cu mîna dreaptă, ducindu-ţi la 
frunte cele trei degete mari, și să spui : în numele Tatălui — şi 
atunci cobori mîna la piept — în același chip şi zici: și al 
Fiului, şi de acolo la umărul drept, zicînd : şi al Sfîntului Duh 
şi ducînd-o pînă la cel sting și, după ce te-ai însemnat cu 
semnul acesta al crucii, trebuie să sfirşești cu acest cuvint: 
amin. Sau şi — cînd îţi faci crucea — poți să zici: Doamne 
Iisuse Hristoase, Fiul lui Dumnezeu, miluiește-mă pe mine, 
păcătosul, amin. 


ÎNTREBAREA LII 
Care este al cincilea articol al cre~- 
dinţei ? 

RĂSPUNS 


Şi a înviat a treia zi, după Scripturi. 


ÎNTREBAREA LIII 
Ce învățătură ne dă acest articol af 
credinţei ? 


130. Ibid. 

RĂSPUNS 


Ne învaţă două lucruri: întîi, că Domnul nostru lisus 
Hristos, cu puterea dumnezeirii Sale a înviat din morţi, cum 
era scris despre El la prooroci și în psalmi. Apoi, că a înviat 
cu însuși trupul cu care S-a născut şi a murit. 


ÎNTREBAREA LIV ; 
După care Scripturi Hristos trebuia 
să pătimească, să moară și să în- 
vieze a treia zi? 

RĂSPUNS 


Scripturile sfinte sînt de două feluri: unele, ale Legii 
celei vechi, şi altele, ale celei noi. Cele dintii au prezis că 
Hristos va veni și în ce chip avea să mintuiască neamul 
omenesc, adică să sufere, să primească moartea şi să învieze 
din morţi. Și, după aceste scripturi, Hristos trebuise să le 
împlinească pe toate. Potrivit cu scripturile Legii celei noi, 
s-a adeverit că le-a împlinit şi că a venit, așa cum stătea 
scris despre El. După cum Însuși grăiește despre Sine: Că 
Fiul Omului merge precum este scris despre E1!51. Jar după 
învierea Sa din morţi, a grăit către doi ucenici cu care a 
călătorit: Nu trebuia, oare, ca Hristos să pătimească acestea 
și să intre în slava Sa ? Și, începînd de la Moise și de la toţi 
proorocii, le-a tilcuit lor, din toate Scripturile, cele despre 
E113, Jar cum că Scriptura cea veche trebuie să aibă pentru 
noi greutate și încredințare, mărturiseşte Apostolul, vorbind 
despre ea: Și avem cuvîntul proorocesc mai întărit, la care 
bine faceţi luînd aminte, ca la o făclie ce strălucește în loe 
intunecos, pînă cînd va străluci ziua şi Luceafărul va răsări 
in inimile voastre 15%. Şi cum că s-a petrecut aşa, potrivit cu 
aceste Scripturi, ne încredințează toți evangheliștii; jar 
Apostolul spune : Că Hristos a murit pentru păcatele noastre, 

131. Mc. 14,21. 


132, Lc. 24, 26—27. 
133. II Pt. 1, 19. 

după Scripturi ; și că a fost îngropat şi a înviat a treia zi, 
după Scripturi ; şi că S-a arătat lui Cheta, apoi celor doispre- 
zece. In urmă S-a arătat deodată la peste cinci sute de frați, 
dintre care cei mai mulți trăiesc pînă astăzi, iar unii au și 
adormit. După aceea S-a -arătat lui Iacov, apoi tuturor 
apostolilor. lar la urma tuturor, ca unui născut înainte de 
vreme, mi S-a arătat şi mie !54. Învierea lui Hristos a preîn- 
chipuit-o și Iona, proorocul; semnul acestuia, Domnul nostru 
lisus Hristos îl pune în legătură cu Sine, cînd grăiește iu- 
deilor : Neam viclean și desfrînat cere semn, dar semn nu i 
se va da, decît semnul lui Iona proorocul, că precum a fost 
Iona în pîntecele chitului trei zile și trei nopli, aşa va fi Fiul 
Omului în inima pămîntului trei zile și trei nopți 1%. 


ÎNTREBAREA LV 
Care este al șaselea articol al cre- 


dinței ? 
RĂSPUNS 


Şi S-a suit la ceruri şi şade de-a dreapta Tatălui. 


ÎNTREBAREA LVI 
Ce ne tălmăcește acest articol al 
credinţei ? 

RĂSPUNS 


Articolul acesta ne învaţă patru lucruri: întîi, că [Hris- 
tos] cu însuși trupul în care a pătimii cu adevărat și a înviat 
din morţi, tot cu acela S-a suit la ceruri şi a șezut la dreapta 
Tatălui, cu slavă şi laudă. Apoi că, numai ca om S-a suit la 
cer, deoarece ca Dumnezeu a fost pururi în cer, ca şi pretutin-, 
deni. În al treilea rînd învaţă cum că firea omenească pe care 
a luat-o de la Fecioara Maria, niciodată n-a părăsit-o, ci cu 
aceasta va veni iarăși să judece, după cum îngerii, au spus. 
apostolilor : Acest lisus care S-a înălțat de la voi la cer, astfel. 


134. I Cor. 15, 3—8. 
135. Mt. 12, 39. 

va şi veni, precum L-aţi văzut mergînd la cer 1%. În al patrulea 
rînd, învaţă că Hristos Se află numai în cer, şi nu pe pămînt, 
după chipul trupului pe care l-a purtat şi cu care S-a întovă- 
rășit pe pămînt. Însă, după chipul tainic în care Se află în 
dumnezeiasca împărtăşanie; Se află și pe pămînt acelaşi Fiu 
al lui Dumnezeu, Dumnezeu şi om, după prefacerea Darurilor, 
odată ce fiinţa pîinii se preşchimbă în ființa sfîntului trup, iar 
ființa vinului, în ființa cinstitului Său sînge. Pentru aceasta 
trebuie să slăvim şi să ne închinăm sfintei Împărtăşanii, deo- 
potrivă ca și Însuşi Mintuitorului nostru, lisus, 


ÎNTREBAREA LVII 
Care este al şaptelea articol al cre- 


dinţei ? 
RĂSPUNS 


Și iarăși va să vină cu slavă, să judece viii şi mor- 
ţii, a Căruia împărăție nu va avea sfîrşit. 


ÎNTREBAREA LVIII 
'Ce ne învaţă acest articol al cre- 


dinței ? 
RĂSPUNS 


Trei lucruri : întîi că Hristos Se va întoarce, ca să judece 
viii şi morţii, după cum Însuși spune, prin cuvîntul Său : Cînd 
va veni Fiul Omului întru slava Sa, și toți sfinţii îngeri cu El 157. 
Si va veni atit de repede, precum fulgerul iese de la răsărit 
și se arată pînă la apus, așa va îi şi venirea Fiului Omului t38, 
Iar de ziua și de ceasul acela nimeni nu știe, nici îngerii 1, 
Totuși, mai înainte vor âvea să se întîmple lucrurile acestea : 
să se propovăduiască Evanghelia la toate neamurile ; să vie 
Antihrist ; să se facă mari războaie, foamete, ciumă şi altele 

136. Fapte, 1, 11. 

137. Mt. 25, 31, 


138. Mt. 24, 27. 
139. Mt. 24, 36. 

asemănătoare și — ca să spun pe scurt — va veni o foarte 
mare strimtorare, după cuvintele Domnului, Care a spus: 
Căci va fi atunci strîmtorare mare, cum n-a fost de la începu- 
tul lumii pînă acum și nici nu va mai fi 14. Despre această ju- 
decată vorbește lămurit Apostolul, cînd spune : Eu te îndemn 
deci stăruitor în faţa lui Dumnezeu şi a lui Hristos lisus, Care 
va să judece viii şi morţii, la arătarea Lui şi în împărăția 
Lui 141, 


ÎNTREBAREA LIX 
Ce ne învaţă, în al doilea rind, ar- 
ticolul acesta ? 

RĂSPUNS 


Că, la Judecata din urmă, oamenii vor da seama de gîn- 
durile, de cuvintele și de faptele lor, după cum spune Scrip- 
tura: Vă spun că pentru orice cuvînt deşert, pe care-l vor 
rosii, oamenii vor da socoteală în ziua judecății 142. Şi Apos- 
tolul zice : De aceea, nu judecați ceva înainte de vreme, pînă 
ce nu va veni Domnul, Care va lumina cele ascunse ale întu- 
nericului și va vădi sfaturile inimilor. Și atunci fiecare va 
avea de la Dumnezeu laudă 143, 


ÎNTREBAREA LX 
Ce învaţă, în al treilea rînd, arti- 
colul ? 

RĂSPUNS 


Că, în ziua aceea, fiecare va lua desăvirşită și veșnică 
răsplată pentru faptele sale. Fiindcă unii vor auzi hotărîrea 
aceasta : Veniți, binecuvîntaţii Tatălui Meu, moşteniţi impără- 
jia cea pregătită vouă de la întemeierea lumii 144. lar alţii vor 

140. Mt. 24, 21. 

141. II Tim. 4, 1. 

142. Mt. 12, 36. 


143, I Cor. 4, 5. 
144. Mt. 25, 34. 


PARTEA INTIIA > DEŞPRE CREDINȚĂ 87 
sl india Vas E sc pute E ADE IE E RR SR 8 E SEE ei ERONE 


auzi hotărîrea ceastălaltă : Duceți-vă de la Mine, blestemaţi- 
lor, în focul cel veşnic, care este gătit diavolului și îngerilor 
lui 145. Unde viermele lor nu moare și focul nu se stinge 16, 


ÎNTREBAREA LXI 
Oare, la vremea aceea, toți oame- 
nii laolaltă vor da socoteală pentru 
viața lor, sau fiecare, cînd moare, dă 
socoteală pentru viața lui şi oare 
este o judecată deosebită ? 
RĂSPUNS 


După cum, în ziua aceea a Judecăţii din urmă, nu se cere 
vreo socoteală de la fiecare, deosebit, fiindcă toate lucrurile 
sînt cunoscute îndeaproape lui Dumnezeu şi fiecare, în ceasul 
morții sale, își cunoaște păcatele, tot astfel, mai cu seamă 
după moarte, fiecare îşi va cunoaște plata pentru faptele sale. 
Fiindcă, odată ce și faptele lui vor fi învederate, tot așa şi 
hotărîrea lui Dumnezeu va fi vădită pentru el. Grigorie Teo- 
logul spune: Mă încred în cuvintele înțelepților, cum că fie- 
care suflet bun și iubitor de Dumnezeu, cînd scapă de aici, din 
trupul de care a fost legat, ajunge îndată să simtă şi să pri- 
vească Binele care 21 aștepta, ca unul care s-a curăjit și lepă- 
dat de ceea ce îl întuneca (sau nu prea știu cum să vă numesc 
acest lucru), se veselește şi se bucură de o desfătare minunată 
şi porneşte voios către stăpînul său, ca şi cum ar fugi.dintr-o 
temniță apăsătoare, din viața de aci. Şi scuturind chingile 
care-l înfășurau și cu care erau coborite aripile gîndirii, se 
bucură de pe acum — ca într-o închipuire — de fericirea ce 
i-a fost gătită. Puțin mai tîrziu, recăpătindu-și — din pămîntul 
care i-l dăduse și i-l încredințase — trupul cu care se născuse 
și cu care laolaltă cugetase la cele de dincolo, va moșteni, 
împreună cu trupul (într-un chip pe care Dumnezeu il ştie, 
Cel care le unise și le desfăcuse), slava de acolo 147. Tot așa 

145. Mt. 25, 41. 


146. Mc. 9, 46. 
147. P.G. 35, 781—784. 

trebuie să gindim și despre sufletele păcătoșilor, cum că — 
dimpotrivă — și ele cunosc şi ştiu pedeapsa care le așteaptă 
şi, cu toate că nici cei drepţi, nici cei păcătoşi nu capătă plata 
desăviîrșită a faptelor lor înainte de Judecata de apoi, cu toate 
acestea nu se află, toate, într-una și aceeaşi stare, nici nu sînt 
trimise în același loc. De aci se vede limpede că asemenea lu- 
cru nu se întîmplă înaintea Judecăţii din urmă, fără o jude- 
cată deosebită. Există, aşadar, o judecată deosebită. Și cînd 
spunem că Dumnezeu nu cere de la noi socoteală pentru viața 
noastră, acest lucru trebuie înțeles cum că socoteala aceasta 
nu se dă după felul nostru de înţelegere. bee, 


ÎNTREBAREA LXII l 
Oare sufletele sfinților se află după 
ă moarte pe aceeași treaptă ? 

RĂSPUNS l 


Deoarece sufletele nu pleacă din lumea aceasta într-o 
aceeaşi stare de har, tot astfel şi după plecarea lor din lume 
nu se vor găsi pe aceeași treaptă de fericire, potrivit cu învă- 
tătura lui Hristos care spune : În casa Tatălui Meu multe loca- 
şuri sînt 148 şi, în altă parte : Iertate sînt păcatele ei cele multe, 
căci mult a iubit. Iar cui se iartă puţin, puțin iubeşte 149. La 
fel şi Apostolul spune că: Va răsplăti fiecăruia după faptele 
lui 150, 


ÎNTREBAREA LXIII 25 : 
i Ce trebuie să credem deşpre aceia 

| .. care mor în mânia lui Dumnezeu ? 
RĂSPUNS 


Cum că, după Judecata din urmă, se vor. afla, pe veci, 
unii sub o pedeapsă mai mare, iar alții sub una mai mică, după 
cum ‘s-a spus'în Scriptură :. Jar sluga aceea care a știut voia 

148. In 14,2. 


149. Lc, 7, 47. 
150. Rom. 2, 6. 

stăpînului și nu s-a pregătit, nici n-a făcut după voia Lui, va 
fi bătută mult, şi cea care n-a ştiut, dar a făcut lucruri vred- 
- nice de bătaie, va ti bătută puțin 151, 


ÎNTREBAREA LXIV 
` Mor, oare, şi oameni care să se afle 
la mijloc, între cei miniuiţi şi cei 

osîndiji ? 
RĂSPUNS 

Nu se află oameni într-o asemenea stare. Dar, desigur, 
mulţi păcătoşi se vor slobozi din lanţurile iadului, nu cu pocă- 
ința sau mărturisirea lor, după cum spune Scriptura: Și în iad 
cine Te va lăuda pe Tine ? 15, iar în alt loc: Nu morţii Te vor 
lăuda pe Tine, Doamne, nici toţi cei ce se pogoară în iad 153, 
“Prin facerile de bine ale celor vii, însă, și prin rugăciunile Bi- 
sericii pentru ei și, mai ales, prin jertfa cea fără de sînge pe 
care Biserica o aduce în fiecare zi, laolaltă, pentru cei vii și 
pentru cei morţi, după cum şi Hristos a murit pentru ei, Și că 
asemenca suflete nu se liberează prin ele însele, arată Teofi- 
lact 15%, la al cincilea capitol de la Luca, tălmăcind cuvîntul 
lui Hristos, Care a spus că are putere pe pămînt să ierte păca- 
tele : Vezi, că pe pămînt se iartă păcatele. Cît sîntem, deci, pe 
pămînt, putem să ștergem păcatele noastre, totuși, după ce 
părăsim pămîntul, nu mai putem noi înșine să ştergem pă- 
catele noastre, căci ușa s-a închis 15, Și, la al douăzeci și doi- 
lea capitol de la Matei, tălmăcind cuvintul: Legaţi:] de pi- 
cioare și de mîini 156, îl pune în legătură cu puterile lucrătoare 
ale sufletului și zice: Căci în veacul acesta de acum trebuie 
să făptuiești şi să lucrezi ceva, iar în cel viitor sînt legate toate 
puterile lucrătoare ale sufletului şi nu mai poți face ceva bun, 
ca să-l pui în cumpănă cu păcatele'157. lar la capitolul al două- 


151. Lc, 12, 47. 

152. Ps. 6, 6. 

153. Ps. 113, 25. 
154. P.G. 123, 764. 
155. Vezi Lc. 5, 24. 
156. Mt. 22, 13. 
157. P.G. 123, 388. 

zeci și cincilea din aceeași Evanghelie: Vreme de căință și 
lucrare nu mai este după trecerea din viața de aici 158. După 
aceste cuvinte este limpede că, după moarte, sufletul nu se 
poate libera, nici pocăi. Și numai dumnezeieştile liturghii, ru- 
găciunile și milosteniile, care se fac pentru el de cei în viaţă, 
îi folosesc cel mai mult şi pot face ceva ca să-l slobozească 
din legăturile iadului. 


ÎNTREBAREA LXV 
Ce părere trebuie să avem despre 
milosteniile şi facerile de bine care 
se săvîrșesc pentru cei răposați ? 
RĂSPUNS 


Despre aceasta însuși Teofilact ne învaţă, la al douăspre- 
zecelea capitol de la Luca, atunci cînd tălmăcește cuvîntul lui 
Hristos, Care a spus: Temeţi-vă de acela care, după ce a ucis, 
are puterea să arunce în gheena 15%. El scrie astfel: Căci, ia 
seama că n-a zis : temeţi-vă de acela care după ce a ucis arun- 
că în gheena, ci: care are puterea să arunce. Căci nu oricînd 
morții păcătoși sînt aruncaţi în gheena, ci aceasta stă doar în 
puterea lui Dumnezeu, încît El poate să-i şi ierte. Aceasta 
spun : pentru prinoasele şi pomenile care se fac pentru cei 
adormiţi, care nu cu puţin ajută pe cei care au murit în grele 
păcate. Deci nu întotdeauna după ce îi ucide îi și aruncă în 
gheena, ci doar are puterea să-i arunce. Deci să nu încetăm 
să ne străduim — prin milostenii şi rugăciuni — să îmbunăm 
pe Cel care are puterea să arunce, dar nu se folosește totdea- 
una de această putere, ci poate să și ierte 1%. Așadar, din în- 
văţătura Sfintei Scripturi și din tilcuirea acestui părinte, tra- 
gem această încheiere că trebuie, în orice împrejurare, să ne 
rugăm pentru cei adormiţi şi să aducem jertfe fără de singe, 
făcînd și milostenii, fiindcă morţii nu pot face asemenea lu- 
cruri prin ei înșiși. 

158. P.G. 123, 425. 


159. Lc. 12, 5. 
160. P.G. 123, 880. 

INTREBAREA LXVI 
În ce chip trebuie să gindim despre 
iocul curăjitor ? 

RĂSPUNS 


Nici o Scriptură nu vorbește de el, că — adică — s-ar 
găsi o pedeapsă vremelnică pentru suflete, după moarte. Mai 
mult : părerea lui Origen, în această privinţă, a fost osiîndită 
de Biserică, la al doilea sinod din Constantinopol. Mai este 
încă învederat că, după moarte, sufletul nu poate să primească 
nici o Taină a Bisericii şi, dacă ar putea, prin el însuşi, să-și 
xăscumpere păcatele sale, ar putea și să fie părtaş la Taina 
pocăinţei. Este limpede că aceasta stă în afara învăţăturii or- 
todoxe. Biserica, pe bună dreptate, aduce pentru ei jertfa cea 
fără de singe și înalță rugăciuni către Dumnezeu pentru ier- 
tarea păcatelor lor. Dar nu că ei ar suferi vreo pedeapsă şi, 
prin aceasta, să se curăţească. Iar cît priveşte născocirile unor 
oameni care spun despre suflete că, atunci cînd pleacă nepo- 
căite din lume, se pedepsesc în frigări, în ape și în bălți, Bise- 
rica nu le-a primit niciodată. 


ÎNTREBAREA LXVII 
Care loc este anume hotărît pentru 
sufletele acelora care mor în harul 
lui Dumnezeu ? 

RĂSPUNS 


Sufletele acelor oameni care pleacă din lumea aceasta 
aflîndu-se în harul lui Dumnezeu, cu pocăință pentru păcatele 
lor, au drept loc mîinile lui Dumnezeu, fiindcă aşa grăiește 
Sfînta Scriptură : Sufletele drepţilor sînt în mîna lui Dumne- 
zeu și chinul nu se va atinge de ele t61, De asemenea, locul 
acestora se mai numeşte rai, precum Hristos, Domnul nostru, 
a spus de pe cruce, tilharului: Adevărat grăiesc ţie, astăzi vei 
ji cu Mine în rai 1%. Se mai cheamă și sînul lui Avraam, după 


161. Inţ. Sol. 3, 1. 
162. Lc. 23, 43. 

cum este scris: Și a murit săracul și a fost dus de către îngeri 
în sînul lui Avraam 16, Şi : împărăţia cerurilor, după cuvîntul 
Domnului, care spune : Și zic vouă că mulţi de la răsărit și de 
la apus vor veni şi vor sta la masă cu Avraarm, cu Isaac şi cu 
Iacov, în împărăția cerurilor 151. Pentru aceasta, cel care va 
numi acest loc cu vreun nume din cîte am pomenit nu gre- 
şeşte ; numai să cugete că sufletele sînt în harul lui Dumne- 
zeu și în împărăţia cerească și — precum glăsuiesc cîntările 
bisericeşti — în cer, 


INTREBAREA LXVIII 
Dar acele suflete care au părăsit tru- 
purile și se găsesc în mînia dumne- 
zeiască, unde se află ? 

RĂSPUNS 


Locul lor poartă felurite nume. Mai întîi se cheamă iad, 
în care a fost alungat diavolul, după izgonirea din cer, cum 
grăiește proorocul: Asemenea cu Cel Preaînalt voi fi (a spus 
diavolul); şi acum tu te pogori în iad, în cele mai de jos ale 
adîncului 16. În al doilea rînd, se numește foc veşnic, fiindcă 
Scriptura spune : Duceţi-vă de la Mine, blestemaților, în focul 
cel veșnic, care este gătit diavolului și îngerilor lui 166. De ase- 
menea [se cheamă] întuneric: Iar pe sluga nevrednică arun- 
cați-o întru întunericul cel mai din afară. Acolo va fi plînge- 
rea și scrîșnirea dinților 16. Se mai numește, încă, și cu alte 
nume, dar toate vor să spună că este loc al osîndei şi al miîniei 
dumnezciești, în care coboară sufletele celor care au plecat 
de aici urgisiți de Dumnezeu şi deznădăjduiţi. Un lucru însă 
este vrednic să fie ştiut de fiecare : că sufletele drepţilor, deşi 
se află în ceruri, cu toate acestea nu au primit cununa cea 
desăvirșită, înainte de Judecata din urmă. Și nici sufletele 


163. Lc. 16, 22. 
"164. Mt. 8, 11. 
165. 1s. 14, 14. 
166. Mt. 25, 41. 
167. Mt. 25, 30. 

celor osîndiţi nu suferă o pedeapsă desăvirşită. Dar după Ju- 
decata din urmă sufletele, împreună cu trupurile, vor căpăta, 
pe deplin, cununa slavei sau pedeapsa. 


ÎNTREBAREA LXIX 
Care este al optulea articol al cre~ 
dinței ? 

RĂSPUNS 


Și întru Duhul Sfînt, Domnul de-viaţă-tăcătorul, Ca-. 
rele din Tatăl purcede, Cela ce impreună cu Tatăl și cu. 
Fiul este închinat și slăvit, Carele a grăit prin prooroci. 


ÎNTREBAREA LXX 
Ce învaţă acest articol al credinței ? 
RĂSPUNS 


Trei lucruri : întîi, că Duhul cel Sfînt este Dumnezeu, de. 
o fiinţă cu Tatăl şi cu Fiul, lucru care se vădește din cuvintele: 
Apostolului, cînd spune: Darurile sînt felurite, dar același 
Duh. Și felurite slujiri sînt, dar acelaşi Domn. Și lucrările sînt 
felurite, dar este același Dumnezeu care lucrează toate în 
toţi 1%. Și, în altă parte: Harul Domnului nostru lisus Hristos 
şi dragostea lui Dumnezeu şi împărtășirea Sfîntului Duh să 
fie cu voi, cu toți ! 15. În aceste cuvinte, cu toate că o dată este 
pus înainte Duhul Sfînt, iar altă dată Fiul, aceasta se întîmplă 
fiindcă cele trei persoane sînt de o fiinţă şi deopotrivă în cin- 
stire. Dar nu că Fiul, sau Duhul, ar fi vreo obiîrșie, cum este. 
Tatăl, nemijlocit și deopotrivă, pentru Fiul și Duhul. Și în 
Faptele Apostolilor acelaşi lucru l-a arătat Petru, grăind către 
Anania : De ce a umplut satana inima ta, ca să minţi tu Duhu- 
lui Sfint 2170. Şi stîrșind acest cuvînt, adaugă: N-ai minţit oa~ 
menilor, ci lui Dumnezeu 11. Duhul Sfînt este, deci, Dumnezeu, 
168, I Cor. 12, 4. 

169. II Cor. 13, 13. 


170. Fapte 5, 3. 
171. Fapte 5, 4. 

ÎNTREBAREA LXXI 
Ce lucru învață, în al doilea rind, 
acest articol ? 

RĂSPUNS 


Invaţă că Duhul Sfînt purcede numai de la Tatăl, ca izvor 
:şi începătură a dumnezeirii. Pentru care însuși Miîntuitorul 
nostru învaţă, zicînd : Cînd va veni Mîngiietorul, pe Care Eu 
dI voi trimite vouă de la Tatăl, Duhul Adevărului, Care de la 
Tatăl purcede 172. Această învăţătură o tilcuiește sfințitul 
„Atanasie, în Mărturisirea sa de credinţă: Duhul Sfînt, de la 
Tatăl, nefăcut, nici creat, nici născut, ci purces. Dumnezeu şi 
Tatăl, El singur este obirșia celor doi şi este nenăscut. Iar 
Fiul, numai în Tatăl avindu-și obirşia şi fiind născut. Și Însuși 
Duhul, numai în Tatăl avîndu-Şi obirşia şi fiind purces și tri- 
anis în lume, prin Fiul t’, lar Grigorie Teologul astfel grăiește: 
Duhul Sfînt, Care de la Tatăl purcede. Acesta, întrucît de 
„acolo purcede, nu este o făptură ; întrucît nu este născut, nu 
este Fiul și întrucît este la mijloc între nenăscut şi născut, 
“este Dumnezeu 11. Despre aceasta s-a vorbit mai pe larg la 
primul articol. Este deajuns, așadar, acum să socotim ca lucru 
neîndoios şi să credem ceea ce Hristos ne-a învăţat și ceea ce 
Biserica de Răsărit, cea sobornicească și ortodoxă, crede și 
.a mărturisit la cel de al doilea sinod ecumenic şi a întărit Măr- 
turisirea de credinţă fără adaosul: și de la Fiul. Și, împotriva 
„acelora care au adăugat cuvîntul acesta : și de la Fiul a rostit 
mustrare nu numai Biserica de Răsărit, ortodoxă şi soborni- 
.cească, dar şi cea de Apus, a Romei. Pentru aceasta dau măr- 
turie două tabele de argint pe care era scrisă sfințita Mărtu- 
risire de credinţă, în grecește — pe una din ele — şi pe alta, 
în latinește, fără adaosul acestei părţi: și de la Fiul. Aceste 
“tabele, din porunca lui Leon al treilea, papă al Romei, au fost 
atîrnate în biserica Sfîntul Petru, în anul de la Hristos 809, 

172, In 15, 26, 


173. P.G. 28, 177. 
174. P.G. 36, 141. 

cum spune Baronius. De aceea, cine rămîne statornic și neîn- 
doit în această credinţă are nădejde sigură de mîntuirea sa, 
fiindcă nu se abate cu nimic de la părerea de obște a Bisericii. 


ÎNTREBAREA LXXII 
Ce învață, în al treilea rînd, acest 
articol ? 

RĂSPUNS 


Invaţă că Duhul Sfînt este Făcătorul Sfintei Scripturi, 
atit a celei vechi, cît şi a celei noi, şi El a grăit-o prin mijlo- 
cirea multora care L-au ajutat. Pentru aceasta, precum Scrip- 
tura Vechiului Testament, tot aşa și cea a Testamentului Nou 
este învăţătura Duhului Sfînt. Şi din această pricină, să crezi 
că în toate sinoadele ortodoxe ecumenice și locale, oriunde 
se vor fi ţinut, ceea ce au hotărît sfinţii părinţi, de la Sfîntul 
Duh este, aşa cum au spus apostolii în sinod : Părutu-s-a Duhu- 
lui Sfînt şi nouă 1*5 şi, după pilda lor, şi celelalte sinoade orto- 
doxe au încheiat hotărîrile lor privitoare la credinţă, în chip 
asemănător. 


ÎNTREBAREA LXXIII 
Cite şi care sînt darurile Siîntului 
Duh ? 

RĂSPUNS 


Şapte, pentru care Scriptura, în Apocalipsă, spune: Și 
şapte făclii de foc ardeau înaintea tronului, care sînt cele 
şapte duhuri ale lui Dumnezeu 176. Așadar, aceste daruri ale 
Duhului, sau mai bine zis însuși Duhul, erau mai bogate şi mai 
desăvîrșite în Hristos, ca om, cum grăiește proorocul: Și va 
odihni peste EI Duhul lui Dumnezeu, duhul înțelepciunii şi al 
înțelegerii, duhul statului și al tăriei, duhul cunoștinței şi al 
bunei-credințe. Şi-L va umple pe El duhul temezii de Dumne- 


175. Fapte 15, 28. 
176. Apoc. 4, 5. 

zeu 177: De aceasta încredinţează Evanghelistul Ioan, zicînd : 
Si Cuvîntul S-a făcut trup şi S-a sălăşiuit între noi și am văzut: 
slava Lui, ca a Unuia-Născut din Tatăl, plin de har şi de ade- 
văr. Și din plinătatea Lui noi toți am luat și har peste har "8. 
Deoarece Duhul era în El, ca de o fiinţă cu El, după firea dum- 
nezeiăscă ; şi L-a umplut pe El de înțelepciune şi de har, după 
cum s-a spus : Tar copilul creștea și Se întărea cu duhul, um- 
plîndu-Se de înțelepciune, și harul lui Dumnezeu era asupra. 
Lui 179, lar toate acestea trebuie socotite după firea Sa ome- 


nească. 


ÎNTREBAREA LXXIV 
pie ; Care este primul dar al Sfintului 
Duh ? ` 
RĂSPUNS 


Primul dar este înțelepciunea, adică înțelepciunea cea de 
Sus, despre care grăieşte Apostolul: Iar înțelepciunea cea de- 
Sus întii este curată, apoi pașnică, îngăduitoare, ascultătoare,. 
plină de milă şi de roade bune, neindoielnică şi neldţar- 
nică 1%. Acestei înțelepciuni îi stă împotrivă înțelepciunea. 
trupească, potrivit cu Apostolul care spune: că am umblat în 
lume (...) în sfințenie și în curăjie dumnezeiască, nu în infe- 
lepciune trupească, ci în harul lui Dumnezeu 181. Împotriva 
acestei înţelepciuni trupești și lumești grăieşte însuși Apos- 
tolul, aducînd înainte Vechea Scriptură: Pierde-voi înțelep- 
ciunea înțelepților şi știința celor învățați voi nimici-o. Unde: 
este înțeleptul ? Unde e cărturarul ? Unde e cercetătorul aces- 
tui veac ? Au n-a dovedit Dumnezeu nebună înțelepciunea lu- 
mii acesteia ? 152, É | 

„177. Is. 11,2. 

178. In 1, 14 şi 16. 

179; Le, 2, 40. 

180. Iac. 3, 17. 


181. Il Cor. î, 12. 
182. I Cor. 19—20, 

ÎNTREBAREA LXXV 
Care este al doilea dar al Sfîntului 
Duh ? 
RĂSPUNS 


Darul înţelegerii sau al pătrunderii celor ascunse și al 
voinţei dumnezeieşti, despre care Scriptura învaţă, zicînd: 
Și toţi cei cu minte iscusită cărora Domnul le dăduse înţelep- 
-ciune şi pricepere, ca să știe să iacă tot felul de lucruri trebui- 
toare ia locașul cel siînt, vor trebui să facă după cum porun- 
-cise Domnul 1%, lar despre cei împreună cu Daniel spune : Și 
-acestor patru tineri le-a dat Dumnezeu ştiinţă și pricepere în 
-oricare scriere, precum şi înţelepciune, încît Daniel putea să 
tilcuiască vedeniilei și visele 184. Și, în altă parte : Atunci le-a 
deschis mintea ca să priceapă Scripturile 185. lar Apostolul 
spune ::Căci Domnul îți va da pricepere în toate 1%. Împotriva 
-acestei înțelegeri se află prostia și neîncrederea, pentru care 
Domnul grăieşte : O, nepricepuţilor şi zăbavnici cu inima ca 
să credeți toate'cite au spus proorocii 18. lar, într-alt loc, 
Apostolul spune: Atit de fără de minte sînteţi ? După ce afi 
început în Duh, sfîrşiți acum în trup ? 188, 


ÎNTREBAREA LXXVI 
l Care este al treilea dar al Sfîntului 
Duh 2 
RĂSPUNS 


Al treilea dar al Sfintului Duh este voia care ajută la 
slăvirea lui Dumnezeu şi la mîntuirea neamului omenesc și 
merge mînă în mînă cu dreptatea. Pentru care Scriptura spu- 
pe :.Căci nu m-am ferit să vă vestesc toai voia lui Dumne- 
zeu 1%, Acestuia îi stă împotrivă sfatul necredincioşilor, pen- 


183. leș. 36, 1. 
184. Dan. 1, 17. 
185. Lc. 24, 45. 
186. IE Tim. 2, 7. 
187. Lc. 24, 25. 
188. Gal. 3, 3. 
189. Fapte 20, 27. 

tru care Psalmistul grăiește : Fericit bărbatul, care n-a umblat 
în sfatul necredincioșilor 1%, iar în altă parte: Domnul risi- 
peşte sfaturile neamurilor, leapădă gindurile popoarelor şi 
defaimă sfaturile căpeteniilor 191, 


ÎNTREBAREA LXXVII 
Care este al patrulea dar al Sfintu- 
lui Duh ? 

RĂSPUNS 


Tăria, fiindcă dacă păstrăm toată statornicia și bărbăţia 
în credinţă, trebuie să ne împotrivim tuturor ispitelor. Despre 
aceasta Scriptura spune: Priveghiaţi, staţi tari în credință, 
îmbărbătați-vă, întăriți-vă 1% și, într-alt loc: Staţi deci tari, 
avînd mijlocul vostru încins cu adevărul şi îmbrăcîndu-vă cu 
platoşa dreptății. Şi încălțaţi picioarele voastre, gata fiind 
pentru Evanghelia păcii. În toate, luaţi pavăza credinţei, cu 
care veţi putea să stingeţi săgețile cele arzătoare ale viclea- 
nului. Luaţi şi coiful mântuirii şi sabia Duhului, care este 
cuvîntul lui Dumnezeu 1%. Împotriva tăriei este frica, despre 
care Psalmistul spune: Acolo s-au temut de frică, unde nu 
era frică 11. lar Domnul lisus Hristos ne poruncește să nu 
avem frică, spunînd: Nu vă temeți de cei care ucid trupul şi 
după aceasta n-au ce să mai facă 135. 


ÎNTREBAREA LXXVIII | 
Care este al cincilea dar al Sfintu- 
lui Duh ? 

RĂSPUNS 


Cunoștinţa este al cincilea dar, pe care sfinţitul Psalmist 
o tălmăcește zicînd: Cel ce pedepsește neamurile oare nu va 


190. Ps. 1, 1. 

191. Ps. 32, 10. 
192. I Cor. 16, 13. 
193. Ef. 6, 14—17. 
194. Ps. 13, 5. 
195. Lc. 12, 4. 

certa ? Cel ce învață pe om cunoștința 1%. Iar un alt prooroc: 
spune : Apoi vă voi păstori cu știință şi pricepere 1%, adică cu: 
cunoștință. Această cunoştinţă și știință trebuie să se lăr-- 
gească pînă într-a cunoaște voia lui Dumnezeu și a legii Sale.. 
Ei i se împotriveşte necunoașterea voii şi legii lui Dumnezeu.. 
pentru care Psalmistul spune: Varsă mînia Ta peste neamu-- 
rile care nu Te cunosc și peste împărăţiile care n-au chemat: 
numele Tău 188. 


ÎNTREBAREA LXXIX 
Care este al șaselea dar al Sfîntului: 
Duh ? 


RĂSPUNS 


Cucernicia. Aceasta, împreună cu dreapta credinţă se în- 
temeiază pe rugăciunea stăruitoare şi pe faptele cele bune.. 
Pentru care așa grăiește Apostolul: Iar dreapta credință spre: 
toate este de folos, avînd făgăduinţa vieții de acum şi a celei 
ce va să vină 1%. Şi aceia se numesc într-adevăr cucernici,. 
care, făcînd necurmate rugăciuni către Dumnezeu, se feresc 
de toate nelegiuirile şi păcatele. Vreau să vorbesc nu de cu- 
cernicia fățarnică, de aceea a fariseilor, ci de cea adevărată și 
pornită din inimă, ca nu despre aceasta să fi grăit Domnul: 
Poporul acestia mă cinstește cu buzele, dar inima lor este de- 
parte de mine 2%. Și iarăşi : Fariseule orb ! Curăţă întii partea 
dinăuntru a paharului şi a blidului, ca să fie curată și cea din- 
afară 20!, 

196. Ps. 93, 10. 

197. ler. 3, 15. 

198. Ps. 78, 6. 

199, I Tim. 4, 8. 


200. Mt. 15, 8. 
201. Mt. 23, 26. 

ÎNTREBAREA LXXX 
Care este al şaptelea dar al Siîn- 
tului Duh ? 
RĂSPUNS 
Teama de Dumnezeu, care trebuie să fie cum este cea pe 
care o au copiii față de părinţii lor şi nu ca cea pe care o au 
robii faţă de stăpînii lor, Iar pentru cea dintii, Psalmistul gră- 
iește : Temeji-vă de Domnul toți sfinţii Lui, că n-au lipsă cei 
ce se tem de E1%2. lar despre cea de a doua, Apostolul spune: 
În iubire nu este frică, ci iubirea desăvîrșită alungă frica, pen- 
tru că frica are cu sine pedeapsa, iar cel ce se teme nu este 
desăvirşit în iubire 23. În acest chip, adică din dragoste, po- 
runceşte Scriptura să ne temem de Dumnezeu, cînd spune: 
Cei ce vă temeţi de Domnul lăudaţi-L pe El, toată seminţia lui 
Iacob slăviți-L pe El. Să se teamă de Dinsul toată seminția lui 
Israel 204, Si cine se teme de Dumnezeu cu o asemenea teamă, 
acela păzeşte poruncile Lui, după cum s-a spus: Dacă Mă iu- 
beşte cineva, va păzi cuvîntul Meu 25. 


ÎNTREBAREA LXXXI 
Cite și care sint roadele Sfintului 
Duh ? 

RĂSPUNS 


Apostolul Pavei numara noua roaae sau semne aie naru- 
lui dumnezeiesc, grăind astfel: Iar roada Duhului este dra- 
gostea, bucuria, pacea, îndelunga-răbdare, bunătatea, facerea 
de bine, credinţa, blîndeţea,  întrînarea 2%. Trebuie însă să 
credem că și celelalte virtuţi se cheamă roade ale Sfîntului 
Duh, fiindcă de la El se pogoară și El face ca omul să le împli- 
nească. De aceea Pavel nu spune: numai împotriva acestora 

202. Ps. 33, 9. 

203, 1 In 4, 18. 

204. Ps. 21, 25—26 


205. In 14, 23. 
206. Gal 5, 22. 

nu este lege, ci: împotriva unora ca acesiea 2%, ca şi cum sînt 
şi altele asemenea acestora. 


ÎNTREBAREA LXXXII 
Care este al nouălea articol al cre- 
dinţei ? 
RĂSPUNS 
Într-una, sfintă, sobornicească şi apostolească Bise- 
rică. 


ÎNTREBAREA LXXXIII 
Ce învață sfinta Biserică la acest ar- 
ticol al credinţei ? 

RĂSPUNS 


Patru lucruri : întîi, că Biserica este una, sfîntă, soborni- 
cească și apostolească, după învăţătura Apostolului, care 
spune ; V-am logodit unui singur bărbat, ca să vă înfățișez 
lui Hristos fecioară neprihănită 28, Şi, după cum Hristos este 
unul, tot așa și mireasa Lui este una, cum se vede din al pa- 
trulea capitol al epistolei către Efeseni, care spune : Un Domn, 
o credință, un botez, un Dumnezeu și Tatăl tuturor 208. 


ÎNTREBAREA LXXXIV 
Ce se învață, în al doilea rînd, în 
acest articol ? 

RĂSPUNS 


În al doilea rînd, articolul acesta învaţă cum că Biserica 
sobornicească nu-și trage numele din nici un loc, fie el şi cel 
mai deosebit, fiindcă Bisericile locale sîni particulare, ca de 
pildă cea din Efes, cea din Filadelfia, cea din Laodicea, cea 
din Antiohia, cea din Ierusalim, cea din Roma, cea din Ale- 
xandria și celelalte. Dar între aceste Biserici particulare, aceea 
207 Gal. 5, 2, 


208. II Cor. LI, 2. 
209. Ef. 4, 3—6. 

se numeşte maică a lor, care — cea dintii — s-a îmbogăţit prin 
venirea lui Hristos şi a primit mîntuirea veşnică şi iertarea 
păcatelor ; și de la care şi-a luat început propovăduirea Evan- 
gheliei în întreaga lume de pe pămînt, cum mărturisește Scrip- 
tura, cînd spune : Așa trebuie să pătimească Hristos și să în- 
vieze din morți a treia zi, şi să se propovăduiască în numele 
Său pocăința spre iertarea păcatelor la toate neamurile, înce- 
pînd de la Ierusalim. Voi sînteți martorii acestora 210. Și, în 
alt loc : Îmi veţi fi Mie martori în Ierusalim și în toată Iudeea 
şi în Samaria și pînă la marginea pămîntului 211. Aceea încă 
se mai cheamă cea dintii, care a strălucit mai vîrtos decit 
toate celelalte Biserici în învățătură și în obiceiuri, în fața 
căreia apostolii au dat seamă, cum mărturisește Scriptura, zi- 
cînd : Și cînd Petru s-a suit în Ierusalim, credincioșii tăiaţi 
împrejur se împotriveau, zicîndu-i : ai intrat la oameni netă- 
iați împrejur și ai mîncat cu ei?!?. Acestora Petru le-a răs- 
puns : Cine eram eu ca să-L pot opri pe Dumnezeu ? Auzind 
acestea au tăcut și au slăvit pe Dumnezeu, zicînd : Așadar și 
păginilor le-a dat Dumnezeu pocăință spre viață 213. Și, mai 
jos : Și vorba despre ei a ajuns la urechile Bisericii din Ieru- 
salim şi au trimis pe Barnaba pînă la Antiohia 214. Jar în altă 
parte : Au rînduit ca Pavel și Barnaba și alți cîțiva dintre ei 
să se suie la apostolii și la preoții din Ierusalim pentru această 
întrebare 215. Atunci apostolii şi preoții cu toată Biserica au 
hotărît să aleagă bărbaţi dintre ei și să-i trimită la Antiohia, 
cu Pavel și cu Barnaba 216, cu această scrisoare: Părutu-s-a 
Duhului Sfînt și nouă să nu vi se pună nici o greutate în plus 
afară de cele ce sint necesare 2!?. Și iarăşi, în alt loc, spune: Și 
cînd treceau prin cetăți, învățau să păzească învăjăturile rîn- 

210. Le. 24, 27. 

211. Fapte 1, 8. 

212. Fapte 11, 2. 

213. Fapte 11, 17, 

214. Fapte 11, 22, 

215. Faple 15, 2. 


216. Fapte 15, 22. 
217. Fapte 15, 28. 

duite de apostolii și preoţii din Ierusalim 218, Așadar, Biserica 
din Ierusalim este maica tuturor Bisericilor și cea dintii, 
fiindcă de la ea a început să se răspindească Evanghelia în 
toate colţurile lumii (deși împărații au dat mai tîrziu întîie- 
tatea cinstirii Romei celei vechi și celei noi, pentru Scaunul 
împărăției, care se afla într-insele, potrivit cu canonul al trei- 
lea al celui de al doilea sinod ecumenic de la Constantinopol) 
şi aceasta a ajuns sobornicească, fiindcă toate neamurile au 
primit credința și învăţătura ei. 


ÎNTREBAREA LXXXV 
Ce se învaţă, în al ireiiea rînd, în 
acest articol al credinței ? 
RĂSPUNS 


Că pentru Biserică altă temelie nu este, fără numai Hris- 
tos, potrivit cu Apostolul, care spune: Căci nimeni nu poate 
pune ali temelie, decît cea pusă, care este lisus Hristos 219, 
Și, dacă uneori apostolii și proorocii se numesc temelii ale 
credinţei și ale Bisericii, ca atunci cînd Ioan zice că marea 
cetate a Ierusalimului avea zid pe douăsprezece pietre de te- 
melie și în ele douăsprezece nume ale celor doisprezece apos- 
toli ai Mielului *0, iar Pavel spune că sîntem zidiți pe temelia 
apostolilor și a proorocilor 221, aceasta trebuie să se înțeleagă 
că proorocii și apostolii nu sint de-a dreptul şi în primul rînd 
temeliile credinţei fiindcă o atare temelie este numai Hristos, 
ci, într-o anume măsură și în al doilea rînd, întrucît ei, fiind 
mai aproape și mai învecinaţi, s-au întărit pe învăţătura mîn- 
tuitoare a lui lisus Hristos, Domnul nostru, și ei s-au arătat 
cei dintii în răspîndirea credinţei lui Hristos, în toate colţu- 
rile lumii. Fiindcă Hristos n-a întemeiat Biserica Sa pe oa- 
meni, ci pe Sine Însuşi şi pe învăţătura Sa dumnezeiască. Din 
acest articol mai învăţăm și că singur Hristos este cap Bise- 


218. Fapte 16, 4. 
219. I Cor, 3, 11. 
220, Apoc. 21, 14. 
221. Ef. 2, 20. 

ricii, după învățătura Apostolului, care spune: Pentru că băr- 
batul este cap femeii, precum și Hristos este cap Bisericii, 
trupul Său, al cărui mîntuitor și este 222. Şi în altă parte: Şi 
El este capul trupului, al Bisericii ; El este întîiul născut din 
morţi, ca să fie El cel dintîi întru toate 2. Fiindcă, deși în Bi- 
serică arhiereii din fruntea lor se numesc capi ai acestora, 
lucrul trebuie înțeles că ei sînt locţiitorii lui Hristos, fiecare 
în eparhia sa, şi numai în parte căpetenii, după Scriptura care 
spune : Luaţi aminte de voi înşivă și de toată turma, întru care 
Duhul Sfînt v-a pus pe voi episcopi, ca să păstoriţi Biserica 
lui Dumnezeu, pe care a cîștigat-o cu însuși singele Său 221, 
arhipăstor fiind Însuși lisus Hristos, cum spune Petru: Iar 
cînd Se va arăta Mai-marele păstorilor, veți lua cununa cea 
neveștejită a măririi 2%, 


ÎNTREBAREA LXXXVI 
Ce învață, în al patrulea rînd, acest 
articol al credinței ? 


RĂSPUNS 


Acest articol învaţă pe fiecare ortodox că trebuie să se 
supună Bisericii, după învăţătura lui Hristos, care spune : Iar 
de nu va asculta nici de Biserică, să-ţi fie jie ca un păgîn și ca 
un vameş 2%. Și, pe lîngă acestea, Biserica are puterea aceasta 
ca, prin sinoadele ecumenice, să cerceteze Scripturile, să ju- 
dece pe patriarhi, pe papi, pe episcopi și să-i supună, după 
'greşelile lor, pedepselor canonice și epitimiilor. Fiindcă este 
stilpul și temelia adevărului, potrivit cu Apostolul, care 
spune : Ca să știi... cum trebuie să petreci în casa lui Dumne- 
zeu, care este Biserica Dumnezeului celui viu, stilp şi temelie 
a adevărului 227, 
zu 5, 23. 

223. Col. 1, 18. 

224. Fapte 20, 28. 

225. I Pt. 5, 4. 


226. Mt, 18, 17. 
227. I Tim. 3, 15. 

ÎNTREBAREA LXXXVII 
Care sînt poruncile Bisericii ? 


RĂSPUNS 


Poruncile cele mai de seamă ale Bisericii sînt nouă. Cea 
dintîi este ca fiecare să se roage lui Dumnezeu cu zdrobirea 
și smerirea inimii și să ia parte la slujbele Bisericii în fiecare 
Duminică și în zilele de sărbătoare, adică să asculte utrenia, 
liturghia, vecernia și predica. Fiindcă Scriptura spune: Tre- 
buie să se roage totdeauna şi să nu-și piardă nădejdea 2%. Și, 
în altă parte: Faceți în toată vremea, în Duhul, tot felul de 
rugăciuni şi de cereri, şi întru-aceasta, priveghind cu toată 
stăruința și rugăciunea pentru toţi sfinții 2%. Iar, într-alt loc, 
însuși Pavel grăiește: Rugaţi-vă neîncetat 23, 


ÎNTREBAREA LXXXVIII 
Care este a doua poruncă a Bise- 
ricii ? 
RĂSPUNS 
A doua poruncă este să păzească în fiecare an creștinul 
cele patru posturi rinduite. Cel dintii, cel dinaintea Nașterii 
lui Hristos, care începe la 15 noiembrie. Al doilea, marea 
patruzecime, pe care a tinut-o Hristos, după cum spune Scrip- 
tura: Și după ce a postit patruzeci de zile şi patruzeci de 
nopți, la urmă a îlămânzit %1. Al treilea, cel al Sfinţilor Apos- 
toli, pe care Biserica îl începe la o săptămînă după sărbătoa- 
rea Sfintei Cincizecimi. Și se numește al apostolilor, din 
această pricină : fiindcă în vremea aceea apostolii au postit, 
fiind trimiși să propovăduiască Evanghelia, cum se arată în 
Faptele lor, unde se :spune: Atunci, postind şi rugîndu-se, 
și-au pus miinile peste ei și i-au lăsat să plece ?3?, Al patrulea 
228, Lc. 18,1. 
229. Ef. 6, 18. 
230. I Tes. 5, 17. 


231. Mt. 4,2. 
232. Fapte 13, 3. 

post se ţine înaintea sărbătorii Adormirii Prea Sfintei Născă- 
toare de Dumnezeu și Pururea Fecioarei Maria, Acesta începe 
în ziua întîia a lunii august și se sfîrșește la 15 ale aceleiaşi 
luni. Mai trebuie încă să se ţină și postul de miercurea şi 
vinerea, dar nu și sîmbăta şi Duminica, potrivit cu canonul 
66 al Sfinţilor Apostoli, afară de Marea Sîmbătă, Biserica încă 
a lăsat să postim și la 14 ale lunii septembrie, la Înălțarea 
Crucii, fiindcă facem pomenirea patimilor Domnului nostru 
lisus Hristos, cînd citim evangheliile patimilor Sale. Şi la 
29 august, ca să cinstim cu post tăierea capului Înainte-Mer- 
gătorului. În afară de aceasta ne-a mai lăsat predanie să nu 
postim în anume zile rînduite, cum ar fi din ziua Naşterii lui 
Hristos pînă la Botezul Domnului şi întreaga săptămînă lu- 
minată, şi săptămîna după Cincizecime, și cea a Vameșului 
și a Fariseului, şi săptămîna brinzei. Pe acestea fiecare creştin 
ortodox trebuie să le păzească. 


ÎNTREBAREA LXXXIX 
Care este a treia poruncă a Bise- 
ricii ? 
RĂSPUNS 
Să se dea cinste clericilor, cu evlavia cuvenită, ca unor 
slujitori ai lui Dumnezeu şi mijlocitori, care mijlocesc pentru 
noi pe lîngă Dumnezeu, mai ales acelora care spovedesc, ca 
unor părinţi duhovniceşti şi de la care trebuie să primim sfat 
pentru mîntuirea noastră. Pentru această poruncă, Scriptura 
grăiește în acest chip: Aşa să ne socotească pe noi fiecare 
om: ca slujitori ai lui Hristos şi ca iconomi ai Tainelor lui 
Dumnezeu ?, Și, în altă parte: Vă mai rugăm, fraților, să 
cinstiţi pe cei ce se ostenesc între voi, care sînt mai-marii 
voştri în Domnul şi vă povăţuiesc. Și pentru lucrarea lor să-i 
socotiți pe ei vrednici de dragoste prisositoare 24. Iar într-alt 
loc: Au nu știți că cei ce săvirșesc cele sfinte mănîncă de la 


233. I Cor. 4, 1. 
234. I Tes. 5, 12. 

templu şi cei ce slujesc altarului au parte de la altar ? Tot așa 
a poruncit şi Domnul celor ce propovăduiesc Evanghelia, ca să 
trăiască din Evanghelie 255. Şi, iarăși : Preoţii, care îşi țin bine 
dregătoria, să se învrednicească de îndoită cinste, mai ales 
cei ce se ostenesc cu cuvîntul şi cu învățătura %6. Iar mirenii 
nu trebuie să se amestece în treburile duhovnicești, după cum 
spune Apostolul : Fraților, chiar de va cădea vreun om în vreo 
greșeală, voi, cei duhovnicești, îndreptaţi-l pe unul ca acesta 
cu duhul blindeții 257. 


ÎNTREBAREA XC 
Care este a patra poruncă a Bise- 
ricii ? 
RĂSPUNS 
Să ne mărturisim păcatele noastre de patru ori pe an, în 
faţa preotului, ortodox și hirotonit după datină, și cei înaintați 
în cucernicie şi evlavie să se mărturisească în fiecare lună; 
iar cei mai neajutorați au datoria să facă mărturisirea păca- 
telor lor măcar o dată pe an, şi aceasta să se petreacă în vre- 
mea sfintei Patruzecimi. Iar bolnavilor, aceasta se cade să le 
fie cea dintii grijă: să-și curăţească cît mai repede cugetul 
prin mărturisire şi să se facă părtași sfintei cuminecări, pri- 
mind mai întîi, cu toată evlavia, sfîntul maslu. 


ÎNTREBAREA XCI 
Care este a cincea poruncă a Bise- 
ricii ? 
RĂSPUNS 
Cărţile ereticilor să nu se citească și nici învăţătura lor 
hulitoare să nu fie ascultată de cei nedeprinși cu Sfinta Scrip- 
tură și cu științele. Nici să se stea de vorbă cu ei, nici să se 
întovărășească, după cum grăiește Proorocul alcătuitor de 


235. I Cor. 9, 13—14. 
236. 1 Tim. 5, 17, 
237. Gal. 6, 1. 

sfinte cîntări : Fericit bărbatul care n-a umblat în statul necre-- 
dincioșilor şi în calea păcătoşilor nu a stat 2%. Iar, în altă 
parte, Scriptura poruncește, zicînd : De omul eretic, după întâia 
și a doua mustrare, depărtează-te 239. 


ÎNTREBAREA XCII 
Care este a șasea poruncă a Bise- 
ricii ? 

RĂSPUNS 

Să rugăm pe preabunul Dumnezeu pentru orice stare a 
oamenilor, și mai întîi pentru cei duhovniceşti, adică pentru 
preafericitul patriarh, pentru mitropolitul și episcopul eparhiei 
și pentru tot clerul. Apoi, pentru împărat, pentru voevod, pen- 
tru întreg sfatul ţării şi toată cîrmuirea, pentru oaste. Mai cu 
deosebire pentru cei care fac bine bisericilor și se îngrijesc să 
sporească credinţa cea sobornicească și apostolească, potrivit 
cu Apostolul, care spune: Vă îndemn deci, înainte de toate, 
să faceți cereri, rugăciuni, mijlociri, mulțumiri pentru toţi 
oamenii, pentru împărați şi pentru toţi care sînt în înalte 
dregătorii, ca să petrecem viaţă pașnică și liniştită, întru toată 
cuvioșia şi buna-cuviință. Că acesta este lucru bun şi primit 
înaintea lui Dumnezeu, Mîntuitorul nostru 210. Încă să ne ru- 
găm şi pentru cei răposaţi, care au plecat din viaţa aceasta 
cu credinţă ortodoxă „Marăşi, şi pentru eretici și shismatici, ca 
să se întoarcă la dreapta credinţă înainte să părăsească viaţa 
aceasta, 


ÎNTREBAREA XCIII 
Care este a șaptea poruncă a Bise- 
ricii ? 

238. Ps. 1, 1. 


239. 1 Tim. 3, 16. 
240. I Tim, 2, 1. 

RĂSPUNS 


Să se ţină cu străşnicie, de toţi eparhioţii, acele posturi și 
rugăciuni care se vor rîndui, în chip deosebit, de către mitro- 
polit sau episcop în eparhia sa, şi pe care acela le rînduieşte 
pentru vreo pricină de trebuinţă, adică pentru ca să întoarcă 
dreapta mînie a lui Dumnezeu, care se abătuse peste poporul. 
Său, sau ca să-l izbăvească pe acesta de ciumă, sau de foamete,- 
sau de război, sau de secetă, sau de prea multă ploaie, sau 
pentru lecuirea bolnavilor, sau pentru mîngiierea celor necă- 
jiţi, cum se arată în Faptele Apostolilor, unde scrie : Deci, Pe- 
tru era păzit în temniţă şi se făcea necontenit rugăciune către: 
Dumnezeu pentru el, de către Biserică 211. 


ÎNTREBAREA XCIV 
Care este a opta poruncă a Bise- 


ricii ? 

RĂSPUNS 

Nimeni să nu îndrăznească să ia cu sila bunurile și cîte 
se găsesc în biserică și să le folosească pentru trebuinţele lor. 
lar întîi-stătătorii din cler au îndatorirea să se îngrijească de 
bunurile bisericii, de veșminte și cite altele sînt de trebuinţă 
bisericii. Încă şi de hrana și îmbrăcămintea celor ce slujesc 
bisericii, şi de a săracilor și străinilor, după învățătura Scrip- 
turii, care spune : Iar ucenicii au hotărît ca fiecare dintre ei, 
după putere, să trimită spre ajutorare fraților care locuiau în 
Iudeea. Ceea ce au şi făcut, trimițind preoților prin mîna lui 
Barnaba şi a lui Saul ?!. Deopotrivă, nu este îngăduit nici mi- 
renilor, nici arhiereilor care slujesc în vreo biserică, să înstrăi- 
neze banii sau celelalte bunuri mișcătoare, care îi revin fie 
prin mijlocirea cuiva fie prin vreun dar, şi să le folosească 
pentru nevoile lor, ca să nu fie jignită sau turburată socotința 
celui care le-a dăruit. 


241. Fapte 12, 5. 
242. Fapte 11, 29—30. 

ÎNTREBAREA XCV 
Care este a noua poruncă a Bise- 
ricii ? 
RĂSPUNS 
Să nu se săvirșească nunţi în zilele pe care le oprește 
Biserica. Tot aşa, creștinii ortodocși să nu ia parte la jocurile 


oprite și la teatre şi să nu urmeze obiceiurile barbare, ci să se 
ferească de ele pe cît este cu putinţă. 


ÎNTREBAREA XCVI 
De ce spunem că credem în Bise- 
rică — o făptură — cind trebuie 


să credem numai în Dumnezeu ? 
RĂSPUNS 


Fiindcă, deși Biserica este făptură și este alcătuită din 
oameni, are însă drept cap pe Însuși Hristos, Dumnezeul cel 
adevărat, pe Duhul Sfînt care pururea îi dă învăţătură şi o 
face, cum spune Apostolul : mireasă fără prihană și fără cusur, 
și stîlp şi temelie a adevărului 2%. lar dogmele și învăţăturile 
ei nu sînt omeneşti, ci dumnezeieşti. De aceea, cînd spunem 
că credem în ea înţelegem că credem în cuvintele ei de la 
Dumnezeu primite și în dogmele ei de Dumnezeu însuilale. 
Fiindcă Scriptura spune că : Oamenii cei sfinţi ai lui Dumnezeu 
au grăit, purtaţi fiind de Duhul Sfînt 244. lar Pavel zice: Nu aţi 
primit cuvînt al oamenilor, ci, precum este într-adevăr, cuvînt 
al lui Dumnezeu 245.Și, pornind de aci, sîntem îndemnați să cre- 
dem nu numai în sfinţita Evanghelie, pe care ea a ales-o, și 
despre care Hristos a poruncit, zicînd: Credeţi în Evan- 
ghelie 2%5, dar şi în toate celelalte Scripturi și rinduieli 
sinodale. 


243. I Tim. 3, 15 
244. II Pt. 1, 21. 
245. I Tes. 2, 13 
246. Mc. 1, 15. 


PARTEA INTIIA — DESPRE CREDINȚĂ 91 


ÎNTREBAREA XCVII 
Care este al zecelea articol al cre- 
dinţei ? 


RĂSPUNS 


Mărturisesc un botez spre iertarea păcatelor. 


ÎNTREBAREA XCVIII 


Ce învață acest articol al credinței ? 
RĂSPUNS 


Fiindcă aminteşte de botez, care este întîia Taină, ne dă 
prilejul să cercetăm cele şapte Taine ale Bisericii, care sînt 
acestea : botezul, mirungerea, împărtășania, pocăinţa, preoţia, 
cinstita nuntă și maslul. Aceste şapte Taine urcă pînă la cele 
şapte daruri ale Sfîntului Duh, deoarece prin mijlocirea acestor 
Taine, Duhul Sfînt Își revarsă darurile şi harul Său în sufle- 
tele celor ce se împărtășesc din ele după cuviinţă. Despre acest 
lucru, patriarhul Ieremia vorbește pe larg în cartea care a 
scris-o pentru luterani, ca să-i întoarcă la adevărata credinţă. 


ÎNTREBAREA XCIX 


Ce este o Taină ? 
RĂSPUNS 


Taina ceste o ceremonie care, sub un chip văzut oarecare, 
pricinuiește și aduce în sufletul credinciosului harul cel ne- 
văzut al lui Dumnezeu. Rînduită de Domnul nostru, fiecare 
credincios primeşte printr-însa harul dumnezeiesc. 


ÎNTREBAREA C 


Cite lucruri se cer într-o Taină ? 
RĂSPUNS 


Trei : materie potrivită, cum este apa pentru botez; pîinea 
și vinul pentru împărtăşanie ; untul-de-lemn și celelalte, po- 
irivit cu fiecare Taină. În al doilea rînd, preotul, care trebuie 

să fie hirotonit după datină, sau episcopul. În al treilea rînd, 
chemarea Sfintului Duh și chipul cuvintelor cu care preotul 
sfințește Taina, prin puterea Sfîntului Duh, cu gînd hotărit să 
o sfinţească. 


ÎNTREBAREA CI 
În ce scop au fost rînduite Tainele ? 


RĂSPUNS 


Mai întîi, ca să fie semne pentru adevărații fii ai lui Dum- 
nezeu, adică ai Bisericii ortodoxe, soborniceşti şi apostolice. 
Fiindcă cine folosește aceste Taine așa cum trebuie se află în 
Biserica lui Dumnezeu, ca mădular adevărat și îndreptăţit al 
ei şi fiu — după har — al lui Dumnezeu. În al doilea rînd, ca 
să avem un semn neindoios al credinţei noastre în Dumnezeu, 
odată ce sîntem încredinţaţi că ne vom mîntui în viaţa de veci, 
prin credinţă şi faptele cele bune. În al treilea rînd, ca să 
avem leacuri fără greș pentru a alunga slăbiciunile pricinuite 
de păcatele noastre. 


ÎNTREBAREA CII : 
Ce este cea dintii Taină, cea a bo- 
tezului ? 

RĂSPUNS 


Botezul este spălarea și ştergerea păcatului strămoșesc, 
prin întreita afundare în apă, cînd preotul rosteşte cuvintele 
acestea: În numele Tatălui, amin; și al Fiului, amin; şi al 
Sfîntului Duh, amin. Și prin această naștere din nou, din apă 
și din Duh, se săvîrșește împăcarea omului cu Dumnezeu şi i 
se îngăduie intrarea în împărăţia cerurilor, după cuvintele 
Miîntuitorului nostru, Care a spus: De nu se va naşte cineva 
din apă și din Duh, nu va putea să intre în împărăția lui Dum- 
nezeu 217, Această Taină, care se primește o singură dată, nu 
se dă a doua oară. Numai, cel care botează să creadă ca un 


247. In 3, 5. 

ortodox într-un Dumnezeu, în trei ipostase, şi să rostească, 
întocmai şi fără vreo schimbare, cuvintele mai sus arătate: 
în numele Tatălui și al Fiului și al Sfîntului Duh, după socotința 
Bisericii sobornicești și ortodoxe. 


ÎNTREBAREA CIII 
De ce trebuie să se ţină seama la a- 
ceastă Taină ? 

RĂSPUNS 


Intîi că pruncul, prin nașul său (care trebuie să fie orto- 
dox), are nevoie să se lepede, adică să-l tăgăduiască pe diavol 
şi toată lucrarea lui, și închinarea la el, şi pe toţi însoțitorii 
lui. Dacă însă cel ce se botează va fi deplin de virstă, este 
nevoie ca el însuși, de la sine, să facă lepădarea de diavol, 
răspunzînd la întrebările preotului, şi scuipînd pe diavol şi 
pe toate lucrările lui. Apoi, să mărturisească Simbolul credinţei, 
iar dacă este prunc, nașul său să mărturisească pentru el acest 
Simbol al credinţei și să se făgăduiască printr-însul lui Hris- 
tos. De asemenea, și de aceasta trebuie să se țină seama la 
botez : apa să fie curată, nu amestecată cu altceva, nici ceva 
meșteșugit sau vreo altă udătură. Iar botezul rînduit nu tre- 
buie să se săvirșească de altcineva decit de preotul legiuit; 
dar, la vreme de nevoie, Taina aceasta poate să o săvirşească 
și un mirean, bărbat sau femeie, folosind materia cuvenită 
— apa curată şi firească, rostind și cuvintele pomenite: în 
numele Tatălui și al Fiului şi al Sfîntului Duh, făcînd și întreita 
afundare. lar un asemenea botez are atita putere — odată ce 
un al doilea nu se săvîrșeşte — pentru că este pecetea neîn- 
doioasă a mîntuirii celei veşnice. Iar care este rodul și folosul 
acestei Taine, oricine o știe. Fiindcă, mai întîi, Taina aceasta 
ridică toate păcatele: la prunci, pe cel strămoşesc; la cei 
vîrstnici, şi pe cel strămoșesc, și pe cel săvirşit cu voie. În al 
doilea rînd, omul se reînnoieşte și se așează din nou în acea 
îndreptăţire pe care o avea cînd era nevinovat şi fără de păcat. 
Cum mărturisește Apostolul, cînd spune : Dar v-aţi spălat, dar 

v-aţi sfințit, dar v-aţi îndreptat în numele Domnului lisus 
Hristos și în Duhul Dumnezeului nostru 48, Apoi, cei botezați 
ajung mădulare ale trupului lui Hristos și se îmbracă în Dom- 
nul nostru; fiindcă Apostolul zice: Cîţi în Hristos v-aţi 
botezat, în Hristos v-aţi îmbrăcat 248, 


ÎNTREBAREA CIV 
Care este a doua Taină în Biserica 
lui Hristos ? 

RĂSPUNS 


A doua Taină este mirungerea, care a început din vremea 
cînd Duhul Sfînt S-a pogorit asupra apostolilor, pecetluindu-i 
cu harul Său cel dumnezeiesc, ca să propovăduiască statornic 
și fără răgaz credinţa lui Hristos, și de acest ajutor se folosesc 
şi cei botezați. Şi, după cum odinioară Duhul Sfînt S-a pogorit 
asupra apostolilor în chip de foc și a revărsat asupra lor da- 
rurile Sale, tot așa și acum, cînd preotul, cu Sfintul Mir, unge 
pe cel botezat, se revarsă asupra lui darurile Sfîntului Duh. 
Ceea ce se vede din cuvintele pe care le foloseşte preotul cînd 
săvîrșește această Taină : pecetea darului Duhului Sfint, amin. 
Ca și cum ar spune: prin această ungere cu Sfintul Mir, te 
pecetluieşti şi te întărești în darurile Sfîntului Duh, pe care 
le primeşti întru întărirea credinţei tale creştinești. Și aceasta 
se potriveşte cu vorbele Apostolului, cînd spune : Iar cel] ce 
ne întăreşte pe noi împreună cu voi, în Hristos, şi ne-a uns 
pe noi este Dumnezeu, Care ne-a și pecetluit pe noi și a dat 
arvuna Duhului în inimile noastre 20. Această ungere cu Mir 
sau, mai bine zis, această lucrare a ungerii, se făcea, în vremea 
apostolilor, prin punerea miîinilor. Fiindcă Scriptura spune : 
Atunci își puneau mîinile peste ei, și ei luau Duh Sfint ”1, Mai 
tîrziu s-a făcut prin ungerea cu Mir, după cum dă mărturie 
sfinţitul Dionisie Arcopagitul 22, ucenicul fericitului Pavel. 

248. I Cor. 6, 11. 

249. Gal. 3, 27. 

250. 1I Cor. 1, 21—22. 


251. Fapte 8, 17. 
252. P.G. 3, 472—475. 

ÎNTREBAREA CV 


Cite lucruri se cer la această Taină? 
RĂSPUNS 


Mai întîi se cere ca acest mir să fie făcut de ierarhul 
cel mai înalt. Apoi, să aibă materia care se cuvine, adică 
untul-de-lemn, balsamul și celelalte mirodenii. în al treilea 
rînd, ca îndată după botez, preotul să ungă pe cel botezat, pe: 
mădularele hotărite, rostind acele cuvinte: pecetea darului 
Duhului Sfint, amin. Din această Taină iau naștere următoa- 
rele roade : întîi, după cum odată cu botezul ne naștem din. 
nou, tot așa, cu Sfintul mir ne facem părtași Sfîntului Duh, în- 
tăriţi în credinţa lui Hristos şi sporim întru harul dumnezeiesc, 
după cum spune Apostolul că: El ne-a miîntuit nu din faptele 
cele întru dreptate săvirşite de noi, ci după a Lui îndurare, 
prin baia naşterii celei de a doua și prin înnoirea Duhului Sfînt, 
pe Care L-a vărsat peste noi, din belșug, prin lisus Hristos,. 
Mintuitorul nostru ?53.ĵÎn al doilea rind, fiindcă, prin puterea: 
Sfîntului Duh, sîntem în aşa chip încredinţați și întăriți, încît 
dușmanul cel nevăzut nu poate cu nimic să ne vatăme sufletul, 
Această Taină nu se mai săvirșește a doua oară decit la cei 
care vor să se întoarcă, după ce tăgăduiseră numele lui Hristos.. 


ÎNTREBAREA CVI 
Care este a treia Taină ? 
RĂSPUNS 


Sfînta împărtășanie, adică trupul şi sîngele Domnului 
nostru lisus Hristos, sub înfățișarea pîinii şi a vinului, în care 
Iisus Hristos Se află de faţă, într-adevăr și în chip desăviîrşit, 
adică de fapt. Această Taină le covirșește pe celelalte și, mai 
mult decît celelalte, slujește la mîntuirea noastră. Fiindcă, în, 
această Taină, întreg harul și bunătatea lui lisus, Domnul 
nostru, se arată credincioșilor și stă de faţă, cum se va arăta 
mai jos. 


253. Tit 3, 5. 

ÎNTREBAREA CVII 
De ce trebuie să se țină seama la a- 
ceastă Taină ? 

RĂSPUNS 


Mai întîi, această Taină nimeni altul nu poate să o să- 
“virşească, în orice nevoie s-ar afla, fără numai dacă este preot 
legiuit. Apoi, el trebuie să se îngrijească să fie un altar acolo 
unde va sluji, sau un antimis, fără de care în nici un chip nu 
poate fi adusă jertfa cea fără de sînge. În al treilea rînd, tre- 
buie să poarte de grijă să se găsească materia care se cuvine, 
adică piine de griu dospită, cît se va putea de curată, şi vin, 
fără amestec cu vreo altă băutură și curat în sine. lar la pro- 
scomidie se varsă și apă, ca să se împlinească Scriptura, care 
spune că: Unul dintre ostași cu sulija a împuns coasta Lui şi 
îndată a ieșit sînge şi apă%54. În al patrulea rînd, în timpul 
cînd sfinţeşte darul, preotul să aibă această încredințare că 
însăși fiinţa pîinii și ființa vinului se prefac în ființa adevă- 
ratului trup și sînge ale lui Hristos, prin lucrarea Sfîntului 
Duh, a Cărui chemare o săviîrșeşte în acea vreme, ca să desă- 
vîrşească această Taină, rugindu-se și grăind : Pogoară Duhul 
Tău cel Sfînt asupra noastră și asupra acestor daruri 
care sînt puse înainte şi fă din pîinea aceasta cin- 
stitul trup al Hristosului Tău, iar în acest potir, cinstitul sîn- 
ge al Hristosului Tău, prefăcîndu-le prin Duhul Tău cel Sfint. 
Căci, după cuvintele acestea, prefacerea se petrece îndată şi 
„schimbă pîinea în adevăratul trup al lui Hristos și vinul, în 
adevăratul sînge, păstrîndu-și doar chipul în care se înfăți- 
:şează și aceasta, potrivit cu iconomia dumnezeiască. Mai în- 
tîi, ca să nu vedem trupul lui Hristos, ci să credem că este, 
pentru cuvintele pe care le-a rostit: Acesta este trupul Meu 
și acesta este sîngele Meu, crezînd mai degrabă în cuvintele 
“şi puterea Lui, decit în înseși simțurile noastre, care fapt aduce 
‘fericire credinţei : Fericiți cei ce n-au văzut și au crezut 255, 


254. In 19, 34. 
255. In 20, 29. 

In al doilea rind, fiindcă firea omenească înlătură mîncarea 
cărnii crude și, deoarece omul avea să capete unirea cu Hris- 
tos prin împărtășirea cu trupul și singele Său, ca să nu se în- 
depărteze sciîrbit, pronia lui Dumnezeu a rînduit să dea însuși 
trupul și sîngele Său spre mincare și băutură credincioşilor 
sub înfățișarea pîinii și a vinului. Despre aceasta Grigorie al 
Nyssei 255 și sfințitul Damaschin 3%? vorbesc pe larg. Iar cumi- 
necarea cu această Taină trebuie să se facă după amindouă 
chipurile, al pîinii şi vinului, atit de clerici cit și de mireni. 
Deoarece Hristos, neînlăturind pe mireni, a poruncit astfel, 
zicînd: Adevărat, adevărat zic vouă, dacă nu veți minca 
trupul Fiului Omului şi nu veţi bea sîngele Lui, nu veţi avea 
viață în voi. Cel ce mănîncă trupul Meu și bea sîngele Meu 
rămâne întru Mine şi Fu întru el %8. Fiindcă şi Sfinţii Apostoli, 
după felul în care au primit învățătură de la Hristos, tot așa 
au şi dat-o, pentru împărtăşirea mirenilor și preoţilor, şi anu- 
me după cele două chipuri, după cum scrie apostolul Pavel 
către corinteni, grăind : Căci eu de la Domnul am primit ceea 
ce v-am dat și vouă. Că Domnul lisus, în noaptea în care a 
fost vîndut, a luat piine şi, mulțumind, a frînt şi a zis: Luaţi, 
miîncați, acesta este trupul Meu care se frînge pentru voi. 
Aceasta să faceţi, ori de cite ori veji bea, spre pomenirea 
Mea %5%, Cinstirea pe care trebuie să o dai acestor înfricoșate 
Taine trebuie să fie cea care se dă lui Hristos însuși (cum s-a 
spus mai sus), încît, după cum pentru El a spus Petru, în nu- 
mele tuturor apostolilor: Tu ești Hristos, Fiul lui Dumnezeu 
celui viu 250, tot aşa să spunem și noi, închiniîndu-ne fiecare: 
Cred, Doamne, și mărturisesc că Tu ești cu adevărat Hristos, 
Fiul lui Dumnezeu celui viu, Care ai venit în lume să mîntu- 
iești pe cei păcătoși, dintre care cel dintii sînt eu. Tot astfel, 
Taina aceasta se aduce ca jertfă pentru toţi drept-credincioşii 
creștini, vii și adormiţi, în nădejdea învierii în viaţa cea veş- 
256. P.G. 45. 93—97. 
257, P.G. 94, 1136—1153. 

258. In 6, 33 şi 55. 

259. I Cor. 11, 23. 

260. Mt. 16, 18. 

nică. Această jertfă nu va înceta pînă la Judecata din urmă. 
Roadele acestei Taine sînt acestea : întîi, aducerea aminte a 
patimilor fără prihană şi a morţii lui Hristos, după cum s-a 
spus: Căci de cite ori veți mînca această pîine și vei bea 
acest pahar, moartea Domnului vestiți pînă cînd va veni ?®t, 
Al doilea folos pe care ni-l aduce este că, prin această Taină, 
ne aduce ispășire şi înseninare înaintea lui Dumnezeu, pen- 
tru păcatele noastre, fie ale celor vii, fie ale celor răposațţi. 
Pentru aceasta nici o sfîntă liturghie nu se săvirşește fără să 
se facă într-însa rugăciuni şi cereri la Dumnezeu pentru pă- 
catele noastre. Al treilea cîştig este că acel creștin, care ia 
parte des la această jertfă şi se împărtășește din această 
Taină, printr-însa se slobozeşte de orice ispită și primejdie de 
la diavol. Fiindcă dușmanul sufletului nu îndrăznește să va- 
tăme pe cel ce ştie că-L are pe Hristos, locuind într-însul. Pre- 
gătirea pentru cuminecarea cu aceste înfricoșate Taine tre- 
buie să se facă după rînduiala Bisericii noastre ortodoxe, adică 
însoţită de mărturisire curată, de post și de zdrobirea inimii, 
precum și de impăcare desăvirșită cu toţi, și de altele aseme- 
nea cu acestea. 


ÎNTREBAREA CVIII 
Care este cea de a patra Taină ? 


RĂSPUNS 


Preoţia, care este de două feluri: una duhovnicească și 
alta dobîndită prin Taină, La preoția duhovnicească sînt păr- 
taşi toţi creștinii ortodocşi, după cum învaţă Petru Apostolul, 
cînd spune: Iar voi sînteți seminție aleasă, preoţie împără- 
tească, neam siînt, popor agonisit 2%; iar loan, în Apocalip- 
să; Ai fost înjunghiat și ai răscumpărat lui Dumnezeu, cu 
sîngele Tău, oameni din toată seminția și limba şi poporul şi 
neamul, și i-ai făcut Dumnezeului nostru împărăție şi preoți 283, 


261. I Cor, t1, 26. 
262. I Pt. 2, 9. 
263. Apoc, 5, 9. 

Şi — potrivit cu o atare preoție — se aduc și prinoase de acest 
fel, cum sînt: rugăciuni, mulțumiri, chinuri aduse trupului, 
aducerea pe sine la mucenicie pentru Hristos, și altele aseme- 
nea. Îndemnînd la acestea, apostolul Petru spune: Și voi în- 
şivă, ca pietre vii, zidiți-vă drept casă duhovnicească, preoție 
sfîntă, ca să aduceți jertfe duhovniceşti, bineplăcuie lui Dum- 
nezeu, prin lisus Hristos 25. Iar Pavel: Vă îndemn, deci, fra- 
ților, pentru îndurările lui Dumnezeu, să înfățișaţi trupurile 
voastre ca pe o jertfă vie, sfintă, bineplăcută lui Dumnezeu, 
ca închinarea voastră cea duhovnicească 355. 


ÎNTREBAREA CIX 
Cum se săvirșeşte preoția cea după 
Taină ? 

RĂSPUNS 


Preoţia care este Taină s-a riînduit apostolilor de către 
Hristos și, pînă azi, hirotonia se săvirșeşte prin punerea miîi- 
nilor lor, fiindcă episcopii urmează pe apostoli întru împărtă- 
şirea dumnezeieştilor Taine şi slujirea mîntuirii oamenilor, 
cum a spus Apostolul: Așa să ne socotească pe noi fiecare 
om : ca slujitori ai lui Hrisios şi ca iconomi ai Tainelor lui 
Dumnezeu %8, În această iconomie două lucruri se cuprind: 
întîi, puterea şi dreptul de a dezlega păcatele oamenilor, 
fiindcă despre aceasta s-a spus: Oricite veţi dezlega pe pă- 
mânt, vor fi dezlegate şi în cer 2. În al doilea rind, dreptul şi 
puterea de a învăţa, care se tălmăceşte prin aceste cuvinte: 
Mergînd, învălați toate neamurile, botezindu-le în numele Ta- 
tălui şi al Fiului și al Sfîntului Duh 258. Aşadar, Hristos a trimis 
pe apostoli să propovăduiască, iar apostolii hirotonind pe alţii, 
i-au trimis pentru aceeași lucrare, cum urmează din cuvintele 
sfîntului Luca, atunci cînd spune: Atunci își puneau mîinile 
aa I Pt. 2, 5, 

265. Rom. 12, |. 

266. TCO A T. 


267. Mt. 18, 18. 
268. Mt. 28, 19. 

Ma ei, şi ei luau Duhul Sfînt 2%. Tot așa : Și pe cînd slujeau 
Domnului (adică aduceau lui Dumnezeu jertfa cea fără de sîn- 
ge) și posteau, Duhul Sfînt a zis : Osebiţi-mi pe Barnaba și pe 
Saul, pentru lucrul la care i-am chemat. Atunci, postind și ru- 
gîndu-se, și-au pus mîinile peste ei- şi i-au lăsat să plece %9, 
lar Pavel: Nu-ţi pune mâinile degrabă pe nimeni 21. Aşadar, 
prin această hirotonie şi prin urmarea de la unul la altul, care 
niciodată nu s-a întrerupt, au puterea să înveţe dogmele cele 
mîntuitoare cei care au fost trimiși în acest scop, dar cei care 
nu au fost trimiși, nici aleși pentru această lucrare, nu trebuie 
în nici un chip să se încumete, după cum s-a spus de către 


Pavel: Cum vor propovădui de nu vor fi trimiși ? 272, 


ÎNTREBAREA CX 
Ce trebuie să se ia în seamă la a- 
ceastă Taină ? 


RĂSPUNS 


Trebuie să se cerceteze persoanele care vor să se ridice 
pînă la o asemenea Taină, dacă au trei însuşiri: întîi, un cu- 
get bun și curat, ţinîndu-se departe de acele păcate care îm- 
piedică preoţirea. Apoi să aibă și știință și înţelepciune, atit 
în iconomia dumnezeieştilor Taine, cît și în zidirea sufletească 
a poporului de obşte, prin învăţăturile lor. Și, în al treilea 
rînd, să aibă întregi toate mădularele lor, care le sînt de tre- 
buinţă pentru aceasta. 


ÎNTREBAREA CXI 
Inainte de preoţie, mai sînt şi alte 
trepte care se dau ? 

RĂSPUNS 


Preoţia cuprinde întru sine toate treptele, totuși ele tre- 
buie date după rînduială, anume : citeţ, cîntăreţ, purtător de 


269. Fapte 8, 17. 
270. Fapte 13, 2—3. 
271. 1 Tim. 5, 22. 
272. Rom. 10, 15. 

lumînări, ipodiacon, diacon, despre care se îndeletnicesc mai 
pe larg molitvenicele arhierești, numite Rînduieli. Acum ajun- 
ge să spunem doar, ca învăţătură a Mărturisirii: Ortodoxe, că 
episcopul trebuie să arate celui sfinţit, pentru fiecare treaptă, 
lucrarea pe care i-o încredinţează, fie dumnezeiasca slujbă, fie 
citirea Evangheliei sau a Apostolului, fie să ducă vasele sfin- 
tite, fie podoaba bisericii, fiindcă fiecare treaptă îşi are rostul 
său prin care se deosebește de alta, iar episcopul trebuie să 
o lămurească, 


ÎNTREBAREA CXII 
Care este a cincea Taină ? 


RĂSPUNS 


A cincea Taină este pocăinţa, care este o suferinţă a ini- 
mii pentru păcatele cu care a greșit omul. Pe acestea le osîn- 
deşte în fața preotului, cu gindul statornic că îşi va îndrepta, 
pe viitor, viaţa și cu dorinţa să împlinească orice canon îi va 
da preotul, duhovnicul său. Această Taină are tărie și îşi ca- 
pătă putere cînd dezlegarea de păcate se face de preot, potri- 
vit cu rînduiala şi datina Bisericii, așa încît îndată ce credin- 
ciosul își dobîndește iertarea, în clipa aceea i se iartă de Dum- 
nezeu toate păcatele, prin mijlocirea preotului, după cuvîntul 
lui Hristos, care a spus: Luaţi Duh Sfînt, cărora veți ierta pă- 
catele, le vor îi iertate și cărora le vefi ține, vor fi ținute 278. 


ÎNTREBAREA CXIII 
Ce trebuie să luăm în seamă la a- 
ceastă Taină ? 

RĂSPUNS 


Mai întîi trebuie să ţinem seama ca cel ce se pocăiește să 
fie creştin, de credință ortodoxă şi sobornicească, fiindcă po- 
căinţa fără credinţa adevărată nu este pocăință și nici nu e 
bine primită de Dumnezeu. În al doilea rînd, trebuie să cerce- 
tăm ca duhovnicul care primește gindurile creștinilor ce se 
pocăiesc să fie ortodox, fiindcă ereticul și cel ce s-a lepădat 


273. In 20, 23. 

de credinţă nu are nici o putere să dezlege păcatele. În al trei- 
lea rînd, e nevoie ca cel ce se pocăieşte să aibă inimă zdro- 
bită şi mîhnire pentru păcatele sale, cu care a supărat pe 
Dumnezeu sau a vătămat pe aproapele său. Pentru această 
zdrobire a inimii grăiește David: Inima înfrîntă și smerită 
Dumnezeu nu o va urgisi 2", Acestei înfringeri a inimii trebuie 
să-i urmeze şi mărturisirea prin viu grai a tuturor păcatelor, 
în parte, Fiindcă duhovnicul nu poate dezlega nimic, dacă nu 
ştie cele ce trebuie să fie dezlegate și ce canon trebuie să dea 
pentru ele. Această mărturisire este limpede arătată în Sfînta 
Scriptură, care scrie : Și mulți dintre cei ce crezuseră veneau 
ca să se mărturisească și să spună faptele lor 25. Iar, într-alt 
loc: Mărturisiți-vă, deci, unul altuia păcatele şi vă rugați 
unul pentru altul, ca să vă vindecaţi 2%. Și, iarăşi : Și ieşeau 
la el tot ținutul Iudeii şi toţi cei din Ierusalim şi se botezau de 
către el (de Ioan), în rîul Iordan, mărturisindu-și păcatele 27. 
Această mărturisire trebuie să aibă însușirile acestea: să fie 
smerită, cucernică, adevărată, nefățarnică, osîndindu-se pe 
sine, cu obidă, cînd se săvirşește. Iar a treia parte a pocăinţei, 
canonul şi pedeapsa, pe care le hotărăște duhovnicul, cum ar 
fi : rugăciuni, milostenii, posturi, cercetarea sfintelor locuri, 
mătănii și altele asemănătoare care se vor arăta potrivite, 
după socotința duhovnicului. Numai că acela care va pleca de 
la spovedanie trebuie să se gindească la cele spuse de Psal- 
mist : Fereşte-te de rău şi Í bine 2 şi la ceea ce a grăit Mîn- 
tuitorul nostru: Iată că te-ai făcut sănătos. De acum să nu 
mai păcătuieşti, ca să nu-ţi fie ceva mai rău 2%. Deși este cu 
neputinţă omului să se ferească cu totul de a păcătui, cu toate 
acestea, fiecare ortodox este ţinut — de la o spovedanie la 
alta — să-și îndrepte cît poate viaţa, potrivit cu conştiinţa 
pe care o are. 

274. Ps. 50, 18. 

275. Fapte 19, 18. 

276. lac. 5, 16. 

277. Mc. 1, 5. 


278. Ps. 33, 13. 
279. Im. 5, 14. 

ÎNTREBAREA CXIV 
Care sint foloasele acestei Taine ? 
RĂSPUNS 


Primul folos este că, după cum odată cu păcatul pierdem 
această nevinovăție pe care am cîștigat-o la botez, tot astfel 
ne apropiem iarăși de ea prin pocăință. Și după cum, prin 
păcat, sîntem lipsiți de harul dumnezeiesc, tot așa, prin po- 
căinţă îl dobindim din nou. Și după cum, prin păcat, mergem 
către robia diavolului, tot așa, prin pocăință ne dezbărăm de 
ea. Și după cum, prin păcat, ruşinea şi teama intră în cugetul 
nostru, tot aşa, prin pocăință se întoarce în noi o pace şi o 
încredere asemenea celei ce au copiii în părinții lor. 


ÎNTREBAREA CXV 
Care este a şasea Taină ? 
RĂSPUNS 


Cinstita nuntă, care se face mai întîi prin învoirea dintre 
bărbat și femeie, fără vreo piedică oarecare. Această învoire 
nu este socotită drept o înţelegere pentru adevărata nuntă 
decît atunci cînd ei înșiși mărturisesc unul celuilalt făgădu- 
ința lor înaintea preotului și cînd își vor da mîna, arătînd că 
va păstra unul față de celălalt credinţă, cinste, dragoste în 
căsnicie pe toată viaţa lor și nu-l va părăsi unul pe celălalt în 
vreo primejdie. Această învoire şi făgăduinţă a lor se întă- 
reşte, apoi, și se binecuvintează de preot și se împlineşte ce 
stă scris: Cinstită să fie nunta întru toate şi patul nespurcat 28. 


ÎNTREBAREA CXVI 
Care sînt roadele acestei Taine ? 
RĂSPUNS 


Intti că omul, odată cu nunta, se îndepărtează de la orice 
primejdie de curvie și neînfrinare, fiindcă cinstita nuntă de 
aceea a fost orinduită, ca să stingă pofta trupească, precum 


280. Evr, 13, 4. 

grăieşte Pavel: Dar din cauza desfrînării, fiecare. să-și aibă 
femeia sa şi fiecare femeie să-și aibă bărbatul său %!. În al 
doilea rînd, fiindcă se dă cinste facerii de copii, prin, naștere 
cinstită. În al treilea rînd, cînd se întîmplă vreo boală sau altă 
primejdie, bărbatul se dăruiește soţiei sale ca tovarăș credin- 
cios, și soţia, bărbatului, pentru dragostea cea mare și legă- 
tura de prietenie care se naște între ei. Pentru aceasta Scrip- 
tura dă mărturie, cînd spune : De aceea va lăsa omul pe tatăl 
său şi pe mama sa și se va uni cu femeia sa şi vor fi amîndoi 
un trup 282. 


ÎNTREBAREA CXVII 
Care este a șaptea Taină a Bisericii? 
RĂSPUNS 


Maslul, care este rînduit de Hristos, deoarece, cînd Și-a 
trimis ucenicii Săi, cite doi: ungeau cu untdelemn pe mulți 
bolnavi și-i vindecau 28, Apoi, întreaga Biserică și-a luat obi- 
ceiul să-l săvirșească. Aceasta se vede din epistola sfintului 
Iacov, tare spune: Este cineva bolnav între voi ? Să cheme 
preoții Bisericii şi să se roage pentru el, ungîndu-l cu untde- 
lemn în numele Domnului. Și rugăciunea credinţei va mîntui 
pe cel bolnav și Domnul îl va ridica, şi de va fi făcut păcate 
se vor ierta lui 284, 


ÎNTREBAREA CXVIII 
Ce trebuie să vedem în această 
Taină ? 
RĂSPUNS 
Întîi trebuie să luăm seama ca Taina aceasta să se săvir- 
șească de preoţi, cu tot ceea ce însoțește taina, și nu de alt- 
cineva. Apoi, untdelemnul să fie curat, fără de adaose. Iar bol- 
navul să fie ortodox și de credinţă sobornicească, să-și fi măr- 
281. I Cor. 7, 2, 
282. Fac. 1, 14. 


283. Mc. 6, 13. 
284. lac. 5, 14. 

turisit păcatele înaintea preotului, duhovnicul său. Și, în al 
treilea rînd, în vremea ungerii, să se citească rugăciunea 
aceea în care se tălmăcește puterea acestei Taine. 


ÎNTREBAREA CXIX 
Care sînt roadele acestei Taine ? 
RĂSPUNS 


Foloasele şi roadele care se nasc din această Taină, apos- 
tolul Iacov le tălmăceşte zicînd: iertarea păcatelor, mîntu- 
irea sufletului, apoi sănătatea trupului. Și chiar dacă lecuirea 
trupului nu se petrece întotdeauna, iertarea păcatelor sufle- 
tului urmează pururea pentru cel care s-a pocăit. 


ÎNTREBAREA CXX 
Care este al unsprezecelea articol al 
credinței ? 

RĂSPUNS 


Astept învierea morţilor. 


ÎNTREBAREA CXXI 
Ce învaţă acest articol al credinței ? 
RĂSPUNS 


Învață învierea de netăgăduit a trupurilor omenești, atit 
a celor bune, cît şi a celor rele, care se va face după moarte, 
potrivit cu cuvîntul Domnului, Care spune că: Toţi cei din 
morminte vor auzi glasul Lui şi vor ieși cei ce au făcut fapte 
bune, spre învierea vieții, iar cei ce au făcut cele rele, spre 
învierea osindirii 28% bis, Jar trupurile vor fi aceleași ca cele în 
care au vieţuit pe lumea aceasta, după cum spune lov: Căci 
ştiu că cel ce mă va slobozi, pe pămînt, dăinuiește în veci. Se 
va înălța iarăși pielea mea care trece, răbdătoare, prin aceste 
încercări. Fiindcă ele de la Dumnezeu mi s-au petrecut. De 
acestea îmi dau seama în cugetul meu, pe ele ochiul meu și 


284 bis In 5, 28. 

nu alt careva le-a văzut şi toate au ajuns la capăt în lăuntrul 
meu 285. Numai că trupul acesta, de care spunem că va fi ace- 
lași, va fi atunci nestricăcios și nemuritor la înviere, după 
ceea ce s-a spus de către Pavel: Nu toți vom muri, dar toți ne 
vom schimba, deodată, într-o clipeală de ochi, la trîmbița cea 
de apoi. Căci irîmbița va suna şi morții vor învia nestricăcioși, 
iar noi ne vom schimba. Căci trebuie ca acest trup stricăcios 
să se îmbrace în nestricăciune și acest (trup) muritor să se îm- 
brace in nemurire 236, De asemenea, trebuie să știm şi acest lu- 
cru, că fiecare suflet se va întoarce în însuși trupul său şi a- 
tunci, împreună cu el, va lua desăvirșită plată veșnică, potrivit 
cu faptele pe care le-a săvirşit. Tot așa, și trupurile necredin- 
cioșilor vor fi nemuritoare, fiindcă vor primi pedeapsa pe veci. 


ÎNTREBAREA CXXII 
Ce învață apoi ucest articol al cre- 
dinței ? 
RĂSPUNS 
Învață că fiecare creştin să-și amintească pururi de patru 
lucruri : moartea, Judecata din urmă, chinurile iadului şi îm- 
părăția cea veșnică. 


ÎNTREBAREA CXXIII 
Ce folos are omul aducindu-și amin- 
te de aceste patru lucruri ? 
RĂSPUNS 


Folosește fiindcă se naşte într-însul cucernicia, păzirea 
de păcat, teamă de gheena cea din iad, dragoste pentru îm- 
părăţia cerească şi, cugetînd la acestea, trebuie să se pregă- 
tească de moarte. Aduciîndu-şi aminte de ziua cea din urmă, 
să fie pregătit să dea socoteală de gindurile, de vorbele şi de 
faptele lui. Amintindu-și de iad, să aibă grijă să nu cadă într- 
însul ; aducîndu-și aminte de împărăţia cerurilor, să se stră- 
duiască să o dobiîndească, 


285. lov 5, 28—29. Li 
286. 1 Cor. 5, 15. 

INTREBAREA CXXIV 
Care este al doisprezecelea articol 
al credinţei ? 

RĂSPUNS 


Şi viaţa veacului ce va să fie. 


ÎNTREBAREA CXXV 
Ce învață Sfînta Biserică la acest ar- 
ticol al credinței ? 

RĂSPUNS 


Că, în veacul ce va să vină, va veni binecuvîntarea lui 
Dumnezeu peste aleşii Săi și viaţa veşnică, cu bucurii şi plă- 
“ceri duhovniceşti, care nicicînd nu vor avea sfîrşit, după cum 
:dă mărturie Scriptura, cînd spune: Cele ce ochiul n-a văzut 
şi urechea n-a auzit şi la inima omului nu s-au suit, pe aces- 
lea le-a gătit Dumnezeu celor ce-L iubesc pe El?%. Şi, în alt 
loc, grăieşte deopotrivă : Căci împărăţia lui Dumnezeu nu este 
mîncare şi băutură, ci dreptate şi pace și bucurie în Duhul 
Siint 288. 


ÎNTREBAREA CXXVI 
Oare numai sufletul, sau și trupul 
împreună cu el, se va bucura de des- 
fătarea cea veșnică ? 

RĂSPUNS 


După cum sufletul împreună cu trupul au săvirșşit faptele 
bune pentru răsplata cea veșnică, tot aşa şi sufletul împreună 
cu trupul, și nu despărțite, vor avea desfătare şi veselie. Pen- 
tru că nu va fi una bucuria sufletului și alta a trupului, odată 
ce trupul va ajunge proslăvit, iar omul va fi alcătuit din suflet 
şi trup proslăvit. Atunci va fi asemenea îngerilor, după cum 
spune Scriptura : Căci la înviere nici nu se însoară, nici nu se 


287. I Cor. 2 9. 
288. Rom. 14, 17. 

mărită, ci sînt ca îngerii lui Dumnezeu în cer ?®, Trupul va îi 
proslăvit, nemuritor, nestricăcios, fără trebuință de mîncare 
și de băutură, asemenea duhului, potrivit cu Scriptura, care 
grăiește : Mozţii vor învia nestricăcioși, iar noi ne vom schim- 
ba. Căci trebuie ca acest trup stricăcios să se îmbrace în ne- 
stricăciune şi acest (trup) muritor să se îmbrace în nemu- 
rire 2%, Iar bucuria şi veselia nu vor fi altceva decît contem- 
plarea Fericitei Treimi şi o dănţuire duhovnicească împreună 
cu îngerii, cum spune Apostolul: Căci vedem acum ca prin 
oglindă, în ghicitură, iar atunci față către față; acum cunosc 
în parte, dar atunci voi cunoaște pe deplin, precum am fost 
cunoscut și eu 2%!, Și cu toate că Domnul a grăit către Moise: 
Că nu poate vedea omul fața Mea şi să trăiască?%? dar a- 
ceasta se înţelege pentru starea dinainte de răscumpărare și 
pentru trupul acesta stricăcios și neproslăvit, și pentru viaţa: 
de acum. Dar după răscumpărare, în trup proslăvit, în viața 
viitoare și veşnică, după ziua Judecăţii din urmă, ni se va 
dărui de către Dumnezeu lumină, cu care vom vedea lumina 
lui Dumnezeu, cum spune Psalmistul: Că la tine este izvorul 
vieţii, întru lumina Ta vom vedea lumină 295. Care, odată ce 
este privită, face să înceteze toată dorinţa de orice înţelep- 
ciune și bunătate, fiindcă toate celelalte bunătăţi se cuprind 
în privirea binelui celui mai înalt, iar gustarea dintru aceasta 
este plinirea a toată desfătarea, potrivit cu același Psalmist, 
care spune : Sătura-mă-voi cînd se va arăta slava Ta 24. 


289. Mt. 22, 30. 
290. 1 Cor, 15, 53. 
291. 1 Cor. 13, 12. 
292. leş. 33, 20. 
293. Ps. 35, 9. 
294. Ps. 16, 15. 

A MĂRTURISIRII ORTODOXE 
A BISERICII RĂSĂRITENE 


DESPRE NĂDEJDE 


ÎNTREBAREA I 
Ce este nădejdea ? 
RĂSPUNS 


Nădejdea este o încredere adevărată în Dumnezeu, dată 
în inima omului prin însuflare și iluminare de la Dumnezeu, 
ca să nu deznădăjduiască vreodată de harul lui Dumnezeu, 
atît pentru iertarea păcatelor, cît și pentru oricare cerere, cînd 
se cere un lucru bun, fie dintre lucrurile vremelnice, fie din 
cele veşnice. Despre ea grăieşte astfel Apostolul: Nu lepădați 
dar încrederea voastră, care are mare răsplătire !. Şi, în alt 
loc: Căci prin nădejde ne-am miîntuit ; dar nădejdea care se 
vede nu mai e nădejde. Cum ar nădăjdui cineva ceea ce vede ? 
lar dacă nădăjduim ceea ce nu vedem, așteptăm prin răb- 
dare ?. 


1. Evz. 10, 35. 
2. Rom. 8, 24—25. 

ÎNTREBAREA II 
Cu ce se face nădejdea sigură și 
fără greş pentru om ? 

RĂSPUNS 


Toată nădejdea noastră este Domnul nostru lisus Hristos,. 
după cum spune Apostolul: După porunca lui Dumnezeu, Mîn- 
tuitorul nostru, și a lui lisus Hristos, nădejdea noastră. 
Fiindcă printr-lnsul le primim pe toate, după cum ne învaţă 
Însuși Hristos, cînd spune: Și orice veţi cere întru numele 
Meu, aceea voi face, ca să fie slăvit Tatăl întru Fiul. În 
aceasta înţelegem și dumnezeiescul har, fiindcă prin Hristos 
ni s-a dat, după Sfînta Scriptură, care grăiește : Pentru că Le- 
gea prin Moise s-a dat, iar harul și adevărul, prin lisus Hris- 
tos 5 și pe acest har se întemeiază toată nădejdea noastră. Încă 
şi în păzirea poruncilor lui Dumnezeu mare încredințare 
avem, fiindcă Hristos a zis: Cel ce are poruncile Mele și le 
păzeşte, acela este care Mă iubește ; iar cel ce Mă iubește pe: 
Mine va fi iubit de Tatăl Meu şi-l voi iubi şi Eu și Mă voi ară- 
ta lui $. Încă și prin cuminecarea cu înfricoşatele și preacu- 
ratele Taine, adică trupul și sîngele lui Hristos, prin care 
Domnul nostru rămîne în noi, nădejdea noastră se face pu- 
ternică. Pentru că El spune: Cel ce mănîncă trupul Meu şi 
bea sîngele Meu rămîne întru Mine și Eu întru el?. Și, în sfir- 
şit, prin rugăciunea neîncetată, cum ne învaţă Apostolul, cînd 
grăieşte : Este vreunul dintre voi în suferință ? Să se roage 8, 
şi alt apostol spune : Dar voi, iubiţilor, zidiţi-vă pe voi înşivă, 
întru a voastră preasfintă credință, rugindu-vă în Duhul Sfînt. 
Păziţi-vă întru dragostea lui Dumnezeu și aşteptaţi mila Dom- 
nului nostru lisus Hristos, spre viaţă veșnică ?. 


3. I Tim. 1, 1. 
4. In. 14, 13. 
5. In. 1, 17. 
6. In. 14, 21. 
7. In. 6, 57. 
8. lac. 5, 13. 
9. Iuda 1, 20. 

ÎNTREBAREA III 
Ce trebuie să avem în vedere ca să 
înțelegem această a doua parte a 
Măsrturisirii Ortodoxe ? 
RĂSPUNS 


În această a doua parte a Mărturisirii Ortodoxe ni se pare 
potrivit să avem în vedere Rugăciunea domnească și cele 
nouă Fericiri. Deoarece orice vrem să cerem de la Dumnezeu, 
mai întîi trebuie să-L rugăm cu credinţă și apoi cu nădejde, 
cum că negreşit ni le va da, după cum spune Apostolul: Cre- 
dincios este Cel care vă cheamă. El va şi îndeplini 1. Deopo- 
trivă şi fericirile, prin nădejde le dobiîndim, dacă vom urma 
căile cele bune, cu nădejdea că ne vom bucura de făgăduin- 
tele Fericirilor. 


ÎNTREBAREA IV 
Ce este rugăciunea ? 
RĂSPUNS 


Rugăciunea este o cerere către Dumnezeu, izvorită din 
credinţă fierbinte, cu nădejdea că vom căpăta ceea ce am ce- 
rut, potrivit cu voia Lui. Rugăciunea este suire a minții și a 
voinţei noastre la Dumnezeu, prin care Îl slăvim pe Dumne- 
zeu, sau Îl rugăm, sau Îi mulțumim pentru binefacerile Sale 
faţă de noi. 


ÎNTREBAREA V 
Ce trebuie să iacă omul înainte de 
a-și începe rugăciunea ? 
RĂSPUNS 
Trebuie să știm că rugăciunile sînt de trei feluri. Cea din- 
tii este cea prin care mulțumim lui Dumnezeu pentru binefa- 
cerile Sale, aşa cum a făcut vechiul Izrail pentru slobozirea 
din Egipt. Şi noi, deopotrivă, avem îndatorirea să mulţumim 


10. 1 Tes. 5, 24.- 

pururi pentru toate binefacerile lui Dumnezeu față de noi, Și 
îndeosebi fiindcă ne-a slobozit de vrăjmaşul sufletului nostru ; 
împreună cu Apostolul care spune: Rugaţi-vă neîncetat. Daţi 
mulțumire pentru toate, căci aceasta este voia lui Dumnezeu, 
întru Hristos lisus, pentru voi!!.' Și, într-altă parte: Mulţu- 
mesc totdeauna Dumnezeului meu pentru voi, pentru harul lui 
Dumnezeu, dat vouă în Hristos Iisus !?. Iar, într-alt loc: Mul- 
țumind cu bucurie Tatălui, Celui ce ne-a învrednicit pe noi să 
luăm parte la moştenirea sfinţilor, întru lumină. El ne-a scos 
de sub puterea întunericului și ne-a strămutat în împărăția 
Fiului iubirii Sale 3. 

A doua rugăciune este aceea în care rugăm pe Dumnezeu 
să ierte păcatele noastre, aşa încît să ne izbăvească şi de pe- 
deapsă şi să reverse asupra noastră și harul Lui cel sfînt, asu- 
pra sufletului şi asupra trupului. Această rugăciune o săvirșim 
și pentru noi şi pentru cei apropiaţi nouă, după cum spune 
Apostolul : De aceea și noi, din ziua în care am auzit aceasta, 
nu încetăm să ne rugăm pentru voi și să cerem să vă umpleți 
„de cunoașterea voii Lui, întru toată înțelepciunea şi pricepe- 
„rea duhovnicească 14, A treia rugăciune facem cînd binecuviîn- 
tăm, aducînd cîntări Domnului și Dumnezeului nostru, pentru 
:măreţia Lui cea neapropiată și pentru slava cea veșnică, după 
cum grăiește sfințitul Psalmist : În toate zilele Te voi binecu- 
vînta şi voi lăuda numele Tău, în veac şi în veacul veacului. 
Mare este Domnul și lăudat foarte și măreția Lui nu are sfîrșit. 
„Neam şi neam vor lăuda lucrurile Tale şi puterea Ta o vor 
vesti 15. Care rugăciune se cuprinde mai ales în marea doxolo- 
-gie pe care o citim sau o cîntăm, în fiecare zi, în biserică, 


ÎNTREBAREA VI 
Ce mai este încă de trebuinţă la ru- 
găciune ? 


11. 1 Tes. 5, 17. 
12. I Cor, 1, 4. 
13. Col. 1, 12. 
14. Col. 1, 9. 
15. Ps. 144,2. 

RĂSPUNS 


Trebuincioasă este pentru noi cuvenita pregătire, cînd 
vrem să ne facem rugăciunea, cu înţelepciune, adică, și cu 
evlavie, după învăţătura Apostolului, cînd grăiește : Ca, lepă- 
dînd fărădelegea și poftele lumești, să trăim cu înțelepciune și 
cu dreptate şi cucernicie în veacul de acum 18, și cu zdrobirea 
inimii, după cum, în altă parte, Apostolul ne învaţă, zicînd: 
Cuvîntul lui Hristos să locuiască întru voi cu bogăție. Învă- 
țați-vă şi povățuiţi-vă între voi, cu toată înțelepciunea. Cân- 
taţi în inimile voastre lui Dumnezeu, mulţumindu-l în psalmi, 
în laude și în cântări duhovnicești !. Trebuie, încă, să ne ru- 
găm, fără vreo minie sau pizmă, după cum s-a spus: Jar de nu 
veţi ierta oamenilor greșelile lor, nici Tatăl vostru nu vă va 
ierta greșelile voastre 18. Şi dacă cineva este mînios pe noi, 
mai întîi să-l rugăm şi să facem pace cu dinsul, potrivit cu 
Scriptura care spune: Deci, dacă îți vei aduce darul tău la 
altar şi acolo îți vei aduce aminte că fratele tău are ceva îm- 
potriva ta, lasă darul tău acolo, înaintea altarului, și mergi în- 
tîi și împacă-le cu fratele tău și apoi, venind, adu darul tău 19, 
Rugîndu-ne, trebuie însă să alungăm, departe de noi, toate ce- 
lelalte griji pentru ca rugăciunea noastră să fie curată și bine 
primită la Dumnezeu și să nu se spună și despre noi, ca despre 
fățarnici : Acest popor Mă cinstește cu buzele, dar inima lui 
este departe de Mine 2 și nici să nu se gindească despre noi 
[cuvîntul] psalmului care spune : Iar rugăciunea lui să se pre- 
facă în păcat 21, 


16. Tit 2, 12. 
17, Col. 3, 16. 
18. Mt. 6, 15. 
19. Mt. 5, 23. 
20. Mc. 7,6. 
21. Ps. 108, 6. 

ÎNTREBAREA VII 
Care este Rugăciunea domnească ? 


RĂSPUNS 


Tatăl nostru, Carele ești în ceruri, siințească-se nu- 
mele Tău, şi ce urmează, 


ÎNTREBAREA VIII 
În cîte părți se împarte Rugăciunea 
aceasta domnească ? 

RĂSPUNS 


În început, în cereri și în încheiere, 


ÎNTREBAREA IX 
Care este începutu? ? 
RĂSPUNS 


Tatăl nosiru, Carele ești in ceruri. 


ÎNTREBAREA X 
Ce înțeles are inceputul acesta ? 
RĂSPUNS 


Mai întii ne învaţă cum că acela care vrea să roage pe 
Dumnezeu nu trebuie să vină înaintea Lui numai ca o făptură 
a Sa, ci şi ca fiu al Său după har. Fiindcă, dacă nu este fiu, 
nu poate să-l spună Tată. Iar harul acesta al înfierii, lisus 
Hristos l-a da celor ce cred într-Însul, după cum grăieşte 
Scriptura : Și celor câți l-au primit, care cred în numele Lui, 
le-a dat putere ca să se facă fii ai lui Dumnezeu %. Și în altă 
parte : Și pentru că sînteți fii, a trimis Dumnezeu pe Duhul 
Fiului Său în inimile noastre, care strigă: Avva, Părinte ] %. 
Pentru aceasta Îl şi numim Tată al nostru. În al doilea rînd, 
trebuie să fie fiu al Bisericii noastre, ortodoxe și sobornicești, 
pentru că cine nu recunoaște Biserica drept maică a sa nu 


22. In. 1, 12. 
23. Gal. 4, 6. 

poate să-L recunoască pe Dumnezeu drept Tată al său, după 
cuvîntul care zice: Spune-l Bisericii, iar de nu va asculta nici 
de Biserică, să-ți tie ţie ca un păgîn şi vameş %. În al treilea 
rînd, nu se cade să aibă nici o îndoială că nu va căpăta lucrul 
pe care-l cere, fiindcă Îl roagă pe un Părinte iubitor și îndu- 
rător, Părinte obștesc, al tuturor, după cum grăieşte Scriptura : 
Fiți milostivi, precum şi Tatăl vostru este milostiv 25. Acesta, 
nu numai că nu se împotriveşte să ne dea cele ce-l cerem, dar 
El ne arată și în ce chip să-L rugăm, şi primeşte cu milostivire 
rugăciunile noastre, numai cît să se facă întru curăţie şi din 
adîncul inimii. Fiindcă El ştie ce vrea fiecare dintre noi să-L 
roage, după cum s-a spus: Că știe Tatăl vostru de cele ce 
aveți trebuință, mai înainte ca să cereţi voi de la E1%, Şi, în 
altă parte: Deci, dacă voi, răi fiind, ştiţi să daţi daruri bune 
fiilor voştri, cu cît mai mult Tatăl vostru Cel din ceruri va da 
cele bune celor care cer de la El 22. În al patrulea rînd, acest 
cuvînt înainte ne învaţă cum că Dumnezeu este Tatăl nostru 
al tuturor ; în acest chip și noi credincioșii trebuie să fim frați 
între noi şi să ne rugăm nu numai pentru noi, ci și pentru fraţii 
noştri, unul pentru altul, după cum învaţă Scriptura, cînd 
spune: vă rugaţi unul pentru altul, ca să vă vindecaţi 28 — 
către Părintele nostru obștesc, adică, după cum El a spus: Și 
Tată al vostru să nu numiţi pe pămînt, că Tatăl vostru unul 
este, Cel din ceruri %. Pentru ca Acela, văzînd dragostea noas- 
tră frăţească (pe care totdeauna o cere în Sfînta Evanghelie), 
și ca un părinte se bucură de aceasta, şi, ca unul gata să-și 
plece urechea, mai grabnic ne ascultă. În al cincilea rînd, 
prin cuvîntul acela care spune : în ceruri, ne tîlcuieşte să ne 
înălțăm mintea noastră și întreg cugetul nostru, de la cele pă- 
mîntești şi pieritoare, la cer şi la cele nepieritoare, în timpul 
cînd ne rugăm. lar Dumnezeu și Tatăl nostru nu se află numai 
24 Mt. 18, 17. 

25. Lc. 6, 35. 

26. Mt. 6, 8. 

27. Mt. 7,11. 


28. lac. 5. 16. 
29. Mt. 23, 9. 

în ceruri, ci este de față pretutindeni și pe toate le împlineşte. 
Dar fiindcă harul Său şi mulțimea bunătăţilor Sale strălucesc 
mai cu seamă în cer, pentru aceasta cerul se cheamă Scaunul 
Său, cum zice proorocul că : În cer a gătit Scaunul Său % şi, în 
alt loc: Domnul în cer a gătit Scaunul Său şi împărăția Lui 
peste toți stăpînește °?! 


ÎNTREBAREA XI 
În a doua parte a acestei Rugăciuni 
domneşti, cîte cereri se cuprind ? 
RĂSPUNS 


Şapte sînt cele cerute. 


ÎNTREBAREA XII 
Care esie cea dintii cerere din Rugă- 
ciunea domnească ? 

RĂSPUNS 


Siinţească-se numele Tău. 


ÎNTREBAREA XIII 
Ce cuprinde într-însa această ce- 
rere ? 

RĂSPUNS 


Mai întîi cuprinde aceasta: cum să cerem de la Domnul 
și Dumnezeul nostru să ne dea viață cucernică, împodobită cu 
virtuţi și fapte bune, de la care oamenii să se îndemne să slă- 
vească numele lui Dumnezeu, pentru cucernicia vieţii noastre, 
după cum s-a spus: Așa să lumineze lumina voastră înaintea 
oamenilor, aşa încît să vadă faptele voastre cele bune şi să 
slăvească pe Tatăl vostru Cel din ceruri *?. În al doilea rînd, 
cuvîntul acesta cere nu numai ca viaţa noastră să fie spre 
slava lui Dumnezeu, ci și ca toți cei ce nu cred, nici nu cunosc 

30. Ps. 10, 4. 


31. Ps. 102, 19. 
32. Mt. 5, 16. 

pe Dumnezeul cel adevărat, să se întoarcă și să-L cunoască, 
așa încît, într-înșii și printr-înșii, să se slăvească numele lui 
Dumnezeu. Încă ne rugăm Domnului și Dumnezeului nostru 
pentru aceia care poartă numele creştinătăţii adevărate, dar 
duc o viaţă rea și desfrinată, de pe urma căreia se defăimează 
credința și Dumnezeul nostru. Pentru aceştia spune Apostolul: 
Avînd înfățișarea adevăratei credințe, dar tăgăduind puterea 
ei ; şi, în altă parte: Căci numele lui Dumnezeu, din pricina 
voastră este hulit între neamuri 3%. Unora ca aceştia această 
parte a rugăciunii le cere să se căiască şi să înceteze cu viața 
nerușinată, trăind în cucernicie și cumpătare de-acum încolo, 
ca, în acest chip, numele lui Dumnezeu să se poată sfinţi. Pe 
lîngă acestea, trebuie să știm că numele lui Dumnezeu este 
sfint prin sine însuși, dar se spune că în noi și de către noi se 
sfințește, cînd noi ne sfințim pe noi înșine cu o viaţă cucer- 
nică şi îmbunătăţită, întru slava numelui Său. 


ÎNTREBAREA XIV 
Care este a doua cerere ? 
RĂSPUNS 


Vie împărăţia Ta. 


ÎNTREBAREA XV 
Ce se cuprinde în aceasiă a doua 
cerere ? 

RĂSPUNS 


Ne rugăm lui Dumnezeu ca El, cu harul și dreptatea Sa 
şi cu îndurarea Sa, să împărăţească în noi toţi, și mai cu 
seamă în inima noastră, iar nu păcatul, după cum stă scris: 
Deci să nu împărdțească păcatul în trupul vostru cel muritor, 
ca să vă supuneţi poftelor lui %. În al doilea rind, această ce- 
rere arată că omul, aflindu-se în harul lui Dumnezeu și sim- 

33. II Tim. 3, 5. 


34. Rom. 2, 24. 
35. Rom. 6, 12. 

tind bucuria cerească, disprețuiește lumea și va dori să dobîn- 
dească împărăţia lui Dumnezeu, după cum spunea Apostolul: 
Doresc să mă despart de trup și să fiu împreună cu Hristos 36. 
În al treilea rînd, că ne rugăm lui Dumnezeu să grăbească a 
doua venire a Sa, în care Fiul omului va veni întru slava Sa 3? 
și va fi învierea morților şi Judecata de apoi, prin care să se 
poată înlătura împărăția lumii acesteia și vrăjmașul sufletelor 
noastre și să vină împărăţia cerurilor, ca Dumnezeu să fie 
toate în toţi 5, cum spune Apostolul. 


ÎNTREBAREA XVI 
Care este a treia cerere ? 


RĂSPUNS 


Facă-se voia Ta, precum în cer și pe pămint. 


ÎNTREBAREA XVII 
Ce cuprinde într-însa această a treia 
cerere ? 

RĂSPUNS 


Mai întii, ne rugăm lui Dumnezeu să nu îngăduie să ne 
petrecem viața în lumea aceasta după voinţa noastră, ci să 
fim cîrmuiţi după cum este voia și plăcerea Sa. Ne rugăm apoi 
să nu se facă din partea noastră și nici a celorlalți oameni 
vreo înfruntare sau vreo împotrivire față de voia Sa. Şi, după 
cum îngerii în ceruri se supun în toate, fără să cîrtească, vo- 
inței lui Dumnezeu, tot astfel şi oamenii, toți, să se supună 
lui Dumnezeu, pe pămînt, fără mîhnire și cu toată recunoștin- 
ţa. În al treilea rînd, arătăm cu această cerere a noastră că nu 
se poate ivi pentru noi, aleșii lui Dumnezeu, nici o întîmplare, 
atît în viaţa; cucernică pe care trebuie să o ducem, cît și în 
ispitele și prigoanele vrăjmașului, fără îngăduirea și voinţa 
Jui Dumnezeu, fiindcă Domnul Se îngrijește nu numai de noi. 

36. Fil 1, 23, 


37. MŁ. 25, 31. 
38. I Cor. 15, 28. 

dar și de firele de păr din capul nostru, după cum grăiește 
Scriptura : Ci şi perii capului vostru, toţi sînt numărați % şi, 
în alt loc: Și păr din capul vostru nu va pieri 40, 


ÎNTREBAREA XVIII 
Care este a patra cerere ? 


RĂSPUNS 


Piinea noastră cea de toate zilele dă-ne-o nouă 
astăzi. 


ÎNTREBAREA XIX 
Ce cuprinde într-însa această ce- 
rere ? 

RĂSPUNS 


Mai întîi, este vorba de hrana cea mai presus de fire a 
sufletului nostru, care este cuvîntul lui Dumnezeu, despre care 
Scriptura spune: Nu numai cu pîine va trăi omul, ci cu tot 
cuvîntul care iese din gura lui Dumnezeu +1. Ne rugăm, aşadar, 
să ne ferească Dumnezeu să înfometăm după cuvîntul Său cel 
sfînt, adică după învăţătura lui Hristos. Fără de care omul cel 
dinlăuntru moare, ca lovit de foamete şi de lipsă. Aci trebuie 
să ne amintim de moartea sufletului, care se abate mai ales 
asupra celor ce nu vor să asculte de cuvîntul Domnului și de 
învățături, și care dau o pildă rea. În al doilea rînd, cuprinde 
în sine cealaltă hrană a sufletului, adică împărtăşania cu 
trupul și sîngele lui Hristos. Fiindcă astfel grăiește Hristos cu 
privire la aceasta: Trupul Meu este adevărată mîncare și sîn- 
gele Meu, adevărată băutură. Cel ce mănîncă trupul Meu și 
bea sîngele Meu rămîne întru Mine și Eu întru el+?. Ca să ne 
împărtăşim deci, cu vrednicie, din hrana aceasta, ne rugăm — 
în această parte — ca El să ne-o dea, cu harul, adică, și cu iu- 
birea Sa de oameni. Și cînd vom fi părtași acestor două hrane, 

39, Le. 12. 7. 

40. Le. 21, 18. 


al. Mt. 4,4. 
42. În. 6, 35—95. 

atunci vom avea în lăuntrul nostru împărăţia cerurilor. Apoi 
și celelalte lucruri vremelnice și stricăcioase de care are tre- 
buință alcătuirea noastră ni se vor da de către Dumnezeu, ca 
adaose, după cum stă scris: Căutaţi mai întîi împărăția lui 
Dumnezeu şi dreptatea Lui și toate acestea se vor adăuga: 
vouă 15. În al treilea rînd, în această rugăciune, la cuvîntul 
care zice pîinea, se cuprind toate cite sînt trebuincioase ca să 
ne păstrăm viața în această lume, atît cele care privesc hrana, 
cît şi celelalte de care avem nevoie ca să trăim. La aceasta, 
fiecare trebuie să ia aminte să ceară cele ce sînt spre îndes- 
tulare şi îndreptăţite și nu pe cele de prisos şi pentru desfă- 
tare, care ţin de risipă şi dau naștere la păcat. Pentru acestea 
spune Pavel: Să umblăm cuviincios, ca ziua; nu în ospeţe şi 
în beţii, nu în desfrînări și în fapte de ruşine 4%, iar în altă 
parte : Ci avînd hrană și îmbrăcăminte, cu aceasta vom fi în- 
destulați 45. Iar cuvîntul astăzi înseamnă veacul cel de acum, 
cîtă vreme trăim în lumea aceasta, fiindcă în veacul viitor ne 
vom bucura de însăşi arătarea și vederea lui Dumnezeu și de 
desfătarea de pe urma acesteia. 


ÎNTREBAREA XX 


Care este a cincea cerere ? 
RĂSPUNS 


Şi ne iartă nouă greşelile noastre, precum și noi ier- 
tăm greşiților noștri. 


ÎNTREBAREA XXI 
Ce cuprinde această a cincea ce- 


rere ? 
RĂSPUNS 


Mai întîi, această cerere cuprinde într-însa aceea că, prin 
ea, ne rugăm lui Dumnezeu să ne dea iertare pentru păcatele 
43. Mt. 6, 33. 


44. Rom. 13, 13. 
45. I Tim. 6,8. 

noastre, mai ales pentru acelea pe care le-am săvîrşit după 
sfintul botez, fie că ele sînt de moarte, fie că nu, și prin care 
am supărat pe Dumnezeu sau pe aproapele, fie cu gîndul sau 
cu hotărîrea de a păcătui, fie cu cuvîntul sau şi cu fapta. În 
al doilea rînd, prin cererea aceasta, în care spunem : iartă-ne 
nouă, precum și noi iertăm greşiţilor noștri, ne îndatorăm noi 
inşime să iertăm pe dușmanii noştri. Aşadar, cine nu iartă 
aproapelui său, pentru lucrul cu care l-a vătămat, unul ca 
acesta în zadar face rugăciunea “aceasta, fiindcă nu i se iartă 
păcatele; mai vîrtos, rugăciunea lui se preface în păcat, 
după cuvîntul care spune : Iar rugăciunea lui să se prefacă în 
păcat î, şi aceasta pe bună dreptate, fiindcă dacă și noi nu 
vroim să iertăm fraților noştri cele mai mărunte greşeli pe 
care le-au săvirșit spre minia noastră, cum atunci păcatele 
noastre însele, neasemuit mai mari, pe care le-am săvirșit 
față de Dumnezeu, să ni le ierte Acela pe Care, în fiecare 
zi și ceas, și în fiecare clipă Îl supărăm ? 


ÎNTREBAREA XXII 
Care este a şasea cerere ? 
RĂSPUNS 


Şi nu ne duce pe noi întru ispită, 


ÎNTREBAREA XXIII 
Ce se cuprinde în aceasiă cerere ? 
RĂSPUNS 


Mai întii, Îl rugăm pe Dumnezeu să fim feriţi de toate 
ispitele. Şi dacă nu se poate altfel, ca măcar de acele ispite 
care întrec puterile noastre să ne ferească harul Său. Dintre 
acestea, unele vin de la lume, de la diavol, de la trup și ne 
împing să păcătuim ; altele, de la tiranii care poartă război 
cu Biserica lui Dumnezeu, cu învățături mincinoase, cu lin- 
gușiri, cu vorbe înșelătoare, cu minuni mincinoase, cu făgă- 


46. Ps. 108, 7. 

-duințe de bani și slavă, și, în sfîrşit, cu silnicii, necazuri şi ne- 
voi, cu popreli și hrăpiri ale avutului, cu necinstiri, pe care 
-— toate — le încercăm în zilele noastre. incă ne mai rugăm 
lui Dumnezeu, în această cerere, ca, dacă se întîmplă să su- 
ferim și mucenie pentru numele Său sfint, și pentru sfînta 
Biserică, mireasa Lui, și pentru adevărul Evangheliei Sale, să 
ne dea putere — cu harul Său — să putem îndura, cu tărie 
și bărbăţie, pînă la capăt, suferinţele pe care ni le vor prici- 
nui și să ne bucurăm în ceruri de cununa muceniei și să nu 
“îngăduie să suferim ceva care întrece puterile noastre, 


ÎNTREBAREA XXIV 
} Care este a şaptea cerere ? 


RĂSPUNS 
Ci ne izbăvește de cel rău. 


ÎNTREBAREA XXV 
Ce lucruri se cuprind în această ce- 


rere ? 
RĂSPUNS 


Mai întîi, ne rugăm să ne păzească Dumnezeu de tot răul, 
„adică de păcat și de toată răutatea care aţiţă mînia lui Dum- 
nezeu spre răzbunare. În al doilea rînd, ne rugăm să ne dea 
har, ca să putem scăpa de puterea miniei Lui. Ca să nu ne 
mustre cu mînia Sa, nici să ne certe cu urgia Sa, ci să întîm- 
pinăm faja Lui întru mărturisire şi în psalmi să-I strigăm 
Lui %8. În această cerere trebuie să înţelegem că ne rugăm să 
fim feriţi de orice altă răutate pe care omul cu greutate o 
suferă, cum ar fi foame, ciumă, război, foc și altele asemenea. 
Pe acestea toate, rugăm iubirea Sa de oameni să le îndepăr- 
teze de la noi. Pe lingă aceasta, încă mai cerem ca, la vremea 
morţii noastre, să alunge de la noi toată ispita vrăjmașului 
față de sufletul nostru și să ne dea har să ne sfirşim viaţa în 


47. Ps.6,1. 
48. Ps. 94, 2 

cucernicie și fără sminteală, sub acoperămîntul harului Său 
și sub călăuzirea îngerului care ne păzeşte, fiindcă fericit 
este acela care moare în acest chip. De aceea toţi trebuie să 
rugăm fierbinte pe Dumnezeu să ne slobozească la vremea 
morţii noastre din toate ispitele și înriuririle diavolului. Și, 
în sfîrşit, prin rugăciunea aceasta ne rugăm să ne izbăvim de 
pedeapsa veşnică a iadului și de diavolul cel viclean. 


ÎNTREBAREA XXVI 
Care este a treia parte a Rugăciunii 
acesteia domnești ? 

RĂSPUNS 


Această încheiere : că a Ta este împărăţia şi puterea 
și slava, în veci, amin. 


ÎNTREBAREA XXVII 
Ce se cuprinde în această înche- 
iere ? 

RĂSPUNS 


Încheierea aceasta are două părți; cea dintii glăsuiește 
la fel cu începutul, deoarece, ca și începutul, ne încredinţea- 
ză că vom dobiîndi cele ce vom cere, după cuviinţă, de la 
Dumnezeu, pentru că le cerem de la Părintele nostru. Aşa ne 
învaţă şi încheierea, că vom dobiîndi toate pentru cîte ne-am 
rugat, fiindcă întreaga lume este a Însuşi Tatălui nostru: El 
o împărățește și toată făptura I se supune. A Lui este pute- 
rea și slava, față de care nimic nu poate să se împotrivească, 
nici în cer, nici pe pămînt. Are, apoi, puterea să facă toate 
cîte L-am rugat, cu credinţă și nădejde, și nu pentru alta, ci 
numai pentru slava cea veșnică a sfint numelui Său. Aceasta 
se află în acea parte care spune: și slava, în veci. A doua 
parte a încheierii se află în cuvintul care se zice: amin. Şi 
prin aceasta ne rugăm ca toate să se facă după cum ne-am 
rugat, fiindcă ne-am rugat cu credinţă și nădejde, după voința 
Sa, precum spune Apostolul: Aceasta este încrederea pe care 

o avem către El, că, dacă cerem ceva după voința Lui, El ne: 
ascultă. Şi dacă ştim că El ascultă ceea ce [i cerem, știm că 
dobîndim cererile pe care I le-am făcut 4%, 


ÎNTREBAREA XXVIII 
Încheierea aceasta se leagă de Ru- 
găciunea domnească ? 
RĂSPUNS 


Însuși Hristos, sfîrșind rugăciunea pe care ne-a învăţat, 
a spus cuvintele acestea, după cum se arată la Matei 5. Încă. 
şi înţelesul încheierii arată cum că aceste cuvinte nu sînt de- 
loc potrivnice Rugăciunii domnești. Mai degrabă, printr-însele, 
rugăciunea se face mai încredinţată, fiindcă ne rugăm la 
Acela a Cărui putere se întinde peste toată lumea şi toate I 
se supun. Dar dacă mirenii nu rostesc aceste cuvinte, aceasta 
nu strică nimic; fiindcă — pentru a da mai mare putere ru- 
găciunii acesteia, la vremea cînd rugăciunile se fac în mijlo- 
cul poporenilor, dar și altminteri, cînd este de faţă un preot, 
— acela le rostește, cu toate că, dacă lipseşte preotul, n-ar 
greși nici mireanul dacă le-ar rosti, pentru sine, ca şi restul 
Evangheliei. De aceea, nu trebuie să se despartă niciodată. 
aceste cuvinte de Rugăciunea domnească, pentru că însăși 
dreapta socoteală arată că numai pentru întărire, după porun- 
ca Bisericii, le rostește preotul, cind rugăciunile se fac în, 
faţa poporenilor. 


ÎNTREBAREA XXIX 
Deoarece Fericirile se leagă de nă-- 
dejde, întreb cite sînt ? 
RĂSPUNS 


Fericirile, pe care Hristos, Domnul nostru, le-a arătat în: 
Evanghelie, sînt nouă, ceea ce sfinţitul Hrisostom tălmăcește: 
în aceste cuvinte: Moise a dat zece porunci, iar lisus Dom- 


49. I In 5, 14. 
50. Vezi Mt. 6, 13, 

nul lui Moise, nouă Fericiri. lar mai jos: Legea a dat zece 
„porunci, iar lisus, nouă Fericiri, pregătind cununa prin de trei 
ori trei. 


INTREBAREA XXX 
Care este prima Fericire ? 
RĂSPUNS 


Fericiţi cei săraci cu duhul, fiindcă a lor este împă- 
răția cerurilor. 


ÎNTREBAREA XXXI 
Ce învăţătură cuprinde în sine întiia 
Fericire ? 

RĂSPUNS 


Învață despre bogăţiile şi bunurile lumii, care, dacă se 
“strîng din belşug la cineva, din harul lui Dumnezeu, acela tre- 
buie să le folosească astfel, ca şi cum n-ar fi adevăratul lor 
stăpîn, ci un iconom al lor, nici să se indrepte către ele cu o 
poftă prea mare a inimii, după cum spune sfințitul Psalmist : 
Bogăția, de ar curge, nu vă lipiţi inima de ea 51. Mai ales, potri- 
vit cu vechea desăvîrşire a creştinilor, nu trebuie să avem 
nici un lucru numai al nostru, ci toate să fie îndeobște, cum au 
făcut cei dintîi creștini, pentru care Sfînta Scriptură mărtu- 
riseşte în acest chip : Iar inima şi sufletul mulțimii celor ce au 
“crezul erau una şi nici unul nu zicea că este al său ceva din 
averea sa, ci toate le erau de obște 5?, iar mai jos: fiindcă toţi 
“cîli aveau jarini sau case le vindeau și aduceau prețul celor 
vîndute și-l puneau la picioarele apostolilor și se împărțea 
fiecăruia după cum avea cineva trebuință 53; şi iarăși: Iar 
toți cei ce credeau erau laolaliă și aveau toate de obşie 5t 
Această virtute se cheamă sărăcie în duh. Se cere, totuși, ca 


51. Ps. 61, 10. 

52. Fapte 4, 32. 

53. Fapte 4, 34—35. 
54 Fapte 2, 44. 

fiecare din obşte să aibă iîndestulare cit priveşte hrana şi îm- 
brăcămintea sa, cu cinste și toți deopotrivă, fără nimic de 
prisos și fără podoabe zadarnice după dreapta socotinţă. În 
această virtute locul dintii îl ţin sihaştrii și călugării, care nu 
trebuie să se îngrijească nici de hrană îndeajuns, nici de veș- 
mintele lor, ci, ca să aibă mai mare răsplată în ceruri, trebuie 
să rabde pentru tot ce le lipsește dintr-acestea, avînd în faţa 
ochilor cuvintele : Pînă în ceasul de acum flămînzim și înse- 
tăm ; sintem goi şi sintem pălmuiţi și pribegim. Și ne ostenim 
lucrînd cu mîinile noastre. Ocăriţi fiind, binecuvîntăm. Prigo- 
niţi fiind, răbdăm. Huliți fiind, ne rugăm. Am ajuns ca guno- 
jul lumii, ca măturătura tuturor, pînă astăzi 55. Pentru o aseme- 
nea răbdare, deci, rînduiește Hristos împărăţia Lui cea ce- 
rească. Nu rămîn însă în afara vieţii celei veșnice şi a mîntui-. 
rii aceia care au, cu îndreptățire, bunuri și avuţii, dacă le și 
folosesc după dreptate, cheltuind, adică, pentru nevoile bise- 
ricii, pentru milostenii la săraci, la pribegi, la bolnavi şi la 
ceilalți oameni în lipsuri, după cum a făcut Zaheu, grăind 
înaintea lui Hristos cuvintele acestea : Iată, jumătate din ave- 
rea mea, Doamne, o dau săracilor și, dacă am năpăstuit pe 
cineva cu ceva, întorc împătrit 5. Dar cei care, din lăcomie şi 
risipă, ajung la sărăcie neagră, să nu tragă nădejde la vreo 
plată, de la Dumnezeu, pentru această sărăcie. Mai degrabă 
să se pocăiască pentru risipirea bunurilor lor și pentru gospo- 
dăria lor nechibzuită. Cu toate acestea, nici ei nu trebuie să 
fie lipsiţi de milostivirea drept-creaincioșilor și, dacă se în- 
torc la starea facerii de bine, nu se vor lipsi de plata lor. 


ÎNTREBAREA XXXII 
f Care este a doua Fericire ? 
RASPUNS 


Fericiți cei ce pling, că aceia se vor mîngiia. 


55, I Cor. 4, îl. 
56. Lc. 19, 8. 

ÎNTREBAREA XXXIII 
Ce învață această Fericire ? 


RĂSPUNS 


Fericirea aceasta învaţă, mai întîi, că fericiţi sînt acei. 
oameni drept-credincioși care, în tot timpul vieţii lor, suferă 
în inima lor și se tînguiesc pentru păcatele lor trecute, cu 
care au mîniat pe Dumnezeu și pe aproapele lor, după cuvin- 
tele proorocului, care spune: Vor veni fiii lui Izrael şi îm- 
preună cu ei vor merge şi fiii lui Iuda și, plîngînd, vor căuta 
pe Domnul-Dumnezeul lor 5. De Fericirea aceasta nu se în- 
vrednicesc cei ce pling pentru patimi lumești și pămiînteșşti, 
precum cei osîndiţi, care nu-și pling păcatele, ci mai degrabă 
se tem dn pedopsele pe care trebuie să le sufere pentru rău- 
tăţile lor. Sau aceia care pierd vreun lucru stricăcios şi vre- 
melnic și cei la fel cu dinșii. În al doilea rînd, această Feri- 
cire învaţă că fericiţi sînt acei oameni care îmbunează şi în- 
seninează pe Dumnezeu, cu zdrobirea inimii și cu lacrămile: 
lor care se varsă pentru păcatele aproapelui lor, rugînd pe 
Dumnezeu să le dea pocăință, de pildă să-i întoarcă pe ere.-. 
tici la Biserică, pe cei ce trăiesc fără rinduială să-i îndrume ca 
să-și îndrepte viaţa. În al treilea rînd, această Fericire învaţă 
că fericiţi sînt aceia care suferă necazuri de la căpeteniile: 
lumii și de la cei mai puternici, fiindcă sînt lipsiţi, pe nedrept 
și fără pricină, de bunurile lor. lar cînd se află în această sta- 
re nu trebuie să dorească răzbunare, ci rugindu-se, cu amă- 
răciunea din inima lor și cu jale, să-L îmblinzească pe Dum- 
nezeu, punîndu-și toată nădejdea și încrederea lor în îndu- 
rarea lui Dumnezeu, pe care o și dobîndesc cu mingiiere, 
fiind într-adevăr drept-credincioși şi primind harul dumne- 
zeiesc. În această Fericire se mai cuprind acei care suferă ne- 
cazuri pentru dreapta lor credinţă și pentru sfinta Biserică, 
precum sint toți mucenicii și cei asemenea lor. 


57. ler. 50, 4. 

ÎNTREBAREA XXXIV 
Care este a treia Fericire ? 
RĂSPUNS 


Fericiți cei blinzi, căci aceștia vor moşteni pămîntul. 


ÎNTREBAREA XXXV 
Ce învață această Fericire ? 
RĂSPUNS 


Fericirea aceasta învaţă, mai întîi, virtutea blîndeţii și a 
cumpălării, ca și a ascultării pe care să o dăm lui Dumnezeu, 
Bisericii lui Hristos, mai marilor noștri, cu voie slobodă și cu 
căldură, fără vreo zăbavă, luînd de pildă pe lisus Hristos cel 
blînd, Domnul nostru. Și dacă ne supunem mai marilor noștri, 
să socotim că dăm ascultare Însuși lui Hristos, iar cinstea și 
plecăciunea pe care o dăm celor mai bătrîni ai noștri, lui Hris- 
tos însuși I le purtăm. În al doilea rînd, Fericirea aceasta în- 
vață că acei oameni sînt fericiți, care nu supără pe nimeni, 
nu se ating de cinstea cuiva, nu ocărăsc, nu ponegresc, nici 
nu birfesc, ci se păstrează pe sine foarte smeriţi, osîndindu-și 
mereu purtarea şi spunînd că faptele lor sînt mărunte şi ne- 
vrednice, ba chiar vrednice de dispreţ. Cei care au însă da- 
toria să-i povăţuiască pe alţii, dacă şi grăiesc din căldura 
inimii lor, vreun cuvînt aspru către cel ce a greșit, nu spre 
ocară sau din nebăgare de seamă, ci spre întărirea aproape- 
lui în cele duhovnicești, unii ca aceștia nu se lipsesc de la 
fericire, ci mai vîrtos își împlinesc datoria lor, după învăţă- 
tura Apostolului, care spune : Fraţilor, chiar de va cădea un 
om în vreo greșeală, voi cei duhovnicești îndreptaţi-l pe unul 
ca acesta cu duhul blindeții, luînd seama la tine însuţi, ca să 
nu cazi și tu în ispită 58. Şi dacă cineva ar spune că este cu 
neputinţă ca un om să se stăpiînească în mînia sa, atunci tre- 
buie să-și îndrepte urgia şi aprinderea nu împotriva aproa- 
pelui său, ci împotriva diavolului care aţiță voința omului 
şi-l împinge să făptuiască tot răul. Cei care au acest dar moş- 


58. Gal. 6, 1. 

tenesc pămîntul făgăduinţei, bucurîndu-se în viaţa aceasta de 
binefaceri din belşug de la Dumnezeu, iar în cea viitoare, aş- 
teptind să guste din bucuria veșnică şi din bunătăţile Dom- 
nului, după cum grăiește Scriptura : Cred că voi vedea bună- 
iățile Domnului, în pămîntul celor vii 5°. 


ÎNTREBAREA XXXVI 
Care este a patra Fericire ? 
RĂSPUNS 


Fericiţi cei ce flăminzesc şi însetează de dreptate, că 
aceia se vor sătura. 


ÎNTREBAREA XXXVII 
Ce învață Fericirea aceasta ? 
RĂSPUNS 


Cum că acei oameni sînt fericiți care, dat fiind că sînt 
nedreptățiţi, nu-și pot găsi dreptatea lor, fie pentru umilinţa 
lor, fie pentru sărăcie sau neîndeminare, fie pentru că sînt 
pribegi, sau din pricina puterii protivnicului lor, sau din altă 
pricină nedreaptă. Și aci trebuie să ia seama în cugetul lor cei 
care sînt mai mari la judecăţi şi au puterea să judece prici- 
nile oamenilor, să nu fie asupriţi sărmanii, văduvele și orfa- 
nii, cu legi nedrepte şi fără noimă. Acestora le vorbeşte Scrip- 
tura, cînd spune : învățați să faceţi binele, căutaji dreptatea, 
ajutaţi pe cel apăsat, faceţi dreptate o:fanului, apăraţi pe vů- 
duvă !%. Dacă nu fac aceasta, cei nedreptăţiţi, flămînzind și 
însetînd după dreptate, se vor bucura de această Fericire. Iar 
Dumnezeu Se va minia pe judecători, căci Scriptura zice: 
Dorinţa săracilor a auzit-o Domnul, la rîvna inimii lor a luat 
aminte urechea Ta. judecă pe sărac și pe smerit, ca să nu se 
mai mindrească omul pe pămînt 1. 

59. Ps. 26, 19. 

60. Is. 1, 17. 

61. Ps. 9, 37—38. 

ÎNTREBAREA XXXVIII 
Care este a cincea Fericire ? 
RĂSPUNS 


Fericiţi cei milostivi, căci aceia se vor milui. 


ÎNTREBAREA XXXIX 
Ce ne învață această Fericire ? 
RĂSPUNS 


Ne învaţă că acei oameni sint fericiţi, care săvirşesc fap- 
tele milosteniei și ale iubirii de oameni. 


ÎNTREBAREA XL 
Care sînt faptele milosteniei ? 
RĂSPUNS 


Faptele milosteniei sînt de două feluri : cele care privesc 
trupul și cele care cată către suflet. 


ÎNTREBAREA XLI 
Care sînt faptele iubirii de oameni 
care privesc trupul ? 

RĂSPUNS 


Șapte : cea dintii este să se dea celui înfometat să mă- 
nînce, după cum a spus Hristos: Căci flămind am fost și 
Mi-aţi dat să mănînc ®. Adică la sărmani și neputincioşi, care 
nu pot, prin strădania lor, să se hrănească. Și aceasta trebuie 
să se dea din acele bunuri pe care le va dobîndi cineva prin 
cinstea sa, prin însăși munca sa dreaptă, potrivit cu Scriptura, 
care spune: Cinsteşte pe Domnul din averea ta și din pirga 
tuturor roadelor tale &. Şi nu trebuie să se dea milostenie nu- 
mai acelor sărmani care cer mereu de la lume sau locuiesc în 
aziluri, dar și celor care, de rușine, nu pot să ceară de poma- 
nă ; dar cu grijă, ca să nu se afle fapta milosteniei de ceilalți 
oameni, ca să se ducă vestea și să fie lăudată, după cum spu- 


62. Mt. 25, 35. 
63. Pilde 3, 9. 

ne Hristos : Deci, cînd faci milostenie, nu irîmbița înaintea ia, 
cum fac fățarnicii în sinagogi şi pe ulije, ca să fie slăviţi de 
oameni ; adevărat grăiesc vouă : și-au luat plata lor &. 


ÎNTREBAREA XLII 
Care esie a doua faptă a milosteniei? 
RĂSPUNS 


Să dai să bea celui însetat, adică aceluia care, din sărăcie 
și slăbiciune, nu poate avea apă să-şi stingă setea. Prin acest 
cuvînt se înţelege orice fel de băutură, atunci cînd ţi-e sete; 
pe care, dacă o potoleşte cineva cu un pahar de apă rece, pen- 
tru un aproape al său însetat, va dobîndi fericirea, după cuvin- 
tele Mîntuitorului nostru, Care spune în Scriptură : Iar oricine 
vă va da să beţi un pahar de apă în numele Meu, fiindcă sîn- 
teļi ai lui Hristos, adevărat zic vouă că nu-și va pierde plata 
sa 65, Într-aceasta se cuprind toate slujirile pe care le face ci- 
neva celor sărmani şi neputincioşi, în orice chip le-ar face. 
Care neputincioşi nu pot să se ajute prin strădania şi îndemi- 
narea lor. 


ÎNTREBAREA XLIII 
Care este a treia faptă a iubirii de 
oameni ? 

RĂSPUNS 


Să îmbraci pe cel gol. Această Fericire o dobîndesc cei 
care, din iubire de oameni, îşi ajută aproapele în nevoia lui, 
imbrăcîndu-l cînd este gol. Acestora Iisus Hristos le va întoar- 
ce plata în ziua judecății, zicînd: Veniți, binecuvîntaţii Tată- 
lui Meu, moșteniți împărăjia cea pregătită vouă de la înteme- 
ierea lumii 4. Aci se cuprind nu numai cei care sînt cu desă- 
vîrșire goi, dar şi cei care, chiar dacă au îmbrăcăminte, nu le 
este de ajuns ca să alunge frigul, sau care, și în alt chip, sufe- 
ră și cu greu scapă cu viaţă, lipsiţi fiind de îmbrăcăminte. 
Fiindcă, deopotrivă și faţă de unii ca aceştia, omul cel milostiv 

64. Mt. 6, 2. 


65. Mc. 9, 41. 
66. Mt. 25, 34. 

trebuie să arate vreo faptă a iubirii de oameni, dăruindu-le 
ceva de folos, ca să lupte cu vremea rece. 


ÎNTREBAREA XLIV 
Care este a patra iaptă a miloste- 
niei ? 
RĂSPUNS 
Să mergi să cercetezi pe cel întemnițat. Pentru această 
faptă nu trebuie să cercetăm pricina pentru care cineva a fost 
întemnițat, sau cine este cel închis. Fiindcă oricine ar fi el şi 
pentru orice josnică nelegiuire s-ar găsi în lanțuri, sintem da- 
tori — pentru Hristos, Domnul nostru — să mergem să-l cer- 
cetăm şi să-l mîngiiem, ca să nu cadă în deznădejde. 


ÎNTREBAREA XLV 
Care este a cincea faptă a miloste- 
niei ? 
RĂSPUNS 
Să mergi să cercetezi pe cei bolnavi. Această faptă tre- 
buie să se săvirșească fără să mai cauţi dacă bolnavul îţi este 
rudă, sau casnic, sau prieten, sau tovarăș. Fiindcă pe fiecare 
om care este bolnav și mai ales în spital sau în tîrg, unde ni- 
meni nu-l cunoaște, trebuie să-l cercetezi în acest chip; să-l 
mîngii cu vorba, luînd parte, din inimă, la suferinţa lui. În al 
doilea rînd, să sfătuiești pe bolnav să îndure, cu inimă răbdă- 
toare, această suferinţă a lui şi să nu zădărnicească, cu mîhni- 
rea inimii sale, cercetarea aceasta a lui Dumnezeu ; să nu mur- 
mure, ci mai degrabă să laude cu gura și cu inima pe Dumne- 
zeu, Care-i arată această voie a Sa şi să-și pună nădejdea sa 
tare în iubirea Lui de oameni, cum că îl va tămădui. Şi pe lingă 
acestea să-l îndemne să se mărturisească, cu inima zdrobită și 
smerită, pentru păcatele pe care le-a făcut ca om și să primeas- 
că preacuratele Taine şi să facă maslu, după obiceiul Bisericii. 
Fiindcă Tainele acestea folosesc în multe privinţe, nu doar la 
mântuirea sufletelor, ci și la sănătatea trupului. Să facă rugă- 
ciuni neîncetate lui Dumnezeu, să-l pună și în rugăciunile de 

obşte ale întregii Biserici, mai ales cînd acela, din pricina să- 
văciei sale, nu poate să-și înlăţișeze boala sa în biserică. Se 
cade, atunci, ca omul milostiv să-și cheme duhovnicul său ca 
să săvîrșească cele de trebuinţă pentru aceasta. Și, în sfîrșit, 
să-l sfătuiască pe bolnav să nu cadă din întimplare în eresuri, 
oprite de Biserică, adică să vrea să-și dobindească sănătatea, 
prin preziceri şi învoieli cu diavolul, fiindcă prin acestea mai 
degrabă se vatămă decît se izbăvește. Ci să-şi pună toate în- 
crederea şi nădejdea în mila lui Dumnezeu și să ia leacurile 
acelea pe care i le fac doctorii cei învăţaţi. Cercetarea aceasta 
a bolnavilor îi face fericiţi pe cei ce o săvîrșesc, şi în lumea 
aceasta, şi în ceruri. lar dacă vreun bolnav ar avea, poate, o 
boală molipsitoare şi mai cu seamă ciumă, alunci lucrarea 
aceasta să o facă păzindu-și viața, cu oameni pricepuţi la 
această treabă, care ajută la asemenea boli fără să se vatăme. 


ÎNTREBAREA XLVI 
Care este a şasea faptă a miloste- 
niei ? 
RĂSPUNS 
Să primești în casa ta pe străin. Și fapta aceasta trebuie să 
se săvirşească cu veselie, pe faţă și în inimă. Și, mai ales, tre- 
buie strinşi în casă acei străini care, mergînd la locurile sfin- 
te să se închine, după făgăduinţa făcută, trag sau poposesc în 
oraşe. Aceștia sînt toţi închinătorii și toţi sărmanii pe care 
trebuie să-i ajute în nevoile lor, după puterile sale, cel ce do- 
reşte să dobindească această Fericire. Şi, mai cu deosebire, tre- 
buie luaţi în casă cei care zac bolnavi în pieţe și pe drumuri, 
cerșetorii. 


ÎNTREBAREA XLVII 
Care este a șaptea faptă a miloste- 
A niei ? 
RĂSPUNS 
Să inmormintezi pe cei morţi. Această faptă trebuie să o 
săvirşească fiecare cu bunăvoință, mai ales faţă de cei care au 

răposat în sărăcie cumplită. Să le aducă cele trebuincioase la 
înmormîntare, potrivit cu obiceiul creștinilor, așa cum a făcut 
Tobie 67, Dar dacă vreunul din prieteni sau rude se prăpădește, 
atunci lucrarea aceasta se îndeplineşte cu ajutorul și însoţirea 
bărbaţilor drept-credincioși și cucernici, care însoțesc trupul 
neînsufleţit pînă la mormînt, cu cereri și rugăciuni către Dom- 
nul, pentru sufletul răposatului. 


ÎNTREBAREA XLVIII 
Care și cite sînt faptele milosteniei 
care privesc sufletul ? 


RĂSPUNS 


Şapte : Mai întîi să îndemni pe păcătos să se lepede de 
păcat și să-l aduci la o viaţă mai bună, precum mărturisește 
Scriptura : Fraţii mei, dacă vreunul va rătăci de la adevăr și-l 
va întoarce cineva, să ştie că cel ce a întors pe păcătos de la 
rătăcirea căii lui își va mîntui sufletul din moarte şi va acoperi 
mulțime de păcate £. Această faptă a iubirii de oameni este 
cea dintii şi mai deosebită, care îndeamnă pe dreptcredincios 
să se milostivească de aproapele său, fiindcă nu cuprinde în- 
tr-însa bunuri trecătoare, ci veșnice. Dar trebuie să iei aminte 
cînd faci asemenea lucru, ca nu cumva să-l aduci pe păcătos la 
deznădejde, prin vreo nebăgare de seamă a ta. Sau la prea 
multă incredere în milostivirea lui Dumnezeu. Căci cu aceste 
două lucruri, mai degrabă vei păgubi pe păcătos, decît să-i fii 
de folos. Trebuie, așadar, să ţii calea de mijloc, cu înțelepciu- 
ne. Şi dacă, poate, cineva nu va fi în stare să săvîrşească aceas- 
tă faptă, să găsească pe altul, cu mai multă îndemînare în ase- 
menea lucruri. La fel trebuie să ne purtăm şi cînd se întîmplă 
să întoarcem la adevărata credinţă pe eretici și pe shismatici. 


67. Vezi Tob. 2, 4—7. 
68. lac. 5, 19. 

ÎNTREBAREA XLIX 
Care este a doua faptă a milosteniei 


după duh ? 
RĂSPUNS 


Să înveţi pe cel neiînvăţat şi neștiutor; şi asemenea faptă 
o săvirșește cum se cuvine cel ce va învăţa pe neștiutor că tre- 
buie să creadă într-un singur Dumnezeu, Cel în trei chipuri, 
gîndind că el este în stare să dea învățătură. Altminteri să ca- 
ute pe altul mai înţelept și mai pregătit, ca să nu se întimple 
ca, un orb călăuzind pe un alt orb, să cadă amîndoi în prăpas- 
tie. În al doilea rînd, trebuie să înveţe pe neştiutor cum să se 
roage lui Dumnezeu şi pe ce cale, rugindu-se, să-l înfăţișeze 
lui Dumnezeu cererile sale. Să-l înveţe și poruncile lui Dumne- 
zeu, aşa încît să poată să le păzească cu ușurință. Şi, în sfir- 
șit, aci se are în vedere să ne îngrijim să deprindă copiii orfani 
cunoștințe și cuminţenie, așa încît, cu vremea, să fie și ei în 
stare să folosească Bisericii și Stăpinirii rugindu-se lui Dumne- 
zeu pentru binefăcătorul lor. Dacă nu facem aceasta, trebuie 
să ne temem de acea judecată aspră cu care s-a osîndit cel ce 
a luat un talant și l-a înapoiat fără nici o dobîndă. 


INTREBAREA L 
Care este a treia iaptă duhovni- 


cească a milosteniei ? 
RĂSPUNS 


Să sfătuieşti fără greș pe cel ce are nevoie de sfat. Fapta 
aceasta se săvirșește cînd, prin poveţe cucernice și creştineşti 
şi prin sfaturi bune, îi întorci pe oamenii care duc o viaţă tică- 
loasă, la o mai bună socotinţă a vieţii. Încă şi atunci, cînd oa- 
menii dau peste vreo supărare și încurcătură, că nu ştiu să afle 
în ce chip să se ajute. Atunci trebuie să li se întindă cu plăce- 
re acest leac al poveţii, ca să-și izbăvească viaţa și cinstea lor. 
La aceasta se mai adaugă un lucru : să dai de știre aproapelui 
tău pentru orice primejdie atîrnă asupra lui, fie pentru viaţa, 

fie pentru cinstea sa și el nu o cunoaște. Însă într-asemenea 
chip, încît între asemenea oameni să nu se nască vrăjmăşii şi 
primejdii încă și mai rele. 


ÎNTREBAREA LI 
Care este a patra faptă a milostenie: 
duhovniceşti ? 

RĂSPUNS 


Să te rogi pentru aproapele tău. Această faptă a iubirii de 
oameni cade mai întîi în sarcina duhovnicilor și a preoţilor Bi- 
sericii, apoi într-a mirenilor. Despre aceasta am vorbit mai pe 
larg la a şasea poruncă bisericească. 


ÎNTREBAREA LII 
Care este a cincea faptă a miloste- 
niei după duh ? 

RĂSPUNS 


Să mingii pe cel întristat. Această faptă a milosteniei se 
săvîrșește pentru aceea, ca să nu facem pe nimeni să se simtă 
apăsat sau să se supere pe noi, nici să-i dăm prilej să se mih- 
nească, potrivit cu Apostolul, care spune: Dacă se poate, pe 
cît stă în puterea voastră, trăiţi în bună pace cu toți oamenii. 
Nu vă răzbunațţi singuri, iubiților, ci lăsaţi loc mîniei lui Dum- 
nezeu, căci scris este: A Mea este răzbunarea; Eu voi răsplăti, 
zice Domnul 5. Şi aceasta trebuie să se spună atunci cînd ci- 
neva este apăsat de păcate grele sau este foarte bolnav, sau 
este covirșit de o mare tristețe sau nefericire. Pe acești oa- 
meni trebuie să-i mîngiiem. 


ÎNTREBAREA LIII 
Care este a șasea faptă a miloste- 
niei duhovnicești ? 


69. Rom. 12, 18—19. 

RĂSPUNS 


Să îndurăm ocările cu răbdare. Această faptă a miloste- 
niei se săvirșește cînd trebuie să suferim ceva pentru Hristos. 
Atunci trebuie să o facem cu răbdare, veselindu-ne, fiindcă 
Domnul nostru lisus Hristos a suferit ocări mai mari pentru noi, 
după cum s-a spus: Că şi Hristos a pătimit pentru voi, lăsîn- 
du-vă pildă, ca să pășiji pe urmele Lui 7%. Apoi nu trebuie să 
dorim răul celor care ne vatămă și ne împilează, nici să răs- 
plătim răul cu rău, după cum spune Apostolul: Nu răsplătiți 
nimănui răul cu ru ™, Mai degrabă, cînd suferim ceva pe ne- 
drept, trebuie să binecuvîntăm pe Dumnezeu și să-L rugăm să 
ierte pe vrăjmașşii noștri. 


ÎNTREBAREA LIV 
Care este a șaptea faptă a miloste- 
niei duhovniceşti ? 

RĂSPUNS 


Să iertăm greşelile cu care greșesc alţii față de noi. De 
această faptă a milosteniei ne bucurăm atunci cînd iertăm 
dușmanilor noștri nedreptăţile pe care ni le fac, de orice fel ar 
fi, mai ales și prin rugăciunea de care am vorbit și prin ierta- 
rea celui ce ne-a vătămat. Și această iertare trebuie să se în- 
tîmple nu numai o dată pe zi, ci de șaptezeci și şapte de ori 
zilnic, după cum Miîntuitorul nostru l-a învăţat pe Petru, 
care-L întrebase, şi a zis: Nu zic ţie, pînă de şapte ori, ci pînă 
de şaptezeci de ori cîte șapte 2, 


ÎNTREBAREA LV 
Care este a şasea Fericire ? 


RĂSPUNS 


Fericiţi cei curaţi cu inima, că aceia vor vedea pe 
Dumnezeu. 
70. 1 Pt. 2, 21. 


ŢI. Rom. 12, 17 
72. Mt. 18, 22. 

ÎNTREBAREA LVI 
Ce învață această Fericire ? 


RĂSPUNS 


În această Fericire se laudă curăţia, fiindcă cel ce va ve- 
-dea pe Dumnezeu trebuie să fie curat, atit la trup, cît şi la 
:suflet, în toate gindurile sale. Fiindcă gîndurile necurate pîn- 
-găresc chipul lui Dumnezeu și îndepărtează din suflet fiinţarea 
harului dumnezeiesc. 


ÎNTREBAREA LVII 
Care este a şaptea Fericire ? 


RĂSPUNS 


Yericiţi iăcătorii de pace, căci aceia fiii lui Dumne- 
zeu se vor chema. 


ÎNTREBAREA LVIII 
Ce învaţă această Fericire ? 
RĂSPUNS 


Cum că aceia, mai întîi, primesc harul acestei fericiri, care 
“zilnic aduc jertfe nesîngeroase lui Dumnezeu, prin rugăciuni și 
posturi pentru dușmăniile care sînt între oameni și Dumnezeu, 
'și potolesc mînia Lui cea dreaptă, împăcînd harul Lui cu cei ce 
au păcătuit. În al doilea rînd, aceia care prin mijlocirea lor în- 
țeleaptă și binevenită înlătură vrăjbile și vrăjmășiile pe care 
oamenii le au unii cu alţii și-i unesc pe ei în iubire, făcîndu-i, 
din duşmani, pricteni. În al treilea rînd, aceia care, cu sfaturile 
lor, împiedică prilejurile de războaie între împărați și voevozi, 
«ca să nu se intimple vărsări de sînge şi omoruri. 


ÎNTREBAREA LIX 
i Cure este a opta Fericire ? 


RĂSPUNS 


Fericiţi cei prigoniţi pentru dreptate, că a lor este 
împărăţia cerurilor. 

ÎNTREBAREA LX 
Ce învaţă această Fericire ? 


RĂSPUNS 


Cum că fericirea aceasta este a acelora care spun adevă- 
rul, osîndind răutăţile şi vicleșugurile păcătoşilor, de unde li 
se trage multă pizmă, așa încît deseori sînt lipsiţi pînă și de 
viață, cum a păţit Ioan Botezătorul, de la Irod; şi alţii. În 
aceasta se cuprind toţi învățătorii Bisericii, vestitorii Evan- 
gheliei, mărturisitorii care, pentru învăţătura și predica lor 
miîntuitoare, deseori își dobîndesc duşmănii și lipsă de recu- 
noştinţă de la ucenicii şi ascultătorii lor. 


ÎNTREBAREA LXI 
i Care este a noua Fericire ? 


RĂSPUNS 


Fericiţi veţi îi voi cind vă vor ocări și vă vor pri- 
goni și vor zice tot cuvintul rău împotriva voastră, min- 
tind din pricina Mea. 


ÎNTREBAREA LXII 
Ce cuprinde Fericirea aceasta ? 


RĂSPUNS 


Cum că de această fericire se bucură apostolii, mucenicii 
și toţi câţi sînt prigoniți pentru credința lor ortodoxă şi sobor- 
nicească, şi suferă osînde, chinuri, sînt lipsiţi de bunurile lor, 
de cinstea lor și de veniturile lor, sînt alungaţi din ţară, sînt 
crîncen despărțiți de această viaţă, vărsîndu-li-se sîngele. 


ÎNTREBAREA LXIII 
Ce părere trebuie să avem despre 
acele fapte pentru care Hristos rîn- 
duieşte Fericirea ? 

RĂSPUNS 


Mai întîi, cum că faptele cele bune sînt atit de legate între 
ele, încit cine va avea, la drept vorbind şi cu adevărat, o vir- 

tute le are încă şi pe toate celelalte. Şi cine e cu totul lipsit de- 
una din virtuţi este lipsit și de celelalte toate. În al doilea 
rînd, așa trebuie să gindim despre faptele bune de care am 
vorbit ; că cei care le săvirșesc, nu numai că se vor bucura. 
în ceruri de o fericire veșnică, ci și în lumea aceasta, bucurin-. 
du-se de bunurile vremelnice, prin îngăduinţa lui Dumnezeu: 
au și aici fericirea, după cuvintele lui Hristos, Care a zis: Și 
oricine a lăsat case sau fraji, sau surori, sau tată, sau mamă,. 
sau femeie, sau copii, sau țarine, pentru numele Meu, înmulțit: 
va lua înapoi şi va moşteni viața veşnică ?. Şi, în alt loc: Nu 
este nimeni care şi-a lăsat casă, sau îrați, sau surori, sau mamă: 
sau tată, sau copii, sau ţarine pentru Mine și pentru Evanghe- 
lie și să nu ia însutit — acum, în vremea aceasta de prigo- 
niri — case şi frați şi mame și copii şi țarine, iar în veacul: 
ce va să vină, viața veşnică 74, 


73. Mt. 19, 29. 
74. Mc. 10, 29. 


PARTEA A TREIA 


A MĂRTURISIRII ORTODOXE 
A BISERICII RĂSĂRITENE 


DESPRE DRAGOSTE 


INTREBAREA 1 


Ce cuprinde partea a treia a Mărtu- 
risirii ortodoxe ? 
RĂSPUNS 


Partea a treia a Mărturisirii ortodoxe vorbeşte de dragos- 
tea pentru Dumnezeu și pentru aproapele. Fa se cuprinde în 
cele zece porunci dumnezeieşti, pe care Domnul nostru lisus 
Hristos le-a întărit în legea cea nouă și pe care le-a propovă- 
-duit mai deplin ; pentru care spune : Deci, cel ce va strica una 
din aceste porunci, foarte mici, şi va învăța așa pe oameni, 
foarte mic se va chema în împărăţia cerurilor ; iar cel ce le 
va face şi va învăța [și pe alții], acesta mare se va chema în 
împărăția cerurilor !. 


1. Mt. 5, 19. 

ÎNTREBAREA II 
Pentru ca să cercetăm aceste po- 
runci dumnezeieşti, de ce avem tre- 
buință ? 

RĂSPUNS 


Trebuie să ştim mai întii aceasta: că, dintre poruncile lui 
Dumnezeu, unele poruncesc să facem binele, iar altele ne 
opresc să facem răul. De aceea, cine vrea să înțeleagă aceste 
porunci, trebuie să știe mai întîi ce este binele şi ce este răul. 
Iar binele este, la drept vorbind, virtutea, iar răul, mai ales, 
păcatul. Pentru aceasta trebuie, în primul rînd, să vorbim des- 
pre virtuţi şi patimi și apoi, despre cele zece porunci ale Dom- 
nului și Dumnezeului nostru. 


ÎNTREBAREA III 
Ce părere trebuie să avem despre 
virtujile creştine, adică despre fap- 
tele cele bune ? 

RĂSPUNS 


Faptele bune, adică virtutea creștină, sînt o roadă care se 
naște din credinţă, ca dintr-un pom, după cum stă scris: După 
roadele lor îi veți cunoaște?. Şi, într-alt loc: Întru aceasta 
vor cunoaște toți că sînteţi ucenicii Mei, dacă veți avea dra- 
goste unii față de alții’, lar loan: Și întru aceasta ştim că 
L-am cunoscut, dacă păzim poruncile Lui %i5. Numai că, pentru 
ca să înţeleagă fiecare mai uşor ce este virtutea creştină, spu- 
nem că faptele cele bune sînt împlinirea poruncilor lui Dum- 
nezeu şi pe care le săvirșește cineva bucuros, cu ajutorul 
dumnezeiesc și cu sprijinul minţii omeneşti, cu însăși voia sa, 
care se naște din dragostea către Dumnezeu și către aproa- 
pele, cînd nu este împiedicată de nici un lucru care să fie, la 
drept vorbind, o piedică. 

Mt. 7, 16, 


3. In. 13, 35. 
3 bis, I ln. 2, 3. 

ÎNTREBAREA IV 
Dintre virtuțile creștine, care sikt 
cele mai de trebuință ? 

RĂSPUNS 


Cele mai de trebuinţă, fără de care nimeni nu poate, în: 
nici un chip, să se mîntuiască, sînt acestea trei: credinţa, nă- 
dejdea şi dragostea, pe care le arată Apostolul cînd spune: 
Și acum rămîn acestea trei : credinţa, nădejdea, dragostea. Iar: 
mai mare dintre acestea este dragostea +. Iar despre cele două 
virtuţi dintîi, adică credinţa şi nădejdea, am dat învăţătură 
îndeajuns, după a noastră socotinţă, în cele dintii două părți 
ale Mărturisirii ortodoxe. Iar despre dragoste vom vorbi în 
cea de față (luminîndu-ne Duhul cel dumnezeiesc), cînd va. 
veni vorba de poruncile lui Dumnezeu. 


ÎNTREBAREA V 
Din aceste trej virtuți cuprinzătoare: 
și deosebite, care altele izvorăsc ? 
RĂSPUNS 


Acestea trei : rugăciunea, postul şi milostenia, care, odrăs- 


lind din credinţă, prin nădejde, întru dragoste, se fac bine 
primite de Dumnezeu. 


ÎNTREBAREA VI 
Ce este rugăciunea ? 
RĂSPUNS 


Despre rugăciune îndestul am vorbit în partea a doua a 
Mărturisirii ortodoxe, 


ÎNTREBAREA VII 
Ce este postul ? 
RĂSPUNS 


Postul (judecat după virtuțile creştine) este o înfrînare de 
la toate mîncările sau de la unele — pentru vreo boală, cumva 


4. I Cor. 13, 13. 

— la fel şi de la băuturi și de la toate cele lumești și de la 
toate poftele cele rele, ca să poată creștinul să-şi facă rugă- 
ciunea sa mai cu înlesnire și să îmbuneze pe Dumnezeu. Încă 
şi pentru a ucide poftele trupului și a primi harul lui Dum- 
nezeu. Despre acest post Scriptura ne lămurește, zicînd: În 
toate înfățişindu-ne pe noi înșine ca slujitori ai lui Dumnezeu, 
în multă răbdare, în necazuri, în nevoi, în strîmtorări ; în bă- 
tăi, în temnițe, în tulburări, în osieneli, în privegheri, în pos- 
uri 5. Şi, într-alt loc: Sunați din trimbiță în Sion, gătiți pos- 
tiri sfinte, prăznuiţi sărbătoarea cea pentru toţi] 6. Şi, mai jos: 
Milostiveşte-Te, Doamne, către poporul Tău şi nu face de 
ocară moştenirea Ta?. Postul acesta, cînd se săvirşeşte în 
chipul cuvenit, pricinuiește mare ispășire înaintea lui Dum- 
nezeu pentru păcatele noastre, cum s-a întîmplat cu cetatea 
nineviţilor. Despre aceasta se vorbeşte mai pe larg la porun- 
cile Bisericii. 


ÎNTREBAREA VIII 
De cîte feluri este postul ? 


RĂSPUNS 


Postul este de două feluri: unul pentru care este obicei 
să se facă la anume vremi statornicite, cum ar fi cele patru 
posturi din fiecare an, ca şi miercurea şi vinerea. Altul, care 
— după vreo împrejurare — se ţine şi o singură dată și se 
săvîrșește din felurite pricini, care se ivesc în unele orașe şi 
țări. Pe acesta îl vestește întîi-stătătorul Bisericii. Și aseme- 
nea post trebuie ținut pentru pricina aceasta : să se dea, adică, 
ascultare Bisericii. Postul mai este: unul obștesc, și altul în 
parte. Obştesc este cel pe care îl ţine întreaga Biserică; iar 
în parte, cel pe care îl ține vreo eparhie deosebită sau un oraș, 
sau un ţinut, sau cîte un om pe seama lui. Şi acesta se ţine, 
fie după o făgăduință anume pe care a făcut-o cineva de la 
sine, fie că este după porunca duhovnicului său. 

5. Il Cor. 6, 4. 


6. Ioel, 2, 13. 
?. Ioel, 2, 17. 

ÎNTREBAREA IX 
Ce este milostenia ? 

RĂSPUNS 

Milostenia 'este o faptă a îndurării,, cu care cineva face 
bine sufletului sau trupului cuiva, în nevoie, nccătînd ce fel 
de om este cel care are trebuinţă de milostenie. Această vir- 
tute este foarte trebuincioasă” creștinului, cum învaţă Sfînta 
Scriptură, cîhd zice: Căci milostenia izbăveşte de la moarte 
şi curăţă orice păcat. Cei ce fac milostenie şi dreptate vor 
trăi mult 8, Și, în Noul Testament, rinduindu-se milostenia, se 
zice așa: Du-te, vinde averea ta, dă-o săracilor şi vei avea 
comoară în cer?, Și, la Judecata din urmă, hotărăște Hristos 
să dea plată mare celor milostivi, zicînd : Adevărat zic vouă, 
întrucât ați făcut unuia dintr- -aceşti iraļi ai Mei prea mici, Mie 
Mi-ați iăcui '0. Atunci va zice [Împăratul celor de-a dreapta 
Lui]: Veniji, binecuvîntaţii Tatălui Meu, moşteniți împărăția 
cea pregătită vouă de la întemeierea lumii '!. Milostenia, îm- 
preună cu postul, face bineprimită rugăciunea către Dumne- 
zeu, încît E] să-i dea ascullare, cum a spus îngerul lui Corne- 
lie : Rugăciunile tale şi milosteniile tale s-au suit spre pome- 
nire înaintea lui Dumnezeu 12. În această virtute se cuprind şi 
toate faptele milosteniei, pentru care am dat învăţătură în 
partea a doua a acestei Mărturisiri ortodoxe. 


ÎNTREBAREA X 
„Din aceste virtuți, care aitele se mai 
trag încă ? 
RĂSPUNS 


Pătru virtuţi de căpetenie : înțelepciunea, dreptatea, băr- 
băţia și cumpătarea. i i i i 

8. Tob, 12, 9. 

9. Mt. 19, 21. 

10. Mt. 25, 40. 


11. Mt, 25, 34. 
12. Fapte 10, 4. 


10 —  Mărturisirea de credință 

ÎNTREBAREA XI 
Ce este înțelepciunea creștină ? 
RĂSPUNS 


Înţelepciunea creștină este o purtare de grijă şi un gînd 
bun, mai înainte  chibzuite şi socotite, ca să nu miniem pe 
Dumnezeu şi pe aproapele nostru prin nici o faptă sau soco- 
tință a noastră, Pentru această înţelepciune ne învaţă Domnul, 
zicînd : Fiți înţelepţi ca șerpii şi nevinovați ca porumbeii t3. 
Aceasta tălmăcește dumnezeiescul Pavel, zicînd: Deci luați 
seama cu grijă cum umblaţi, nu ca niște neînțelepți, ci ca cei 
înţelepţi, răscumpărind vremea, căci zilele rele sînt. Drept 
aceea, nu fiți fără de minte, ci înțelegeţi care este voia Dom- 
nului 1%. Asemenea înțelepciune creștină se întemeiază pe cu- 
răția și lipsa de vicleşug a inimii, și pe toată cuviinţa şi blîn- 
deţea și pe toată judecata, ca să nu fim înșelaţi de vrăjmașu! 
sufletului nostru și de cei care ne vatămă. 


ÎNTREBAREA XII 
Ce este dreptatea ? 
RĂSPUNS 


Dreptatea este o virtute care împarte fiecăruia ce i se cu- 
vine şi păstrează ceea ce este al său, fără să caute la oameni, 
nu numai în cele ce privesc avuţia, ci și cinste și vrednicii, 
Iar înţelepciunea creștină nu numai că răsplătește răul cu bi- 
nele, dar nu îngăduie nici să dorim răul celui care ne-a făcut 
un rău. După învăţătura Apostolului, care spune: Nu răsplă- 
tiji nimănui răul cu rău. Purtaţi grijă de cele bune înaintea 
oamenilor 15. Despre această dreptate zice același Apostol: 
Daţi deci tuturor cele ce sînteţi datori : celui cu darea, dare ; 
celui cu vama, vamă ; celui cu teama, teamă ; celui cu cinstea, 
cinste. Nimănui cu nimic nu fiți datori, decît cu iubirea unuia 
față de altul; că “cel care iubește pe aproapele a împlinit 
legea 16, 

13. Mt. 10, 16. 

14. Ef. 5, 15. 


15. Rom. 12, 17. 
16. Rom. 13, 7. 

ÎNTREBAREA XIII 
Oare întiîi-stătătorii și judecătorii 
păcătuiesc faţă de dreptate, cind pe- 
depsesc pe cei vinovați pentru gre- 
şelile lor ? 

RĂSPUNS 


Nu păcătuiesc, fiindcă nu este stăpinire fără numai de la 
Dumnezeu, după cum grăiește Pavel: Și dregătorii nu sînt 
frică pentru fapta cea bună, ci pentru cea rea. Voieşti, deci, 
să nu-ți iie frică de stăpinire ? Fă binele și vei avea laudă de 
la ea. Căci ea este slujitoare a lui Dumnezeu spre binele tău. 
Iar dacă faci rău, teme-ie, căci nu în zadar poartă sabia ; pen- 
tru că ea este siujitoare a lui Dumnezeu şi răzbunătoare a mî- 
niei Lui, asupra celui ce săvirşeşte răul ". 


ÎNTREBAREA XIV 
Ce este cumpătarea ? 
RĂSPUNS 


Cumpătarea este o măsură pe care cineva o ţine la mîn- 
care și băutură şi încă și la vorbele lui, şi în toate faptele, 
prin care alege și ce i se cade lui, potrivit cu Apostolul, care 
zice: Să umblăm cuviincios, ca ziua : nu în ospețe şi în beţii, 
nu în desfrinări și în fapte de rușine, nu în ceartă şi în piz- 
mă !8. La fel și în altă parte: Toate să se facă cu cuviință și 
după rînduială !, 


ÎNTREBAREA XV 
Ce este bărbăjia ? 
RĂSPUNS 


Bărbăţia, privită ca o virtute creștină, este o statornicie a 
minţii pe care o are cineva ca să zădărnicească toate ispitele 
pe care le suferă de la vrăjmaşul văzut şi nevăzut, pentru 

17. Rom. 13, 3—4. 


18. Rom. 13, 13. 
19. I Cor. 14, 40. 

Hristos. Tălmăcind această statornicie, Apostolul astfel: gră- 
ieşte.: Cine ne va despărłi pe noi de iubirea lui Hristos ? Ne- 
cazul, sau strîmtorarea,.șau prigoana, sau foametea, sau lipsa 
de îmbrăcăminte, sau primejdia, sau sabia ? %. lar mai jos: 
Căci sînt încredințat că nici moartea, nici viața, nici îngerii, nici 
stăpiînirile, nici cele de acum, nici cele ce vor îi, nici puterile, 
nici înălţimea, nici adîncul şi nici o altă făptură nu va putea 
să ne despartă pe noi de dragostea lui Dumnezeu, cea întru 
Hristos, Domnul nostru *!. Despre asemenea virtuţi am dat în- 
văţătură, cînd am vorbit despre darurile Sfîntului Duh și des- 
pre celelalte virtuţi. 


ÎNTREBAREA XVI 
Ce este păcatul ? 
RĂSPUNS 


Păcatul nu are fiinţă prin el însuși, fiindcă nu e făptură 
a lui Dumnezeu. De aceea este cu neputinţă să se lămurească 
ce este el. Totuşi este cu putinţă să spunem că este o voie ne- 
înfrînată a omului și a diavolului sau, cum spune Sfînta Scrip- 
tură : Păcatul este nelegiuirea ?, adică păcatul eşte călcarea 
Jegii lui Dumnezeu, Iar această călcare este, la drept vorbind, 
o împotrivire faţă de voia lui Dumnezeu, izvorind din cuge- 
tul şi din însăși voinţa celui ce calcă legea. De la această 
împotrivire se trage moartea și toată mînia dumnezeiască, 
după cum spune Scriptura: Pofta, zămislind, naște păcat, iar 
păcatul, o dată săvirșit, aduce moarte 2, 


ÎNTREBAREA XVII 
De cite feluri este păcatul ? 
RĂSPUNS 


După Sfînta Scriptură, unele păcate sînt spre moarte, iar 
altele nu. De' aceea unele păcate sînt păcate de moarte, iar 
altelbinu sîht. 
pe iv 

20. Rom. 8, 35. 

21. Rom. 8, 38. 

22. I In 3, 4. 

23. lac. 1, 15. 

ÎNTREBAREA XVIII 
Ce este -păcatul:de moarte ? 
RĂSPUNS 


Este vorba de păcat de moarte cînd pofta fără rînduială 
a omului vă săviîrşi o faptă pe care'o oprește limpede poruncă 
lui Dumnezeu. Sau cînd omul hu vrea să facă, ci voia și ale- 
gerea lui, ceea ce îi'porunceşte:Dumnezeu. Dintr-această pri: 
cină se răceşte dragostea către Dumnezeu și către aproapele: 
Şi o atare poftă desparte pe om.de harul lui Dumnezeu și-l 
ucide, dacă se şi săvirșeşte, cu fapta. Pentru aceasta ne-am în- 
vățat a-i spune păcat de moarte, cum grăiește şi Apostolul : 
Pentru că plata păcatului este moartea 24. Dacă este însă numai 
o învoire a cuiva să săvîrșească păcatul, aceasta rănește su- 
fletul, dar nu-l ucide cu totul. 


` ÎNTREBAREA XIX 
„De cîte feluri este păcatul.de moar- 
te 2 3 i 
RĂSPUNS 
Un păcat de moarte este cel strămoșesc, altele ţin de ale- 
gerea omului. 


ÎNTREBAREA. XX 
i Ce este păcatul strămoșesc ? 
RĂSPUNS. 


Păcatul strămoșesc este călcarea legii dumnezeiești care 
a fost dată, în rai, strămoşului Adam, cînd i s-a spus: Jar din 
pomul cunoştinței binelui şi:răului să nu mă&nînci, căci, în-ziua 
în care vei. mînca din. el,..vei muri. negreșit !%5. Acest păcat 
strămoşesc,a,. trecut, de la Adam, la intreaga. fire omenească, 
fiindcă toţi ne găseam atunci în Adam și astfel prin Adam, 
singur, păcatul a trecut în noi toţi. De aceea ne-am zămislit și. 


24. Rom. 6, 23. 
25, Fac. 2, 17. 

ne-am născut cu acest păcat, după cum învaţă Sfînta Scrip- 
tură, cînd zice: Printr-un om a intrat păcatul în lume şi, prin 
păcat, moartea, aşa şi moartea a trecut la toți oamenii, pentru 
că toji au păcăluit în el”. Acest păcat strămoșesc nu poate fi 
șters cu nici o pocăință, ci este nimicit numai prin harul lui 
Dumnezeu, prin iconomia întrupării Domnului nostru lisus 
Hristos şi prin vărsarea cinstit sîngelui Său. Și aceasta se face 
în Taina sfintului botez, pentru că cine nu s-a botezat, acela 
nu este slobod de păcat, ci este fiu al miniei şi pedepsei veş- 
nice, după cum s-a spus: Adevărat, adevărat zic ţie, de nu se 
va naște cineva din apă şi din Duh, nu va putea să intre în 
împărăţia lui Dumnezeu 2, 


ÎNTREBAREA XXI 
Ce este păcatul de moarte din ale- 
gerea omului ? 

RĂSPUNS 


Păcatul de moarte din alegerea omului este cel pe care-l 
săvîrşim după botez, noi înşine, cu a noastră singură voie și 
socotință, la vîrsta noastră deplină, față de porunca făţișă a 
lui Dumnezeu, părăsind dragostea cea către Dumnezeu şi către 
aproapele. Prin acest păcat pierdem harul dumnezeiesc pe care 
l-am primit la sfîntul botez, şi împărăţia cerească, şi ne facem 
robi ai morţii veșnice, după cum spune Apostolul: Au nu 
ştiţi că celui ce vă dați, spre ascultare, robi, sînteţi robi ace- 
luia căruia vă supuneli : fie ai păcatului spre moarte, fie ai 
ascultării spre drepiate 228. Acest păcat se stinge prin pocă- 
ință și prin milostivirea lui Dumnezeu, prin lisus Hristos, 
Domnul nostru, cînd preotul dezleagă păcatele celui ce se po- 
căiește, la vremea mărturisirii. 

26. Rom. 5, 12. 


27. In 3, 5. 
28. Rom. 6, 16. 

INTREBAREA XXII 
În cîte părți putem să despărțim pă- 
catul zis din alegerea omului ? 
RĂSPUNS 


În trei: iar în partea dintii putem pune pe cele mai cu- 
prinzătoare păcate de moarte, adică acelea din care se nasc 
altele. Într-a doua, cele care se fac împotriva Duhului Sfînt. 
Iar într-a treia, cele care mai adesea strigă pentru răzbunare 
din partea lui Dumnezeu, pe această lume. 


ÎNTREBAREA XXIII 
Care sînt cele mai cuprinzătoare 
păcate de moarte ? 

RĂSPUNS 


Acestea : trufia, setea de bogăţie, curvia, pizma, lăcomia, 
mânia şi lenea. 


ÎNTREBAREA XXIV 
Ce este trufia ? 
RĂSPUNS 


Trufia este o dorință necumpănită de măreție, fără îndrep- 
tățire, pentru ca cineva să-i întreacă pe toţi ceilalţi semeni ai 
săi, pe drept sau pe nedrept. Acest păcat a fost cel dintii care 
s-a născut în Luceafărul acela, din care toate celelalte [păcate] 
au izvorit, ca dintr-o fîntînă otrăvită. Pentru acesta grăieşte 
Înţelepciunea : Frica de Dumnezeu este urgisirea răului ; mân- 
dria şi obrăznicia, calea răutăţii *%. Iar în altă parte [spune] 
Scriptura : Urîtă este înaintea Domnului şi a oamenilor tru- 
fia 59. Acestui păcat i se împotriveşte virtutea smereniei, pe 
care Domnul nostru lisus Hristos, întemeind-o şi îndemnîn- 
du-ne să o ţinem, spune : Învăţați-vă de la Mine, că sînt blind 
și smerit cu inima și veți găsi odihnă sufleielor voastre 31. 
5 pilde 8, 13. 


30. Inț. Sir. 10, 7. 
31. Mt. 11, 29. 

Pt» m OI 


ÎNTREBAREA XXV 
Care păcate se nasc, deosebit, din: 
această răutate ? 

RĂSPUNS 


Acestea : să-l bănuiască cineva de rău: pe "aproapele său 
şi să- 7 ponegrească pe oamenii Bisericii sau pe mireni.; să nu 
se supună Bisericii Și cîrmuitorilor. Lăudăroșenia, fățărnicia, 
certurile, încăpăținările,,: dezbinările, iscodirea ; fără rost, prea 
marea încredere în sine, nesocotirea poruncilor lui Dumne- 
zeu, îndeletnicirea și obișnuinţa cu răul și altele asemenea. Și 
cind-xrea să fie slobod de păcatul acesta trebuie să aibă tot- 
deauna în minte cuvîntul pe care l-a spus Dumnezeu lui 
Adam : Căci pămînt ești și în pămînt te vei întoarce, şi ju- 
decata din urmă și pedeapsa veșnică și încă și ac este cuvinte 
ale Apostolului, care spune : Pentru că Dumnezeu; celor mìn- 
dri le stă împotrivă, iar celor smeriţi le dă har %. 


ÎNTREBAREA XXVI 
Ce este setea de avuţii ? 
RĂSPUNS 


Saltea kle avuţii este o dorință necumpănită de a avea bo- 
găţie și acareturi. Despre acest păcat, Scriptura spune : Cel ce 
urăște iştigul (nedrept) va trăi multă vreme 34. lar Apostolul : 
Inimatlor e deprinsă la lăcomie, şi ‘sînt fiii blestemului 35, Iar 
virtutea care stă împotriva acestei răutăți este dărnicia, după 
cum s-a spus: Risipit-a, dat-a săracilor, dreptatea lui rămîne 
în veacul veacului 5, 


32. Fac. 3, 19. | 
33. lac: d, 6 ṣi E Pt 5,5. 
34. Pilde 28, 16. 

35. II Pt. 2, 14. 

36. Ps. 111, 8. 

ÎNTREBAREA XXVII 
Ce păcate se nasc din sefea de avy- 
fii ? 
RĂSPUNS 
Din setea de avuţii se nasc aceste păcate: răpirea, omo- 
rul, înșelăciunea, minciuna, răzvrătirea, silnicia şi cruzimea, 
neîndurarea, neomenia, învirtoşirea inimii, pizma, necredința,. 
nedreptăţirea celor sărmâni şi a altor oameni, zgircenia, furtul 
şi altele asemenea: Și astfel, cine vrea să scape 'de acest păcat. 
trebuie: să aibă în amintirea 'sa sărăcia de bună voie a lui 
Hristos, Domnul nostru. Precum Însuși spune despre Sine: 
Vulpile au vizuini şi păsările . cerului...cuiburi ; Fiul Omului 
însă, nu are unde să-și plece capul. 3. Şi trebuie, apoi, să sẹ 
gîndească,la aceasta : că este iconomul bogăției şi nu stăpînul 
ei și va da lui Dumnezeu socoteala, iconomici lui,. la ceasul 
judecății, 


ÎNTREBAREA XXVIII Se ue l 
Ce este curvia sau desirînarea ? 

RĂSPUNS 

Curvia este dorinţa necumpănită a trupului, potrivnică 
poruncii lui Dumnezeu. Aceasta se săvirșeşte în însuși trupul 
omului, cum spune Apostolul: Orice păcat pe care-l va 'să- 
vîrși omul este în afară de trup. Cine se dedă însă destrinării, 
păcătuieşte în însuși trupul său 8, Pe lîngă aceasta, odată ce 
fiecare creștin este mădular al trupului lui Hristos, dacă se află 
în legături de curvie cu desfrinatele, se pîngăreşte pe sine. Și 
cum că cl este mădular al trupului lui Hristos, învață Apos- 
tolul; grăind: astfel : Nu șiiți că trupurile voastre sînt mădu: 
larele: lui Hristos? Luînd deci mădularele lui Hristos, le voi 
face mădularele unei desirînate ? ` Nicidecum 139 şi, mai de- 

37, Mt. 8, 20. 


38. 1 Cor, 6, 18. 
39. I Cor. 6, 15. 

parte : Fugiți de desirinare +0. Acestui păcat i se împotrivește 
virtutea cumpătării. 


ÎNTREBAREA XXIX 
Din păcatul acesta, care altele iau 
: naștere ? 
RĂSPUNS 


Orbirea minţii, ură faţă de cele dumnezeieşti, necucerni- 
cia, pizma, deznădejdea, desfriul, vrăjmășia față de aproapele 
și altele asemenea. Dar, cine vrea să scape de asemenea păcat 
să aibă pururi în minte că Dumnezeu nu locuiește nicăieri, 
fără numai în inima curată și înţeleaptă. Pentru aceasta şi 
Psalmistul se roagă să-i dea Dumnezeu inimă curată, zicînd: 
Inimă curată zidește întru mine, Dumnezeule, și duh drept 
înnoieşte întru cele dinăuntru ale mele 4, 


ÎNTREBAREA XXX 
Ce este pizma ? 
RĂSPUNS 


Pizma este o întristare și o durere a inimii faţă de binele 
aproapelui și bucurie și veselie pentru răul aproapelui. Și 
aceasta se întîmplă sau cînd aproapele nostru este mai bogat, 
sau dacă şi acela are o avuţie asemănătoare. Același lucru se 
înţelege și despre cinste, despre măriri, despre științe şi meş- 
teşuguri, ca și despre celelalte virtuţi. Pentru acest păcat gră- 
iește Scriptura : Deci, lepădind toată rătutatea şi tot vicleșu- 
gul și fățărniciile şi pizmele şi toate clevetirile, ca niște prunci 
de curînd născuţi să doriţi laptele cel duhovnicesc și neprefă- 
cut, ca prin el să creșteţi 42. 

40. 1 Cor. 6, 18. 


41. Ps. 50, 11. 
42. I Pt. 2, 1. 

ÎNTREBAREA XXXI 
Ce păcate se nasc din pizmă ? 
RĂSPUNS i 


Ura, clevetirea, disprețul, vicleşugurile, înşelăciunile, 
omorurile şi cele asemănătoare. Dar cine voieşte să scape de 
-acest păcat trebuie să cugete că orice lucru se dă omului, to- 
tul este din harul lui Dumnezeu, după cum s-a spus: Și ce ai, 
pe care să nu-l fi primit ? Iar dacă l-ai primit, de ce te fălești 
“ca și cum nu l-ai fi primit 243. Şi oricine pizmuiește bunul pe 
-care l-a dat Dumnezeu hulește pe Dumnezeu și este asemenea 
aceluia despre care s-a spus: Sau ochiul iău este rău, pentru 
că eu sînt bun ? Au nu mi se cuvine mie să fac ce voiesc cu 
ale mele ? 44, Potrivnice acestui păcat sînt bunăvoința și do- 
rinţa de bine. 


ÎNTREBAREA XXXII 
Ce este lăcomia ? 
RĂSPUNS 


Lăcomia sau îmbuibarea este o folosire fără măsură a mîn- 
«cării şi a băuturii, pe care o săvirșeşte cineva în afară de rîn- 
duiala obișnuită. Pentru păcatul acesta Sfînta Scriptură gră- 
iește astfel: Luaţi seama la voi înșivă să nu se îngreuieze ini- 
mile voastre de mîncare şi de băutură și de grijile vieții, şi 
ziua aceea să vină peste voi fără de veste 45. Și în altă parte: 
Să umblăm cuviincios, ca ziua, nu în ospeţe şi beții 46. 


ÎNTREBAREA XXXIII 
Cite păcate iau naștere din lăcomie? 
RĂSPUNS 


Lenevirea, nepăsarea față de cucernicie, pofta trupească, 
jocuri și rîsete necuviincioase, obrăznicia, neîngrijirea aproa- 


43. | Cor. 4, 7. 
44. Mt. 20, 15. 
45. Lc. 21, 34. 
46. Rom. 13, 13. 


156 MĂRTURISIREADE"CREDINȚA: A` BISERICII ORTODOXE 


pelui, ocările, sfezile, năraâvuri grosolane, boli grele, dâsfriul 
şi cele “deopotrivă cu ele. Acestui păcat i se împotriveşte vir- 
tutea înfrînării și simţul măsurii, după cum sta 'spus: Toate 
să se facă cu cuviință și după rinduială *, 


ÎNTREBAREA XXXIV 
i y. Ce este minia 2 

RĂSPUNS 

„Mînia este o dorinţă aprinsă, prin care mîniosul voieşte 
să se răzbune pe cel ce l-a mîhnit, fie că l-a-mîhnit într-ade- 
văr, fie numai. în chip părelnic. Pentru acest păcat, astfel gră- 
ieşte -Sfinta Scriptură : Orice om să fie grabnic la ascultare, 
zăbavnic. ła vorbire, zăbavnic:la mînie. Căci mînia omului nu 
lucrează dreptatea lui Dumnezeu 38. Şi în alt loc:.Orice amă- 
răciune şi supărare și mînie și izbucnire şi defăimare să piară 
de la voi, împreună cu orice răutate %,: 


ÎNTREBAREA XXXV 
Ce păcate se nasc din această înve- 
chită urgie, adică din minie E 
RĂSPUNS 
Din minie iau naștere, iarăşi: certuri, pizme, ucideri, 
zminteli, răzbunări, pagube şi altele asemenea. Acestui păcat 
i se împotrivește virtutea răbdării, pe care o arată Apostolul, 
cînd spune : Căci aveţi nevoie de răbdare ca, făcînd voia lui 
Dumnezeu, să dobîndiţi tăgăduinţă 5, 


ÎNTREBAREA XXXVI 
i Ce este lenevia sau trindăvia ? 
RĂSPUNS 


Lencvia: este o răceală şi o'nepăsare : faţă de mîntuirea 
veșnică: a sufletului. Prin această 'nepăsare omul se mîhnește 


47. 1 Cor. 14, 40. 
48. Iac. 1, 19. 
49. Ef. 4, 31, 

50. Evr. 10, 36. 

și se întărită faţă de binele pe care urmează să-l facă, fiindcă 
fuge de truda care ajută să făptuiești binele. Scriind împotriva 
acesteia, Apostolul grăieşte astfel: Ca să nu fiți greoi, ci ur- 
mători ai celor ce, prin credință și îndelungă răbdare, moş- 
tenesc făgăduinţele 5!, Lămurind aceasta, și Mîntuitorul nostru 
îi spune slugii aceleia trîndave : Slugă' vicleană și leneșă, 
ştiai că secer unde n-am semănat și adun de unde n-am îm- 
prăștiat ? 5, Şi mai jos: Iar pe sluga netrebnică aruncați-o 
întru întunerecul cel mai din afară. Acolo vă îi plingerea și 
scrîșnirea dinţilor 5. 


ÎNTREBAREA XXXVII 
Ce păcate se nasc din lenevie ? 


RĂSPUNS 


Lîncezeală de bunăvoie, prilej găsit pentru păcat, smin- 
teală, desfrîu, bănuială şi altele asemenea acestora. Acestui 
păcat i se împotriveşte virtutea luării aminte şi a sîrguinţei. 
Pentru aceasta Hristos, dindu-ne: îndemn, grăiește astfel: 
Drept aceea privegheaţi, că nu știți ziua, nici ceasul în care 
vine Fiul Omului 5%. lar Apostolul spune: Fiți-treji, prive- 
gheaţi. Poirivnicul vostru, diavolul, umblă răcnind ca un leu, 
căutînd pe cine să înghită, căruia, staţi împotrivă, tari în 
credinţă 5. 


ÎNTREBAREA XXXVIII 

Care sînt păcatele împotriva Duhu- 
i lui Sfînt ? 

RĂSPUNS 


Încrederea multă și nepotrivită în harul lui Dumnezeu, 
deznădejdea, adică să nu crezi în milostivirea lui Dumnezeu, 
și împotrivirea la adevărul vădit şi dovedit, și tăgăduirea cre- 
dinței ortodoxe a creştinilor. 

51. Evr. 6, 12. 

52. Mt. 25, 26. 

53. Mt. 25, 30. 


54. Mt. 25, 13. 
55. I Pt. 5, 8—9. 

ÎNTREBAREA XXXIX 
Ce este multa încredere în harul lui 
Dumnezeu ? 

RĂSPUNS 


Increderea cea multă este marea îndrăzneală pe care o. 
are cineva faţă de îndurarea lui Dumnezeu, cînd nădăjduiește 
că, deşi păcătuiește, Dumnezeu nu-i va opri harul Său și nu-l. 
va pedepsi, și, în acest chip, nesocotește dreptatea dumneze-: 
iască. Iar cei se stau sub această greșeală să asculte pe Apos- 
tol, care-i învaţă zicînd: Au dispreţuieşti tu bogăția bună- 
tății Lui şi a îngăduinţei şi a îndelungii Lui răbdări, neștiind 
că bunătatea lui Dumnezeu te îndeamnă la pocăință ? Dar 
după învîrtoșarea ta și după inima ta nepocăită, îți aduni mî- 
nie, în ziua miîniei și a arătării dreptei judecăţi a lui Dumne-. 
zeu 5%. Astfel sînt cei ce îndrăznesc și spun deschis: Dacă va 
vrea Dumnezeu sînt mîntuit şi dacă nu va vrea sînt pierdut.. 
De aceea nu se îngrijesc cu nimic să se îndrepte și — nesoco-. 
tiţii — dispreţuiesc mintuirea sufletului lor. Pe aceștia Sfinta: 
Scriptură îi povăţuiește grăind : Nu este vrere înaintea Tată- 
lui vostru, Cel din ceruri, ca să piară unul dintr-aceştia mici 5,. 
Şi prin Prooroc, Domnul spune : Eu sînt viu, zice Domnul Ado-- 
nai; nu vreau moartea păcătosului, ci ca păcătosul să se în-. 
toarcă de la calea sa şi să fie viu 58. Și, într-alt loc, Apostolul 
spune : a lui Dumnezeu, Mintuitorul nostru, Care voieşte ca 
toți oamenii să se mîntuiască și la cunoștința adevărului să: 
vină 59. La fel greşesc şi cei care, numai prin credinţă, fără 
fapte bune, nădăjduiesc să moștenească viaţa cea veşnică.. 


ÎNTREBAREA XL 
Ce este deznădejdea în milostivirea: 
lui Dumnezeu ? 

56. Rom. 2, 4-—5, 

57. Mt. 18, 14. 


98. lez. 33, 11. 
59. I Tim. 2, 4. 

RĂSPUNS 


Deznădejdea este o neîncredere pe care o are păcătosul, 
faţă de milostivirea lui Dumnezeu, socotind greşit că, pentru 
păcatele pe care le-a făcut, sau pentru faptele bune pe care 
nu le-a săvirşit, Dumnezeu nu-l va ierta sau nu-l va cuprinde. 
în harul Său, gîndind, chipurile, că răutatea omenească covir- 
șeşte mila lui Dumnezeu. Precum a spus Cain: Pedeapsa mea: 
este mai mare decît aș putea-o purta €0. Și asemenea mare 
hulă a jignit mult mila și bunătatea dumnezeiască. De aceea 
nu trebuie cineva — chiar dacă este împovărat de cele mai 
grele păcate — să deznădăjduiască vreodată de nemăsurata 
iubire de oameni a lui Dumnezeu, amintindu-și de fiul risipi- 
tor pe care, după ce s-a pocăit, l-a primit cu o faţă şi cu o. 
inimă plină de veselie. Prin aceasta ne-a învăţat și pe noi să 
iertăm pe fratele nostru care va greşi față de noi, atunci cînd 
se căieşte nu de șapte ori, ci de şaptezeci de ori cîte şapte, în. 
fiecare zi. lar prin Profet spune: Întoarceți-vă la Mine din 
toată inima voastră, cu postiri, cu plîns și cu tînguire. Siîşiaţi 
inimile şi nu hainele voastre, și întoarceți-vă către Domnul-. 
Dumnezeul vostru, căci El este milostiv şi îndurat și-l pare rău 
de răul pe care l-a trimis asupra voastră 6t, 


ÎNTREBAREA XLI 
Ce este împotrivirea și îndirjirea pe- 
care o arată cineva adevărului în- 
vederat ? 

RĂSPUNS 


Îndirjirea şi împotrivirea față de adevărul știut și încre- 
dinţat este un păcat, atunci cînd cineva cunoaște cu amănun- 
tul binele, dar, ca să păcătuiască cu mai mare îngăduinţă, îl 
înfruntă cu hotărire, cu vorba și cu fapta, împotriva cugetului 
său. Pentru cei ce săvîrșesc acest păcat, Scriptura spune : Căci 
mînia lui Dumnezeu se descoperă din cer peste toată fărăde- 


60. Fac. 4, 13. 
61. Ioel 2, 12. 

legea și peste toată nedreptatea oamenilor care ţin nedrepta- 
tea drept adevăr 2. La fel păcătuiesc și cei ce defăimează fap- 
tele bune ale aproapelui, spunînd că nu sînt de la Dumnezeu, 
cum au făcut fariseii şi iudeii împotriva lui Hristos, cînd a 
alungat cu cuvîntul duhurile necurate și a săviîrşit minuni. În 
același păcat se găsește și cel ce pizmuieşte pe aproapele său 
pentru harul lui Dumnezeu şi cel ce nu-i învaţă pe neştiutori 
articolele credinţei, din pricina răutăţii lui. Această patimă, 
Tu, Hristoase împărate, dezrădăcineaz-o din inimile tuturor 
creştinilor sobornici și drept- -credincioși. Același lucru trebuie 
să se înţeleagă și pentru cei ce numesc fățărnicie cucernicia 
şi celelalte fapte bune care sînt roadele Sfintului Duh, Mai pă- 
cătuiesc și cei ce tăgăduiesc credința lui Hristos, după cum 
s-a spus: Oricine va mărturisi pentru Mine inaintea oameni- 
lor, mărturisi-voi şi Eu pentru el înaintea Tatălui Meu, Care 
este în ceruri. Iar de cel ce se va lepăda de Mine înaintea oa- 
menilor şi Eu Mă voi lepăda de el înaintea Tatălui Meu, Care 
-este în ceruri ®, 


ÎNTREBAREA XLII 
Ce păcate sînt acelea care strigă 
mai des răzbunare de la Dumnezeu, 
în lumea aceasta ? 

RĂSPUNS 


Acestea: uciderea cu voie, despre care Sfinta Scriptură 
spune : Glasul sîngelui fratelui tău strigă către Mine din pă- 
mânt 64. Apoi fapta sodomiţilor, după cum grăieşte Domnul: 
Strigarea Sodomei şi a Gomorei e mare şi păcatul lor cumplit 
de greu. Pogori-Mă-voi deci să văd dacă faptele lor sînt cu 
adevărat așa cum s-a suit pină la Mine strigarea împotriva 
lor, iar de nu, să știu 65, Deopotrivă şi paguba adusă sărmani- 
lor și văduvelor și orfanilor, și răpirea simbrici lucrătorilor, 
62: Rom. 1, 18. | 

63. Mt. 10, 32. 


04, Fac. 4, 10, 
65. Fac. 18, 20, 

după :proorocirea lui Maleahi : Și Mă voi apropia de voi ca să 
vă. judec şi voi ii martor grabnic împoiriva vrăjitorilor, a des- 
irînaților şi a celor care jură strîmb, împotriva celor care asu- 
presc pe simbriaș, pe văduvă şi pe orfan, apasă pe cel străin 
şi nu se tem de Mine, zice Domnul Savaot %, Și la acestea, pu- 
tem adăuga și nepăsarea şi nerecunoștința față de părinţi, cum 
grăiește Scriptura : Cel ce va bate pe tată sau pe mamă să fie 
omorît, Cel ce va grăi de rău pe tatăl său sau pe mama sa, 
acela să fie omorît ?, 


ÎNTREBAREA XLIII 

+ Care păcat nu este spre moarte ? 

RASPUNS 

Păcat care nu este spre moarte, care de unii se cheamă 
şi păcat cu iertare, este acela de care nici un om nu poate să 
scape, afară de Hristos şi Fecioara Maria. Nu ne lipsește, însă, 
de harul lui Dumnezeu, nici nu ne supune morții veşnice. Des- 
pre asemenea păcat Scriptura spune : Dacă zicem că păcat nu 
avem, ne amăgim pe noi înşine și adevărul nu este întru noi 6. 
Aceste păcate sint nenumărate ; cu toate acestea așa se nu- 
mesc, la drept vorbind, cele care nu se cuprind între cele de 
moarte. Nici pe acestea nu trebuie cineva să le nesocotească 
şi să nu le îndrepte, mai ales cînd, zilnic, merge să se culce, 
să cugete la ele și la altele, să plingă înaintea lui Dumnezeu, 
după cum spune Psalmistul: De cele ce ziceţi în inimile voas- 
tre, întru așternuturile voastre, vă căiți %. Şi ; Spăla-voi în fie- 
care noapie păcatul meu, cu lacrimile mele aşternutul meu voi 
uda 70. Și să caute iertarea prin mijlocirea Sfintei Născătoare 
de Dumnezeu și a tuturor sfinţilor, fiindcă sînt urîte și ele'în 
fața slavei dumnezeieşti, după cum grăiește Scriptura: Giîn- 
durile cele rele sînt uriciune înaintea Domnului 71. lar dacă nu 
08 Mal, 3, 5. 

67, leş. 21, 15 şi 17. 

68. I In 1, 18. 

69. Ps. 4, 4, 


70. Ps. 6, 6. 
71. Ps. 15, 26. 

se îndreaptă şi ele prin pocăință, deschid drumul păcatelor de 
moarte și aduc omului răceală și lipsă de grijă și nepăsare 
întru împlinirea poruncilor lui Dumnezeu.. 


ÎNTREBAREA XLIV . 

Este cumva vreun chip prin care ci- 
neva ajunge părtaş la păcate străine? 
RĂSPUNS ' 


Atunci luăm parte la păcatele străine, cînd îndemnăm pe 
cineva să greşească. Mai ales pe cel care poate să fie ajutat 
de noi şi în noi își pune toată nădejdea. Aşa sînt acei duhov- 
nici care-l lasă pe om să trăiască în desfrinare, în afara porun- 
cilor dumnezeiești și a predaniilor bisericești. La fel și stăpinii 
care îndeamnă la rău pe slugile lor sau bărbaţii pe soțiile lor, 
părinţii pe fiii lor, dascălii pe ucenicii lor, cînd îi lasă să gre- 
şească fără opreliște. Toţi aceștia și cei asemenea lor vor da 
socoteală lui Dumnezeu în ceasul judecății pentru cei pe care 
i-au avut sub ocîrmuirea lor. Pentru aceasta, Pavel îi spunea 
lui Timotei, sfătuindu-l: Nu-ţi pune miinile degrabă pe ni- 
meni, nici nu te face părtaș la păcatele altora. Păstrează-te 
curat ??, 


ÎNTREBAREA XLV 
În care alt chip ne facem părtași la 
păcatele altora ? 
RĂSPUNS 


Cînd cineva dă. prilej altora să păcătuiască, cu vreo aba- 
tere care îndeamnă la păcat, sau cu un semn, sau cu vorbe 
necuviincioase, sau lăudînd ce e rău, sau osindind faptele 
bune. Aci se mai poate număra și cine, cu voia sa, aţiță.pe 
cineva la mînie sau nu împiedică răul, pe cît este cu putinţă. 
Sau nu dă sfat după îndatorirea lui. Fiecare din aceștia se 
face părtaș la păcatele altuia. 


72. I Tim. 5, 22. 

ÎNTREBAREA XLVI 
Fiindçă s-a vorbit despre. virtuți şi 
patimi, cer să-mi vorbeşti şi despre 
poruncile lui Dumnezeu. 
RASPUNS 


Poruncile lui Dumnezeu sînt zece ; dar în ele se mai cu- 
prind şi alte lucruri. 


INTREBARFA XLVII 
Dar poruncile legii celei vechi s-au 
implinit ? 

RASPUNS 


Poruncile Vechiului Testament, care priveau ceremoniile 
şi tainele și preînchipuiau faptele lui Hristos, toate acelea au 
încetat și, după cum umbra se retrage cînd sosește adevărul, 
tot așa au trecut și ele, şi creştinii nu au îndatorirea să le îm- 
plinească. Dar acele porunci care privesc păzirea dragostei 
către Dumnezeu şi către aproapele, nu numai că trebuie să fie 
ținute de creştini, dar cu încă şi mai deplină amănunţime şi 
desăvirşire decît au fost ţinute de izraeliţii legii celei vechi, 
fiindcă noi am fost părtași la mai multe faceri de bine din par- 
tea lui Dumnezeu şi fără asemuire cu ei am primit harul Sfîn- 
tului Duh prin Domnul nostru lisus Hristos. Pentru aceasta 
trebuie să prisosească faptele noastre bune față de faptele 
iudeilor, după cum s-a spus: De nu va prisosi drepiatea voas- 
iră mai mult decît a cărturarilor și a fariseilor, nu veţi intra 
în împărăţia cerurilor *. La fel: Aji auzit că s-a zis celor de 
demult : să nu ucizi ; iar cine va ucide, vrednic va îi de osîn- 
dă. Eu însă vă spun vouă că oricine se mînie pe fratele său, 
vrednic va fi de osindă ; şi cine va zice fratelui său : netreb- 
nicule, vrednic va ii de judecata sinedriului ; iar cine va zice : 
nebunule, vrednic va ii de gheena focului 4. La fel grăiește, 
în același loc, și despre alte porunci. Așadar, toate poruncile 


73. Mt. 5, 20. 
74. Mt. 5, 21—22. 

care privesc dragostea către Dumnezeu și către aproapele 
trebuie ținute, fiindcă de aceste două porunci atirnă toată Le- 
gea şi 'proorocii, cum spuhe ‘Domnul : Să iubeşti pe Domnul 
Dumnezeul tău, cu toată inima ta, cu tot sufletul tău şi cu tot 
cugetul tău. Aceasta este marea şi întîia poruncă. Iar a doua, 
la fel cu aceasta: Să iubeşti pe aproapele tău ca pe tine însuţi. 
În aceste două porunci se cuprind toată Legea și proorocii 75, 


ÎNTREBAREA XLVIII 
Cum de sînt zece porunci, cînd Hris- 
tos, Domnul nostru, numai de două 
ne-a încredințat ? 

RĂSPUNS 


Aceste două, porunci: sînt obștești și de căpetenie; pe ele 
se întemeiază toate celelalte. De aceea, acestelalțe zece se'îm- 
part în două table : în cea dintii sînt înfățișate acelea care ne 
cer să păzim dragostea către Dumnezeu ; iar într-a doua, cele 
care ne învaţă în ce chip să ţinem dragostea ' pentru aproapele. 
Aşadar, Hristos, prin aceste două porunci, întărește și încre- 

dințează pe toate celelalte zece. Iar despre această lege spune: 
Mai lesne e să treacă cerul şi pămîntul decât să cadă din Lege 
o irîniură de slovă *, 


ÎNTREBAREA XLIX | 
Care este cea dintîi poruncă din pri- 
ma tablă ? 

RĂSPUNS 


Cea dintii poruncă din prima tablă este aceasta: 
“Eu sint Domnul Dumnezeul tău, Care te-a scos din pămîn- 
tul Egiptului și din casa robiei. Să nu ai alți dumnezet 
afară de Mine”! 
73. Mt. 22, 40. 


76. Lc. 16, 17. 
77. leş. 20, 2. 

ÎNTREBAREA L 
Cum. trebuie să înțelegem această 
poruncă? 
RĂSPUNS 

"În'această dintîi poruncă, Domnu! Dumnezeu încredinţea- 
ză omului însăși cunoștință Sa ca să-L cunoască, pentru că în 
âcest scop l-a făcut: pe om cü: “judetată; ca să-L cunoască 
drept ‘Domnul’ şi Făcătorul său şi “să-L 'slăvească. Dar n-a 
început de la facerea lumii, să spună : Eu sînt Dumnezeu care 
a făcut lumea, ci : Eu sint Dumnezâul tău care te-am scos din 
pămîntul Egiptului, fiindcă, pentru iudei, aceasta era mai po- 
trivit : ‘să înceapă să le pună lege-de la un fapt nou și miniinat, 
care atunci le stătea în faţa ochilor. Ca ae aci să cunoască 
mai limpede: şi mai bine iubirea de oameni a lui Dumnezeu, ca 
să-L Slăvească mai cu rîvnă și numai pe, El să-L slujească. Cu 
toate acestea, într-un alt loc, mărturisește astfel despre Sine, 
zicînd : Eu am făcut pămîntul şi omul de pe el. Eu l-am zidit. 
Eu cu miinile am. întins cerurile și la toată oștirea lor Eu îi 
dau poruncă 75. Și, ceva mai sus: Eu sînt Domnul și nimeni 
altul! Afară de Mine nu este Dumnezeu 9. La această poruncă 
mai mult sînt îndatoraţi creștinii decît iudeii, fiindcă mai 
multă slobozenie ni:s-ă dat, de către Domnul şi Dumnezeul 
nostru, nouă, creştinilor, decit iudeilor, precum grăieşte :Apos- 
tolul: EI ne-a scos de sub putered întunericului şi ne-a stră- 
mutat în împărăția Fiului iubirii Sale. Intru Care avem răs- 
cumpărarea prin sîngele Lui, adică iertarea - păcatelor. În 
partea a doua, această poruncă opreşte pe Izrail să se închine 
la”alt Dumnezeu, său să slujească “la altul, fără numai singu- 
rului Dumnezeu. Aşadar în această poruncă se cuprinde sla- 
va cea dinăuntru și din inimă către Dumnezeu, care se naşte 

fiindcă mintea omenească Il cunoaște, 


78. Is. 45, 12. 
79. is. i p 
80. Col. 

ÎNTREBAREA LI s 
Cine păcătuieşte împotriva acestei 
porunci, şi cum ? 

RASPUNS 


Împotriva acestei. porunci săvirşesc păcat de moarte mai 
întîi taţi cei ce nu cunpsc nici un Dumnezeu, după cum spune 
Psalmistul : Zis-a cel nebun întru inima sa: «Nu este Dumne- 
zeu» 81, Apoi păcătuiesc, în al doilea rînd, cei care îşi fac lor 
mulți dumnezei, cărora le dau slavă şi închinăciune ca Dum- 
nezeului celui adevărat, cum făceau grecii cei vechi. În al 
treilea rînd, păcătuiesc faţă de această poruncă cei ce se dau 
pe ei înșiși diavolului,.precum vrăjitorii și cei ce se folosesc 
de faptele lor, cum sînt cei ce poartă baiere şi scrisuri. În al 
patrulea rînd, cei ce ţin la eresuri și cred în ele, deopotrivă 
şi cei care, cînd sint bolnavi, folosesc descîntecele babelor şi 
se ţin și de alte credințe deșarte. În al cincilea rînd, cei ce 
văd prevestiri în toate lucrurile. În al șaselea rînd, cei ce nu 
cred, după dreapta credinţă, într-un singur Dumnezeu după 
fire, în trei persoane. În al șaptelea, cei ce se încred mai mult 
în prevederea lor decît în harul și pronia lui Dumnezeu ; sau 
în înţelepciunea și iscusința lor, sau în bărbăţia și mulțimea 
şi puterea prietenilor lor. În al optulea rind, cei ce se iubesc 
mai mult pe dînșii şi bunurile trecătoare, și celelalte lucruri, 
decît. pe Dumnezeu. Și — într-un cuvînt — față de această 
poruncă, cine, în orice chip, își face un dumnezeu din altceva, 
în care-şi pune toată nădejdea și credinţa sa. 


. ÎNTREBAREA LII 
Ce trebuie să credem despre chema- 

rea în ajutor a sfinţilor, fiindcă aci 

pare mai potrivit să se cerceteze lu- 

crul acesta ? 

RĂSPUNS 


Chemănm în ajutor mijlocirea sfinţilor pe lingă Dumnezeu, 
ca ei să se roage pentru noi. Și-i chemăm nu ca pe niște dum- 
81. Ps. 52, 1. i 

nezei, ci'ca pe prietenii Lui, Căruia fi slujesc și pe care-L slă- 
vesc în. cîntări și I se închină. Și avem nevoie de ajutorul lor, 
nu pentru că ne-ar ajuta ei cu însăși puterea lor, ci pentru că 
cer pentru noi, prin soliile lor, harul lui Dumnezeu. Fiindcă 
şi Sfinta Scriptură ne învaţă să cerem de la sfinţii care sînt 
încă în viață mijlociri și rugăciuni către Dumnezeu, cum a 
făcut Apostolul Pavel, cînd a spus: Dar vă îndemn, fraților, 
pentru Domnul nostru lisus Hristos și pentru iubirea Duhului 
Sfînt, ca impreună cu mine să luptaţi în rugăciuni către Dum- 
nezeu pentru mine ®%, lar, într-altă parte : Care nădăjduim că 
încă ne va mai izbăvi, ajutindu-ne și voi cu rugăciunea pen- 
“tru noi, încît darul acesta făcut nouă, prin rugăciunea multo- 
ra, să ne fie prilej de mulțumire adusă de către mulţi pentru 
noi 85. Și, iarăşi, acesta se ruga lui Dumnezeu pentru alţii: 
Totdeauna, în toate rugăciunile mele, mă rog pentru voi cu 
bucurie 84. Din aceste mărturii, de două lucruri luăm cunoș- 
tință : Întiîi, că sfinţii, cîtă vreme trăiesc în lumea aceasta, 
cer de lá alţii rugăciuni și.mijlociri pe lingă Dumnezeu. Apoi, 
că se roagă și mijlocesc, unii pentru alţii, nu numai fiecare în 
parte, dar și laolaltă, pe faţă, cum ne încredințează Scriptura 
cînd spune : Deci Petru era păzit în temniţă şi se făcea necon- 
tenit rugăciune către Dumnezeu pentru ei, de către Biserică 8, 
Așadar, cu atît mai mult sfinţii aceștia se roagă lui Dumnezeu 
pentru noi după ce au murit, dat fiind că nimic nu-i mai îm- 
piedică, chiar dacă cer răzbunare împotriva nelegiuiților, cum 
grăiește Scriptura: Am văzut, sub jertfelnic, sufletele celor 
înjunghiaţi pentru cuvîntul lui Dumnezeu și pentru mărturia 
pe care au dat-o și strigau cu gilas mare și ziceau : Pînă cînd, 
Stăpîne Sfinte şi adevărate, nu vei judeca şi nu vei răzbuna 
sîngele nostru, față de cei ce iocuiesc pe pămînt ? 5%. Cu mult 
mai vîrtos se: vor ruga pentru fraţii lor, mai ales pentru: aceia 
care au nevoie de ajutorul lor înaintea lui Dumnezeu, cum în: 

82. Rom. 15, 30, | l 

83. [1 Cor. 1, 10. 

84. Fil. 1, 4. 


85. Fapte 12, 5. 
86. Apoc. 6, 9—10. 

vâţă Scriptura cînd spune: Și: cei douăzeci și patru de bătrîni, 
care şed înaintea lui Dumnezeu pe scaunele lor, au căzut cu 
feţele la pămînt şi s-ar închinat lui Dumnezeu, zicînd : Mulţu- 
mim 'Ție,: Doamne Dumnezeule Atotţiitorule 5? şi maijos : Să 
irăsplăteşti pe robii Tăi, pe prooroci şi pe stinţi și pe cei ce se 
tem de numele Tău, pe cei:mici și pe cei mari 58, i 
Dar vă spune cineva : aceia nu ştiu, 'nici nu înţeleg rugă- 
ciunile noastre. Acestuia îi răspundem : Chiar dacă ei nu ştiu, 
nici nu aud, prin ei înșiși, rugăciunile noastre, cu toate aces- 
ea, prin descoperirea și harul dumnezeiesc, cu care Dumne- 
zeu i-a dăruit din belşug, ei şi cunosc, și aud așa cum Elizei 
a știut ce făcea sluga lui pe drum. Şi iarăşi, toți sfinţii cunosc 
‘şi aud, prin dumnezeiască descoperire, nevoile celor ce-i roa- 
gă. pe dinşii. Încă și pe îngeri îi rugăm să mijlocească pentru 
“noi înaintea lui Dumnezeu, prin ocrotirile lor, fiindcă ei aduc 
înaintea măreției lui Dumnezeu rugăciunile şi milosteniile şi 
toate faptele bune ale oamenilor. Iar sfinţii, după moarte, sînt 
ca îngerii şi pot, atunci, să cunoască nevoile noastre și să 
asculte rugăciunile noastre și să mijlocească pentru noi. De 
aci este vădit că nu ne împotrivim poruncii lui Dumnezeu 
cînd ne rugăm sfinţilor. Care sfinţi, stînd înaintea măreției 
Jui Dumnezeu ca nişte slugi. credincioase, mijlocesc pentru 
“noi pe lîngă singur Adevăratul Dumnezeu. Ba, dacă nesocotim 
mijlocirea sfinților, supărăm cel mai mult măreţia dumneze- 
iască, fiindcă. nu cinstim pe cei care o slujesc cu bună- 
“credință. îti 
` Punînd capăt învăţăturii despre această poruncă, poftim 
spe fiecare creştin dreptcredincios să fină seama de ateste 
două: lucruri : Mai întîi că, prih' rugăciunile pe care le facem 
Sfinţilor, nu se frînge, nici nu se nimicește puterea și tăria po- 
uncii decalogului, nici nu ne împotrivim înţelesului ei. Fi- 
indcăr,- cinstirea care se dă sfinților se îndreaptă şi străbate 
pînă la măreţia lui Dumnezeu, Căruia sfinţii I-au bineplăcut 
prin credința și prin viața vrednică pe care au trăit-o. Aşadar, 


87. Apoc. 11, 16—17. 
88. Apoc, 11, 18. 

pe drept cuvînt îi cinstim pe sfinţii lui Dumnezeu, potrivit cu 
Scriptura care spune: Eu am cinstit foarte pe prietenii Tăi, 
Dumnezeule 8. Și printr-inșii cerem ajutorul de la Dumnezeu, 
aşa cum Dumnezeu a poruncit prietenilor lui Iov să pună pe 
însuși lov, sluga Sa credincioasă,să aducă jertfă pentru ei şi 
să se roage pentru dinșii, ca să le ierte lor păcatul, pentru 
vrednicia lui, Apoi, că această poruncă împiedică pe oameni 
să se închine făpturii cu plecăciunea închinării (cuvenite lui 
Dumnezeu). lar noi nu-i cinstim pe sfinţii lui Dumnezeu cu 
închinăciune, ci îi rugăm ca pe fraţi ai noştri și prieteni ai 
lui Dumnezeu, ca să ceară ajutorul dumnezeiesc pentru noi, 
fraţii lor, și să mijlocească pentru noi pe lingă Domnul, ceea 
ce nu se împotriveşte poruncii decalogului. Fiindcă, după cum 
izraeliţii nu au greșit cînd l-au rugat pe Moise să mijlocească 
pentru ei pe lîngă Dumnezeu, tot aşa nici noi nu păcătuim ru- 
gîndu-ne sfinților, pentru ajutor și mijlocire. 


ÎNTREBAREA LIII 
Care esie a doua poruncă ? 
RĂSPUNS 


Să nu-ţi faci chip cioplit şi nici un fel de asemănare 
a nici unui lucru cin cite sînt în cer, sus, și din cîte sînt 
pe pămînt, jos, şi din cite sînt în apele de sub pămînt ! 
Să nu te închini lor, nici să le slujești % ! 


ÎNTREBAREA LIV 
Cum trebuie să înțelegem această 
poruncă ? 

RĂSPUNS 


Porunca aceasta este deosebită de cea dintii, fiindcă aceea 
vorbește despre Dumnezeul cel adevărat, Care este Unul, tă- 
găduind şi înlăturînd mulţimea dumnezeilor. lar cea de față 


89. Ps. 138, 17. 
90. leş. 20, 4. 

se leagă de unele datini păgîne, cum — adică — nu numai că 
nu trebuie să cinstim pe dumnezeii cei mincinoşi, ci trebuie să 
nu ne facem nici un chip cioplit în cinstea lor, nici să-i cinstim 
închinîndu-ne lor, nici să le aducem jertfe de închinăciune. 
De aceea, împotriva acestei porunci păcătuiesc cei care cin- 
stesc idolii ca pe niște dumnezei și le aduc jertfe, şi-şi pun 
într-înşii toată încrederea şi nădejdea lor. După cum mărturi- 
seşte Psalmistul cînd grăiește : Idolii neamurilor sînt argint 
și aur, lucruri făcute de miini omenești. Gură au şi nu vor 
grăi, ochi au și nu vor vedea. Urechi au şi nu vor auzi, că nu 
este duh în gura lor. Asemenea lor să fie toţi cei ce-i fac pe 
dînşii şi toți cei ce se încred în ei!. Mai păcătuiesc încă îm- 
potriva acestei porunci și cei robiți poftei de avuţie, pentru 
care Sfinta Scriptură spune : Drept aceea, omoriţi, mădularele 
voastre cele pămîntești : desfrînarea, necurăția, patima, pofta 
rea şi lăcomia care este închinare la idoli %?. La fel și cei nesă- 
ţioși, pentru care Scriptura spune : Pîntecele este dumnezeu? 
lor, iar mărirea lor este întru rușinea lor, ca unii care au în 
gînd cele pământești %. Faţă de această poruncă mai greşesc 
încă şi cei care folosesc descîntecele și vrăjile și cei care soco- 
tesc drept neîndoioase şi adevărate norocul şi ursita şi cei care 
ţin la preziceri, ghicitul în palmă, ghicitul prin oameni morţi, 
ghicitul în vase şi altele la fel. Care leagă cu vrăji pe oameni, 
oi și alte vieţuitoare, și ciţi poartă baiere şi se înfăşoară în ele 
sau poartă slove și cred în ele, sau în cuvinte ale ghicitorilor 
sau în chipuri scrise pe ele. Și cînd le privesc, sau se roagă la 
ele sau se înfășoară cu ele, cred că printr-însele nu mai pot să 
ia foc, sau să se înece, sau să se rănească, Sau cei care folo- 
sesc legături și leacuri (pe care şi medicina le osîndeşte), fie 
în cuvinte, fie în slove, fie în lucruri care atîrnă, sau. leagă 
sau dezleagă, cum ar fi cerceii şi inelele în degete şi cele ase- 
menea cu ele. 
91. Ps. 134, 15—18. 


92. Col. 3, 5- 
93, Fil. 3, 19. 

INTREBAREA LV 
Ce irebuie să credem despre icoa- 
nele pe care Biserica ortodoxă le 
cinsteşte închinindu-li-se ? 
RĂSPUNS 


Mare deosebire este între idoli și icoane, fiindcă idolii 
sînt plăzmuiri și născociri ale oamenilor, după cum mărturi- 
seşte Apostolul cînd spune: Știm că nici un idol nu este în 
lume 51. Icoana însă este o înfățișare care ne arată ceva ade- 
vărat ce fiinţează în lume, cum este icoana Mîntuitorului nos- 
tru Hristos și a Sfintei Fecioare Maria şi a tuturor sfinţilor. Și, 
în afară de aceasta, elinii se închinau idolilor ca lui Dumnezeu 
şi le aduceau jertfe, socotind, ca Nabucodonosor, că aurul și 
argintul sînt dumnezei. Noi însă, cînd cinstim icoanele și ne 
închinăm la ele, nu cinstim văpselele sau lemnul, ci pe sfinţii 
aceia de pe icoane îi slăvim cu închinăciune de slujire, punînd 
cu mintea, înaintea ochilor noştri, înfăţişarea lor. Astfel, cînd 
ne închinăm Celui răstignit, înfățişăm în cugetul nostru pe 
Hristos spînzurat pe cruce pentru mintuirea noastră. Înaintea 
Acestuia ne plecăm capetele și genunchii cu mulţumire. La 
fel și cînd ne închinăm la icoana Fecioarei Maria, ne ridicăm 
cu mintea la Prea Sfînta Născătoare de Dumnezeu, plecîndu- 
ne capetele și genunchii în fața Sa, vestind-o pe Ea, împreună 
cu arhanghelul Gavriil, fericită mai presus de toţi, bărbaţi şi 
femei. Astfel, închinarea la icoanele sfinților, care se săvir- 
şește în Biserica ortodoxă, nu încalcă această poruncă, fiindcă 
nu este aceeași pe care o aducem lui Dumnezeu ; și ortodocșii 
nu o fac față de meșteșugul zugravilor, ci față de chipurile 
sfinţilor pe care icoanele le înfățișează. Fiindcă, aşa cum he- 
ruvimii care umbreau cortul mărturiei înfățișau pe acei ade- 
văraţi heruvimi, care, în ceruri, stau în faţa lui Dumnezeu, 
iar izraeliţii li se închinau și îi cinsteau, fără să calce întru 
nimic această poruncă a lui Dumnezeu, la fel şi fiii lui Izrail, 
cînd se închinau la cortul mărturiei şi-l primeau cu cinstea 


94. 1 Cor. 8, 4. 

cuvenită, nu săvirșeau nici un păcat, nici nu încălcau porunca 
decalogului, ci mai degrabă aduceau slavă lui Dumnezeu, tot 
astfel şi noi, cînd cinstim sfintele icoane nu trecem peste po- 
runca decalogului, ci mai degrabă Îl vestim pe Dumnezeu cel 
minunat între sfinții Lui 9%. Numai că trebuie să ne îngrijim 
ca fiecare icoană să aibă scris a cărui sfint este, pentru ca să 
se împlinească mai cu înlesnire gindul celui ce se roagă. Pen- 
tru ca să întărească și mai mult închinarea la icoanele sfin- 
ţilor, cel de al șaptelea sinod a toată lumea a aruncat anatema 
asupra tuturor celor ce luptau împotriva icoanelor și a întărit 
închinarea la cinstitele icoane, în canonul al nouălea al aces- 
tui sinod. 


ÎNTREBAREA LVI 
Dar atunci de ce, în Scriptura cea 
veche, esie lăudat cel ce a sfărimat 
șarpele de aramă, pe care mai îna- 
inte îl ridicase Moise ? 
RĂSPUNS 


Fiindcă iudeii începuseră să se abată de la închinarea 
Dumnezeului celui adevărat, închinîndu-se la acel șarpe ca 
la adevăratul Dumnezeu, şi-l tămiîiau, cum spune Scriptura. 
De aceea, dorind să curme răul, ca să nu meargă mai departe, 
[Ezechia] a sfărîmat acel șarpe, pentru ca izraeliţii să nu mai 
aibă prilej de cinstire a idolilor. Dacă însă nu l-ar fi cinstit pe 
șarpe cu închinăciunea cuvenită lui Dumnezeu, n-ar fi fost 
osîndiţi de nimeni și nici șarpele n-ar fi fost sfărîmat. Creștinii 
însă nu cinstesc icoanele ca pe niște dumnezei şi nici nu se 
îndepărtează închinîndu-se la ele, de la închinăciunea la ade- 
văratul Dumnezeu. Mai degrabă, călăuziți de ele către Dum- 
nezeu, îi cinstesc pe sfinţi prin slujire ca pe prieteni ai lui 
Dumnezeu, rugîndu-i să mijlocească pentru ei, pe lîngă Dom- 
nul. Și chiar dacă cineva, din puţinătatea minţii lui, se roagă 
altfel de cum spunem, e mai bine ca acesta să fie îndrumat, 
decit să fie scoasă din Biserică închinarea la cinstitele icoane. 


95. Ps. 67, 36. 

ÎNTREBAREA LVII 


Care este a treia poruncă ? 
RĂSPUNS 


Să nu lei numele Domnului Dumnezeului tău în de- 
şert, că nu va lăsa Domnul nepedepsit pe cel ce ia in de- 
şert numele Lui 95! 


ÎNTREBAREA LVIII 
Ce învață porunca aceasta ? 
RĂSPUNS 


Întîi, învaţă să ţinem în cinstea cea mai înaltă şi mare 
numele Domnului Dumnezeu, neluîndu-L în glumă sau în 
vreun prilej mărunt și neîndreptăţit. În al doilea rînd, să nu se 
întimple ca, voind să dăm tărie minciunilor noastre, să folosim 
numele lui Dumnezeu și să jurăm strimb. În al treilea rînd, să 
nu dăm cuiva prilej, nici să-l îndemnăm, să dea mărturie min- 
cinoasă. În al patrulea rînd, ca accia care fac făgăduinţe să le 
dea înaintea lui Dumnezeu şi să le împlinească, după cum 
porunceşte Scriptura cind spune: De vei da făgăduință Dom- 
nului Dumnezeului tău, să nu întirzii a o împlini, căci Domnul 
Dumnezeul tău o va cere de la tine şi păcat vei avea asupra 
ta %7. Intr-aceasta greşesc toţi cei care, la vremea botezului, 
făgăduiesc că vor păzi credinţa ortodoxă pînă la moartea lor, 
şi apoi se dezbracă de ea pentru anume pricini ale lor, sau de 
teamă să nu-și piardă cinstea sau bunurile lor, sau să nu fie 
lipsiţi de viaţa de aici. Pentru aceasta jură strimb pe faţă, 
adică tăgăduiesc ceea ce (cu jurămînt) au făgăduit lui Dum- 
nezeu. De care lucru, Apostolul Pavel, odată ce s-a izbăvit, a 
grăit : Lupta cea bună m-am luptat, călătoria am săvirşit, cre- 
dinja am păzit %. 


g6, Leș. 20, 3. 
97. Deut. 23, 21. 
98. 1 Tim. 4, 7. 

ÎNTREBAREA LIX 
Care este a patra poruncă ? 


RĂSPUNS 
Adu-ţi aminte de ziua odihnei, ca să o siinţeşti. Lu- 
crează şase zile şi-ţi fă în acelea toate treburile tale, iar 
ziua a șaptea este odihna Domnului Dumnezeului tău : să 
nu faci în acea zi nici un lucru: nici tu, nici fiul tău, nici 
fiica ta, nici sluga ta, nici boul tău (nici asinul tău), nici 
orice dobitoc al tău?! — și celelalte. 


INTREBAREA LX 
Cum trebuie să înțelegem porunca 
aceasta ? 


RĂSPUNS 


Trebuie să ştim că Dumnezeu, pentru ca oamenii să-și 
amintească binefacerile pe care le face neamului omenesc, a 
statornicit o zi şi a hărăzit-o amintirii fiecărei binefaceri, aşa 
încît oamenii, aducîndu-și aminte atunci de harurile dăruite 
de Dumnezeu, să mulţumească, slăvind măreția Lui. Astfel, 
odată ce a zidit lumea întreagă în șase zile, din neființă, și în 
a şaptea zi a pus capăt faptelor Sale, a sfinţit-o pe aceasta, 
pentru ca, în acea zi, oamenii, părăsindu-şi toate treburile, să 
binecuviînteze și să slăvească pe Dumnezeu, aducîndu-și amin- 
te de binefacerile pe care ni le-a făcut zidind lumea. De ase- 
menea și cînd i-a izbăvit pe izraeliți din Egipt, a rînduit prin 
Moise sărbătoarea Paştilor, în amintirea slobozirii Izraelului 
din robia lui Faraon. La fel, şi în alte locuri ale vechii Scrip- 
turi se face deseori amintire şi de alte zile care trebuie să fie 
ţinute. Noi creștinii, însă, în locul sîmbetei, ţinem ziua Dumi- 
nicii, pentru această pricină : fiindcă în ziua de Duminică, o- 
dată cu învierea lui Iisus Hristos, Domnul nostru, s-a făcut în- 
noirea a toată lumea şi slobozirea neamului omenesc din robia 


99. leş. 20, 8. 

diavolului. Și în întreagă această zi trebuie să părăsim toate 
treburile şi ostenelile noastre, ca să avem răgaz, pe toată lun- 
gimea zilei, să ne îndeletnicim cu rugăciuni şi să cugetăm la 
cele dumnezeiești, pentru darurile pe care Dumnezeu ni le-a 
făcut. Așa încit nici slugile și robii de tot soiul să nu lucreze 
în acea zi, ca să aibă răgazuri pentru lucrurile dumnezeieşti 
și să se roage, slăvind pe Dumnezeu. Prin această poruncă 
aveam  îndatorirea să păzim și toate celelalte zile pe care 
Biserica le-a rinduit să le sfințim, cum ar fi sărbătorile împă- 
răteşti ale Naşterii lui Hristos, Tăierii împrejur, Bobotezii, În- 
tîmpinării Domnului, Învierii, Înălţării lui Hristos şi celelalte, 
La fel și Sărbătorile Pururea Fecioarei Maria, ale apostolilor, 
mucenicilor și ale celorlalţi sfinți. Și cum trebuie să fie cin- 
stită ziua Duminicii, învaţă al șaselea sinod ecumenic în ca- 
mnonul 91. lar pricina pentru care ziua sîmbetei s-a strămutat 
Duminica este aceasta: fiindcă Hristos este Domnul simbetei, 
potrivit cu Scriptura care spune : Că Domn este și al sîmbetej 
Fiul Omului 1%, lar dacă Hristos este, aşadar, Domn al sîmbe- 
tei, pe drept cuvint simbăta s-a strămutat în ziua de Duminică, 
atit deoarece Hristos nu este supus nici unei ascultări, cît și 
fiindcă în aceasta, și nu în altă zi, Hristos a înviat din morţi şi 
în această zi s-a făcut prefacerea şi înnoirea lumii spre mîntui- 
rea cea veşnică, 


ÎNTREBAREA LXI 
Care este a cincea poruncă ? 
RĂSPUNS 


Cinstește pe tatăl tău și pe mama ta, ca să-ţi fie bine 
şi să trăieşti ani mulţi pe pămîntul pe care Domnul Dum- 
nezeul tău ţi-l va da ţie 101| 


100. Mt, 12, 8. 
101. leş. 20, 12. 

ÎNTREBAREA LXII 
Cum trebuie să înțelegem porunca 
aceasta ? 

RĂSPUNS 


Porunca aceasta ne cere să ne cinstim părinții şi să le ară- 
tăm tot respectul şi pietatea, fiindcă ei ne-au născut şi ne-au 
crescut, Dar și socoteala noastră firească (dacă n-am avea şi 
poruncă de la Dumnezeu) ne învaţă că este drept să-i iubim și 
să-i cinstim pe părinţii noștri, pentru că le sîntem datori pen- 
tru binefacerile pe care ni le-au făcut, pe care nu putem nicio- 
dată să le întoarcem, fiindcă nu putem să-i naștem în schimb 
şi noi pe dînșii, cum au făcut ei cu noi. Aşadar, fiindcă nu 
avem de la nimeni binefaceri mai mari (în afara darurilor du- 
hovnicești) după cele primite de la Dumnezeu, decît ale părin- 
ților, avem datoria să le dăruim mai mare iubire și pietate 
decit altora. Porunca de faţă cuprinde, apoi, cînd spune: pe 
tatăl şi mama, și pe toţi cei de la care am primit unele faceri 
de bine, cum sînt duhovnicii, învățătorii, domnitorii, voinvo- 
zii, împărații, cei în slujbe înalte și cei ascmenea acestora. 
Lucru pe care Apostolul îl învederează cu aceste cuvinte: 
Tot sufletul să se supună înaltelor stăpiniri 1%, şi, mai jos: 
celui cu cinstea, cinste 1%. Iar pe cei care nu ascultă pe părin- 
ţii lor îi numește nesocotiţi. La aceasta, de un lucru doar tre- 
buie să ţinem seama : cînd este vorba de slava lui Dumnezeu 
sau de porunca Lui cea sfîntă, atunci trebuie să ascultăm mai 
mult de Dumnezeu decît de părinţi, după învăţătura lui Hris- 
tos, care spune : Cel ce iubeşte pe tată ori pe mamă mai mult 
decît pe Mine nu este vrednic de Mine 101. La fel trebuie să 
gîndim și cu privire la toți mai marii noștri. Și, în sfîrşit, 
această pietate şi dragoste pe care o datorăm întîi-stătători- 
lor trebuie să se arate în bunăvoința şi supunerea faţă de 
dînșii, și în cuvinte de cinste; şi cele asemenea cu acestea. 

102. Rom. 13, 1. 


103. Rom. 13, 7. 
104. Mt. 10, 37. 


PARTEA A TREIA — DESPRE DRAGOSTE à 177 


ÎNTREBAREA LXIII 
Care esie a șasea poruncă ? 
RASPUNS 


Să nu ucizi 1% ! 


ÎNTREBAREA LXIV 
Cum trebuie înţeleasă această po- 
runcă ? 

RĂSPUNS 


Porunca aceasta învață că nici un om care se teme de 
Dumnezeu să nu săvîrșească omor, nu numai faţă de trup, dar 
şi de suflet. Cei ce ucid trupul iau viaţa vremelnică, dar cei 
care omoară sufletul îl lipsesc de viața cea veșnică. Şi aceștia 
sînt mai mari ucigași, așa cum sînt ereticii, învățătorii min- 
cinoși și creștinii răi, care dau pildă de viaţă desfrinată, cind, 
adică, pricinuiesc sminteală. Pentru aceștia Scriptura spune: 
Iar cine va sminti pe unul dintr-aceștia mici care cred în 
Mine, mai bine i-ar fi lui să i se atîrne de git o piatră de 
moară şi să fie afundat în adincul mării 1%. Uciderea se săvir- 
șește nu numai cu fapta însăşi, ci și cu voinţa, cu ajutorul 
dat, cu îndemnul, cu învoirea la omor. În această poruncă se 
mai cuprind şi toate acele patimi de pe urma cărora se întîm- 
plă omorul, adică trufia, pizma, ura, setea de avuţie şi cele 
asemănătoare. 


ÎNTREBAREA LXV 
Care este a şaptea poruncă ? 
RĂSPUNS 
Să nu fji destfrinat 10 | 
105. leș. 20, 13. 


106. Mt. 18, 6. 
107. leş. 20, 14. 

ÎNTREBAREA LXVI 
Cum trebuie înțeleasă această po- 
runcă ? 

RĂSPUNS 


Porunca aceasta Hristos, Domnul nostru, a hotărît să o 
păzim şi mai deplin, cînd a spus: Oricine se uită la femeie, 
poftind-o a și săvîrșit adulter cu ea în inima lui 1%, Numai că 
păcatul acesta este de două feluri: unul duhovnicesc și celă- 
lalt trupesc. Cel duhovnicesc se petrece cînd cineva se lea- 
pădă de credința ortodoxă sobornicească și trece la tot felul 
„de erezii. Pentru acesta Scriptura spune : Nimicit-ai pe tot cel 
-ce se leapădă de Tine 1%. Cel trupesc este lucrarea desfrînării, 
care se săvirşeşte cu femeia altuia. Iar în această poruncă se 
cuprind și toate felurile de curvie și desfrînare: mijlocirile 
“vinovate şi codoșii, cîntecele neruşinate, dănţuirile deşu- 
chiate, jocurile dezmăţate ; pe acestea, arătindu-le, Apostolul 
'grăiește : Iar desfriu și orice necurăție şi lăcomie de avere 
nici să se pomenească între voi, cum se cuvine sfinților. Nici 
vorbe de rușine, nici vorbe nebunești, nici glume care nu se 


cuvin 110, 


ÎNTREBAREA LXVII 
Care este a opta poruncă ? 


RĂSPUNS 


Să nu furi 111| 


ÎNTREBAREA LXVIII 
Cum trebuie să se înțeleagă această 


poruncă ? 
RĂSPUNS 
Porunca aceasta învaţă că nu trebuie în nici un chip să 
108. Mt. 5, 28. 
109. Ps. 72, 26. 
110. Ef. 5, 3. 


111. leș. 20, 15. 

ținem un lucru străin, fără să avem dreptul. Aceasta se pe- 
trece, fie prin răpire, fie prin furt, sau poprind dreptul altuia. 
În aceasta se numără şi fapta celui care răpește cinstea altuia 
și cînd ia vamă, adică haraci, de la supuși, în afară de ce este 
îndreptăţit, sau cînd îi face să slujească mai mult, decit se 
cuvine. Aici intră și camăta. Pentru toate acestea, Apostolul 
spune: Nici furii, nici lacomii, nici batjocoritorii, nici răpi- 
torii nu vor moșteni împărăția lui Dumnezeu 112. Aici se cu- 
vine să mai cugetăm şi la invoielile drepte care se fac, în 
care trebuie să se păstreze buna-credință şi nu unul să-l des- 
poaie pe celălalt. 


ÎNTREBAREA LXIX 
Care este a noua poruncă ? 


RĂSPUNS 


Să nu mărturiseşti strimb împotriva aproapelui 
tău 1131 


ÎNTREBAREA LXX 
Cum trebuie să înțelegem această 
poruncă ? 

RĂSPUNS 


Porunca aceasta împiedică pe cineva să spună vreo min- 
ciună împotriva aproapelui său sau să defaime cinstea cuiva 
prin vreun vicleșug sau răzbunindu-se și, într-un cuvînt, tre- 
buie să alungăm orice patimă, ca să nu ne facem fii ai diavo- 
lului, asemenea cu cei cărora Domnul le-a spus: Voi sînteţi 
din tatăl vosiru, diavolul, și vreți să faceţi poftele tatălui 
vostru. E] de la început a fost ucigător de oameni și nu a stat 
întru adevăr, peniru că nu este adevăr întru el. Cînd grăiește 
minciuna, grăieşte dintru ale sale, căci este mincinos şi tatăl 
minciunii 11%, Această poruncă trebuie să o păzească mai cu 
seamă cei ce au îndeletniciri în judecătorii, ca să nu încalce 

112. 1 Cor. 6, 10. 


- 113. leş. 20, 16. 
114, In 8, 44. 

dreptatea cu mărturiile mincinoase ale martorilor sau cele din 
înscrisuri; altminteri se vor face fii ai diavolului şi fii ai 
gheenei celei veșnice. 


ÎNTREBAREA LXXI 
Cure este a zecea poruncă ? 
RĂSPUNS 


Să nu dorești casa aproapelui tău; să nu dorești fe- 
meia aproapelui tău, nici ogorul lui, nici sluga lui, nici. 
slujnica lui, nici boul lui, nici asinul Jui, și nici unul din 
dobitoacele lui şi nimic din cite are aproapele tău !!5 I 


ÎNTREBAREA LXXII 
Cum trebuie să înțelegem porunca: 
aceasta ? 

RĂSPUNS 


Porunca aceasta este cea mai desăvirșită, cit privește 
dragostea de aproapele, fiindcă împiedică nu numai lucrările. 
din afară, dar şi pe cele din lăuntru ale omului, care vin din 
mintea şi din voia omului de a făptui răul. Pe aceasta o îm- 
plineşte desăvîrşirea creștină. Și cine păzeşte această poruncă 
împlinește ceca ce datoreşte pe drept aproapelui său. Fiindcă 
ce tu nu-ţi doreşti, altuia să nu faci. Și în aceasta stă mîntui- 
rea tuturor creștinilor. Să nu poftească cineva împotriva lui 
Dumnezeu şi a aproapelui său. Mai degrabă să-L iubească pe- 
Dumnezeu mai mult ca pe sine însuși, iar pe aproapele, ca pe 
sine însuşi, 

Săvirşind pe deplin aceste fapte în această lume, cu harul 
Domnului și Dumnezeului nostru, în credința sobornicească 
și ortodoxă, nădăjduim fără șovăire că, în veacul ce va să 
vină, căpătînd desăvirșirea dragostei, vom slăvi în ceruri pe 
Unul Dumnezeu, în Treime proslăvit, pe Tatăl, pe Fiul și pe 
Sfintul Duh, în vecii vecilor. Amin. 

"SFIRȘIT ȘI LUI DUMNEZEU MULȚUMITA*. 

115. Ieş. 20, 17. 


* Lămurirea care urmează se află în ediţia din 1942 (amintită de noi în Cuvint: 
înainte) insoţind textul «Mărturisirii». 

Această carte trimeasă din Rusia Mică la lași — prin mijlocirea prea 
învăţaţilor soli Isaia Trofimie și Ignatie Oxenovici şi losif Cononovici — 
“către noi exarhii și trimișii Marii Biserici a lui Hristos, Prea Sfinţitul Mi- 
tropolit al Niceii, Chir Porfirie, şi eu Meletie Sirigul, dascălul Marii Bise- 
rici, tălmăcită din latineşte în limba greacă de obste, şi îndreptată în chipul 
în care este așternută aici, de către noi, pomeniții exarhi, am trimes-o 
‘Sinodului din Constantinopol, ca să primească întărirea sa, prin mijloci- 
rea Prea luminatului și prea cucernicului Domn și Cîrmuitor a toată Mol- 
dovlahia, Chir lo Vasilie Voevod, În luna decembrie 30; 1642, indictionul 
„al unsprezecelea. $i, după ce a căpătat întărirea şi încuviințarea Sinodului 
aflător acolo, la acea vreme, s-a trimes iarăşi Prea Sfinţitului Mitropolit 
al Chievului și a toată Rusia, avind această subscriere: 


Partenie, din mila lui Dumnezeu arhiepiscop al Constantinopolei, 
Roma cea nouă, și patriarh ecumenic 


Smerenia noastră, împreună și cu sfinţitul sinod arhieresc de pe 
lingă sine, am cercetat cartea trimeasă nouă de către sora noastră, Bise- 
rica Rusiei Mici, purtînd titlul : 

Mărturisirea ortodoxă de credință a Bisericii soborniceşti şi aposto- 
Jeşti a lui Hristos. Lucrarea se alcătuieşte din trei părţi: credința, dragos- 
tea și nădejdea. lar credinţa se împarte în douăsprezece articole de cre- 
dință, adică ale sfinţitului Crez; iar dragostea, în zece porunci, şi în cele- 
alte lucruri de trebuință din sfinţita şi de Dumnezeu însuflata Scriptură, 
“cea Veche şi cea Nouă. Şi nădejdea, în rugăciunea domnească și cele 
nouă fericiri ale sfinţitei Evanghelii. Am găsit că această carte urmează 
învăţăturile Bisericii Jui Hristos și glăsuieşte deopotrivă cu siinţitele ca- 
“noane, neîmpotrivindu-se cu nimic acestei Biserici. Partea a doua a cărţii 
care-i stă alături, este scrisă în limba latină și nu am cercetat-o. Întărim, 
așadar, numai pe aceasta, care se află scrisă în limba noastră, și hotărîm 
— cu încuviințarea de obşte a sinodului — ca tot creştinul cucernic şi drept- 
credincios să o citească și să nu o năpustească. Pentru care s-a și sub- 
scris, pentru necurmată încredințare, În anul mîntuirii 1643, luna martie, 
Andictionul unsprezece. 

L.S. Iscălitura cu însăși mina Întru tot prea Sfintului se înfăţişează astfel : 


Partenie, din mila lui Dumnezeu arhiepiscop al Constantinopolei, 
Roma cea nouă, și patriarh ecumenic 


t loanichie, din mila lui Dumnezeu papă și patriarh al Marii cetăţi 
„Alexandria şi judecător a toată lumea. 

+ Al Anchirei, Lavrentie. f Al Larissei, Grigorie. t Al Halkedonului, 
Pahomie. î Al Adrianopolei, Partenie. ț Al Veriei, Ioanichie. ł Al Rodo- 
sului, Meletie. t Al Methimnei, Cornilie. ţ Al Lachedomonei, Gavriil. t A! 
Iliosului, Partenie. 

t Marele logofăt al Marii Biserici, Lascaris. + Marele ritor al Marii 
Biserici, Mihail. + Marele  sachelar al Marii Biserici, preotul Teologos. 
t Al Sacheliului Marii Biserici, Gheorghe. + Marele hartofilax al Marii 
Biserici (loc alb). ț Protecdicul Marii Biserici, Toma Vlastos. t Protono- 
tarul Marii Biserici, Filip. 'łt Protapostelarul Marii Biserici, Constantin. 
t Logofătul Marii Biserici, Nicolae. + Ipomnimatogratul Marii Biserici, 
Constantin. t Dicheofilaxul Marii Biserici, Mihail. t Logofătul vistieriei 
Marii Biserici, Hrisosculos. 

? Macarie, din mila lui Dumnezeu patriarh al Marli cetăţi a lui Dum- 
nezeu, Antiohia. 

+ Paisie, din mila lui Dumnezeu patriarh al sfintei cetăţi, Ierusalim. 


CUPRINS 


Cuvînt inainte . 
Partea întiia — Despre credință 
Partea a doua — Despre nădejde 


Partea a treia — Despre dragoste 

